
Cuvânt-înainte 


Reabilitarea depresiei 


Primul motiv de existenţă al acestei cărți este compasiunea 
pe care o resimt față de persoanele suferinde de depresie. Sunt 
foarte afectată de această maladie morală teribilă, care dis- 
truge perfid energia vitală, dorința şi plăcerea de a trăi. În cazul 
depresiei, viaţa devine puţin câte puţin atât de dificilă, atât 
de apăsătoare, încât chiar şi cea mai mică acţiune sau decizie 
par insurmontabile. Este atât de complicat să cugeti, să te 
concentrezi, să actionezi! Totul devine efort, iar tentatia de a 
abandona totul şi de a te prăbuşi este mare. Viaţa îşi pierde 
atât de mult sensul, încât moartea poate părea o scăpare. Viaţa 
se opreşte, nu mai există viitor, nu mai există speranță. Nu 
mai există nici măcar prezent. Timpul a încremenit. Totul 
pare sumbru şi rece, glacial. 

Al doilea motiv al existenței cărții de față este dorința 
mea de a contribui la reabilitarea depresiei. Indiferent de forța 
şi de durata sa, este întotdeauna o încercare, însă modul în 
care o privim şi o trăim este determinant. Este vorba, desigur, 
de vindecarea depresiei, dar şi de a-i sesiza sensul şi de a face 
din el o construcţie. Orice stare depresivă, uşoară sau gravă, 
ne invită la o readucere în discuţie a propriei persoane şi a 

vieţii. Ea ne invită totodată la schimbări: o transformare inte- 
rioarä, uneori foarte profundă, a modului de a fi noi înşine, de 
a ne considera, de a ne respecta; o schimbare şi a modului de 
viaţă, referitor la relaţiile afective şi sociale, la profesia 
noastră. Depresia ne incită să cugetăm la propria identitate, 
să trecem la acte noi, să facem alegeri, să ne asumăm şi mai 
mult responsabilitatea vieţii şi fericirii noastre, să devenim 
mai liberi şi mai maturi. 

Nu trecem accidental prin această încercare. Dincolo de 
manifestările ei (durere morală, tristeţe, inhibitie motrice şi 
intelectuală), greu de suportat, oare de ce suferim în adâncul 
sufletului? Cine suferă în noi şi de ce? Cum de am ajuns aici? 
Cauzele posibile ale depresiei sunt multiple, fie legare de 
istoria noastră trecută si de suferinţele ei, fie de viaţa actuală 
şi de dificultăţile ei (pierderi, doliu, exces de presiune, de 
stres, de responsabilităţi, probleme profesionale sau sociale, 
hărțuire morală acasă ori la serviciu). Fiecăruia îi revine 
datoria de a găsi sensul acestei suferințe. Nu e suficient să 
facem acest lucru numai din punct de vedere intelectual. Cu 
toate simțurile treze, vom privi, asculta şi simți depresia din 
noi, făcându-i loc acestei părți suferinde, primind-o, dându-i 
timp să-şi povestească marea durere, ca s-o conducem încet 
spre vindecare. 


Reînnodarea legăturii cu propria persoană 

Cartea de față ne invită în egală măsură să pătrundem 
în această experienţă senzorială a contactului şi a legăturii 
regăsite cu părţi dureroase din noi, de care eram poate separați 
şi care aspiră să fie reintegrate. Recrearea legăturii cu sine ne 
va permite totodată să refacem legătura cu ceilalți şi cu viața. 


UE 


Cuvânt-înainte 


Depresia ne îndeamnă la reînnoire. N-o să luptăm împo- 
triva ei, n-o vom considera un inamic de care trebuie să ne 
debarasăm cu orice pret, pentru că asta ar însemna să ne luptăm 
cu noi înşine. Dar nici să nu încercăm s-o reducem la condiţia 
de boală ce ar putea fi vindecată mecanic doar cu medicamente 
sau câteva remedii bune, căci asta ar însemna să facem din noi 
şi din corpul nostru o maşină. 

Să deschidem uşa inconştientului nostru, care ne este aliat, 
o adevărată mină de resurse infinite, profunzimea şi intelep- 
ciunea noastră, sursa vieții. 

Poate că depresia ne anunţă că, simbolic vorbind, la un 
moment dat, într-un fel sau altul, am încetat să ne adăpăm de 
la această sursă a vieţii din noi. Este ca şi cum am fi greşit 
drumul, în defavoarea noastră, îndepărtându-ne de noi înşine 
şi de drumul corect. Dacă nu percepem avertismentul depresiei, 
dacă suntem surzi la acest strigăt disperat de ajutor, se poate 
întâmpla ca simptomul depresiv să se vindece (antidepresivele 
sunt eficiente pentru aproximativ două treimi dintre persoanele 
deprimate), însă nu ne vom fi vindecat de ceea ce suferim, de 
faptul de a fi deviat de la drumul nostru, de a fi tăiat legătura cu 
propria persoană, cu ceilalți şi cu viaţa. 

Această muncă lentă de transformare interioară ne con- 
duce la o mai bună cunoaştere de sine, la o mai bună acceptare, 
la o atitudine mai respectuoasă față de viața din noi, la desco- 
perirea unui sens al existenței noastre şi la dezvoltarea capaci- 
tätii de a fi fericiți. 

Cartea propune o perspectivă psihoterapeutică asupra 
stărilor depresive şi a vindecării lor, care nu exclude în niciun 
fel celelalte abordări, în special tratamentele medicale şi 
psihotrope. Când suferinţa este prea puternică şi devine 
invalidantă în viaţa cotidiană, medicamentele sunt necesare şi 

trebuie să însoțească psihoterapia. Este util să apară modalități 
noi de a trata depresia: ea este prima cauză a sinuciderilor si 
reprezintă 51% dintre solicitările de psihoterapie. Fie ca această 
carte să-şi aducă o modestă contribuţie la alinarea suferinței, la 
redarea speranței si a încrederii în viaţă si la trezirea gustului 
pentru fericire. 

CAPITOLUL 1 


Depresia are 
un renume prost 


Despre: 
e Presiunea permanentă 
e Mentinerea cu orice pret a stării de negare a depresiei 


Trăim, tot mai mult, într-o societate în care depresia *! are 
un renume prost. Ea nu-și găseşte locul în modul nostru de 
viaţă colectiv. Paradoxal, dar există fără îndoială din ce în ce 
mai multi oameni deprimati sau care o duc rău. Or, e de bonton 
să-ţi meargă întotdeauna bine, să fii mereu în formă, să fii 
dinamic, performant, să te autodepăşeşti, să ceri mereu mai 
mult de la tine. Dezvoltăm cultul excelentei, al performanței, 
al stării de bine totale şi permanente. Vânăm emoţiile pe 
nedrept numite negative: teama, furia, tristeţea, durerea. Or, 
aceste emoții sunt naturale, iar faptul de a le resimti în anumite 
momente sau situaţii înseamnă să fii uman, viu, în contact cu 
tine însuți. În realitate, viața ne aduce încercări, evenimente 
dureroase, doliu, perioade de tranziție şi de transformare. De 
aceea, este foarte important să facem loc suferinței, dificultății 
de a exista, depresiei. 


1 Cuvintele scrise cu italice, urmate de un asterisc, sunt definite în 


glosarul de la sfârşitul lucrării (n.2.). 

Depresia * este o stare normală în anumite etape din viață, 
o experienţă umană naturală. Uneori, ea devine o boală gravă 
şi chiar invalidantă, în măsura în care ne împiedică să lucrăm 
şi să trăim ca până atunci. Prin urmare, trebuie s-o tratăm şi să 
ne ocupăm de ea în diferite moduri. 


Presiunea permanentă 

Societatea ne face s-o ducem bine sau, mai precis, să arătăm 
că o ducem bine, adică să construim o imagine pozitivă, activă 
şi puternică despre propria persoană. Încercăm să credem în 
această imagine, să ne lipim de ea, dar şi s-o transmitem altora. 
Astfel, facem din noi înşine o maşină care trebuie să meargă cu 
orice pret, iar uneori prețul este foarte ridicat, căci cerem mult 
de la propria persoană pentru a corespunde exigenţelor for- 
mulate de ceilalți — şi de noi înşine — în viaţa profesională sau 
familială. 

Prin urmare, în cadrul acestui mod de viaţă trebuie să fim 
în formă, să rămânem tineri; nu există loc pentru suferinţă, 
depresie”, de altfel nici pentru bătrâneţe sau moarte. 

Asta ne invită, din ce în ce mai mult, să ne aflăm sau să 
rămânem în starea de negare” a depresiei”, adică să facem totul 
— conştient sau inconştient — ca să n-o simţim. 


Depresia este interzisă 

Aşadar, facem totul pentru a nu vedea, auzi şi simţi că, 
uneori, suntem obosiţi, surmenati, epuizați, sätui de muncă si de 
griji, plictisiti şi nefericiti de ce ni se întâmplă, alteori disperaţi 
din cauza vieţii, pentru că e prea mult, prea multă presiune, prea 
multe probleme, prea multe dificultăți, şi nu mai ştim să le facem 
față. Nu mai reuşim să avem poftă de viaţă, nici să dăm suficient 
sens vieții noastre. 

Să nu mai simți 

A fi într-o stare de negare înseamnă să te afli într-un proces 
activ al cărui scop este acela de a nu mai simţi şi gândi. 

Unul dintre modurile sigure de a ajunge aici este refugiul 
în hiperactivitate. Aşa că muncim intens şi mult, prea mult. 
Muncim tot mai mult, mergem întotdeauna mai departe, 
acceptăm tot mai multe angajamente. Când am terminat de 
muncit, continuăm să fim activi, de pildă, facem sport peste 
măsură, ieşim neîncetat în oraş sau ne ocupăm excesiv de alții. 
Chiar şi în vacanțe, facem turism, excursii... 

În felul acesta, lăsăm toată puterea pe mâna unei părţi din 
noi efectiv active, dinamice, care ştie să facă, o parte mai degrabă 
masculină, Eul“. O parte care, în aparenţă, se adaptează exigen- 
telor celorlalți. Lăsăm deoparte o altă componentă a personalității 
noastre, una mai feminină, mai apropiată de ființa, de inconstien- 
tul si de esenţa noastră, Sinele*. Concret, a o lăsa deoparte în- 
seamnă să nu-i facem loc, să nu-i dăm nici timpul, nici spațiul, 
nici libertatea de a exista, de a respira. Este o suprimare care 
poate fi foarte puternică, chiar dacă nu avem conştiinţa violenței 
pe care o comitem față de noi înşine, fără ştirea noastră. 

Credem că totul merge bine, însă, într-o zi, această violență 
inconștientă riscă să se întoarcă împotriva noastră sub forma unei 
maladii sau a unui accident. Corpul nostru vorbeşte în sfârşit, 
devine mesagerul acelei părți din noi pe care o maltratăm şi care 
cere să fie recunoscută şi ascultată. 


Depresia lui François 


François reuşise foarte bine în carieră. Clädise o întreprindere 
căreia i se dedica trup şi suflet. Traversase încercările vieții, spunea 
el, fără să se lase luat de val, mereu puternic, rezistent, voluntar şi 
optimist. Chiar şi atunci când soția l-a părăsit, pentru a nu resimti 
durere se refugiase şi mai mult în muncă. Aşadar, totul mergea bine 
pentru el, cel putin în raport cu imaginea pe care o transmitea 

celorlalti şi în care credea. Ceea ce începea totuşi să nu mai meargă 
atât de bine era sănătatea lui. „Corpul îmi joacă feste”, spunea el, 
arătând clar prin folosirea articolului hotărât, nu a pronumelui posesiv 
„meu”, distanța pe care o punea între el şi corp. Cu toate acestea, 
făcea anumite lucruri pentru corp: sală de sport, jogging, tenis, schi... 
Dar depunea întotdeauna un efort. Era dur cu sine însuşi. Într-o zi, 
o criză de sciatică l-a imobilizat mai multe săptămâni la rând. Apoi 
şi-a reluat activitatea de parcă nimic nu s-ar fi întâmplat. Anul 
următor, criza de sciatică a fost mai dureroasă şi a durat mai mult 
Acum a început să conştientizeze. Şi-a spus: „Fac prea multe, 
trebuie să muncesc mai puțin, să-mi iau timp liber, să trăiesc.” Totuşi, 
abia pus pe picioare, şi-a reluat ritmul obişnuit de muncă. Însă, într-o 
zi, a urmat infarctul. A scăpat ca prin urechile acului de moarte. 


Observaţie 
Rămânerea într-o stare de negare a depresiei comportă riscuri 
| grave pentru starea de bine şi pentru sănătatea noastră. 

Acele părți din noi care sunt zdrobite inconştient, suprimate 
de ani de zile, se vor manifesta probabil prin simptome mai mult 
sau mai puțin grave, fără îndoială uşoare în primă fază, sub formă 
de mici probleme de sănătate sau accidente banale. Dacă nu 
ascultăm, dacă nu plecăm urechea, riscăm să vedem că simpto- 
mele se agravează, căci aceste părţi din inconştientul nostru 
(exterioare conştientului) pretind imediat să fie luate în seamă. 
Ele ne adresează strigăte disperate de ajutor. 

În capitolul următor, vom vedea că François a ales să asculte 


ce-i transmitea corpul lui, reuşind astfel să iasă din starea de 
negare a depresiei. 


Mentinerea cu orice pret a stării 


de negare a depresiei 

Multi oameni n-au nici măcar conştiinţa depresiei” sau a 
stării lor depresive cronice. Ei ştiu totuşi că, uneori, se simt rău, 
suferă. Însă, în loc să asculte de această parte a fiinţei lor şi 

să aibă grijă de ea, preferă să se ameteascä singuri în nenu- 
mărate feluri. Prin hiperactivitate, aşa cum am văzut în cazul 
lui François, sau prin toate formele de dependență: comporta- 
mente adictive față de diverse substanţe (tutun, alcool, droguri, 
mâncare), dependențe sexuale sau afective. Energia vitală a 
persoanei este astfel absorbită, deviată, iar asta o face să evite o 
prea mare suferință, să contacteze suferința, lipsa şi singurătatea 
laturii ei depresive. Cu toate acestea, depresia apare şi reapare 
în momentele de mare vulnerabilitate, când există încercări, 
doliu, schimbări în viață. 

Astăzi, Jeffrey are o astfel de perspectivă asupra vieții lui 
trecute, a stărilor depresive împotriva cărora a luptat din toate 
puterile. 


Depresia lui Jeffrey 


„La 16-17 ani, mă simțeam deja rău şi m-am dus să consult un 
homeopat. La 20 de ani, am avuto tentativă de sinucidere. La 25 de 
ani, am făcut o «adevărată depresie nervoasă»; sora mea tocmai 
se sinucisese, la fel şi un prieten apropiat. În plus, eram pe punctul 
de a părăsi provincia pentru a mă stabili la Paris şi sufeream de un 
intens surmenaj profesional, cu multe activități şi nesiguranţă, însă 
nu-mi dădeam seama de asta. 

Într-o dimineață, m-am trezit foarte obosit, epuizat. Aveam un 
nod în gât. Atunci am conştientizat că eram în pragul unei depresii. 
La prânz, n-am putut înghiţi bucata de pui pe care o mâncam. Toate 
funcţiile mele fiziologice s-au blocat. Am urmat un tratament cu 
tranchilizante şi antidepresive, în doze mari, timp de opt-zece zile, 
apoi, zilnic, timp de un an. Atunci am intrat în faza de negare a stă- 
rilor mele depresive: aveam alte priorităţi în viață, alte urgente decât 
aceea de a mă asculta pe mine însumi. Îmi spuneam: «Trebuie să 
ies din asta.» Aşadar, am lăsat toate problemele deoparte. M-am 
îngrijit şi mai mult de înfăţişarea exterioară: perfectă, agreabilă. 
Trăiam într-o stare de ametealä permanentă: îmi petreceam nopţile 
în club, făceam uz de stupefiante. Aveam acces la zone din mine 
însumi pe care nu le întâlnisem până atunci. Astăzi, constientizez 

faptul că stupefiantele erau un vehicul cu ajutorul căruia contactam 
părti necunoscute din mine: pot merge cu maşina până în vârful 
muntelui, mă duc până acolo şi mă întorc repede, dar sunt depen- 
dent de maşină. Dacă merg pe jos, sunt autonom; ies de unul singur 
în întâmpinarea diverselor părți din mine; drumul poate fi lung, dar 
sunt liber! Manifestam totodată o sexualitate neînfrânată, dar care nu 
era satisfăcătoare. 

Mi se întâmpla să propag în muncă starea mea de rău, care 
era, în fond, suferința de a fi acolo, de a exista. Asta se manifesta 
prin exigente deplasate față de ceilalti. Puteam fi capricios, chiar 
tiranic!” 


Acest mecanism de suprimare a stărilor depresive este foarte 
obişnuit. Jeffrey o spune clar: el renunţă să se asculte deoarece 
crede că se ascultă, dar nu va putea ieşi din asta. Or, partea 
depresivă din el suferă tocmai pentru că n-a fost ascultată şi 
înțeleasă pe parcursul încercărilor pe care le-a traversat: doliu, 
surmenaj profesional... El îşi întăreşte Eul”, care devine extrem de 
dominator şi chiar tiranic cu celălalt. Separându-se de partea lui 
suferindă — manifestarea probabilă a Sinelui* —, deschide poarta 
diverselor somatizäri”. 


Somatizările dezvăluie evitarea depresiei 

Corpul lui Jeffrey îi trimite apeluri foarte puternice, semnale 
de alarmă care îl invită să-şi asculte depresia, însă el nu înţelege. 
Refuză să ia în seamă această parte din el şi va continua s-o 
anuleze în diferite feluri. 


Depresia lui Jeffrey (continuare) 


„Apoi somatizam. De exemplu, aveam probieme provocate de 
sciatică. Corpul mă durea, însă refuzam să iau în seamă semnalele, 
Acum, dacă mă doare spatele, tin imediat cont de asta. Ascult. 

Înainte n-o făceam si lucrurile se înrăutățeau rapid. Astăzi nu mai 
am astfel de dureri fizice. 

La 35 de ani, părăseam o relaţie afectivă foarte distructivă şi 
îmi mergea rău, mă subestimam total. Am simțit atunci nevoia să 
încep un demers terapeutic care mi-a permis să-mi reînsuşesc 
persoana care eram şi să-mi stimulez resursele. Atunci, am revenit 
la un raport de atotputernicie față de mine însumi şi față de ceilalți, 
care era de fapt contrariul situației precedente. Fiind în legătură-cu 
resursele mele, îmi negam neputinta. Îmi spuneam că pot face orice. 
Făceam ce voiam. Mă afirmam total. 

Am avut atunci o nouă relație amoroasă, intensă, de contopire. 
Partenerul se afla într-o stare de depresie puternică, iar eu mi-am 
asumat întreaga răspundere în ceea ce-l privea. Mă ocupam de el 
tot timpul. Mă simţeam util: aveam pe cineva de salvat. Toate astea 
îmi permiteau — constientizez acum — să evit propria mea stare 
depresivă. Găsisem un motiv bun să trăiesc: pentru celălalt. 

Si functional El era foarte deschis la ceea ce aduceam eu nou. 
Este mai uşor să-i faci pe ceilalți să se mişte decât să te mişti tu 
însuți! Însă, după trei luni, m-a anunţat brutal că doreşte să pună 
punct relației noastre. A fost ceva neaşteptat şi violent. Atunci am 
căzut în depresie, într-o stare de disperare; m-am regăsit față în fată 
cu mine însumi, neputincios să-l salvez pe celălalt, confruntat cu 
propria mea neputinţă.” 


Am putea numi această mărturie „povestea mea despre 
depresie şi evitarea ei”. Povestea unei vieți întregi, deoarece, 
acum, îşi aminteşte că, încă de pe la 7-8 ani, căuta izolarea, fuga 
şi se trezea vorbind cu rätoiul lui. 

Depresia” era acolo, fără îndoială, foarte devreme, deşi, 
aparent, Jeffrey avea o copilărie fericită. Adolescenta lui a fost si 
ea marcată de depresie, apoi de sinuciderea tatălui. Durerea 
provocată de această pierdere a fost negată în mare parte 
inconştient, iar doliul* nu avusese loc. Depresia fusese tot timpul 
acolo, iar Jeffrey se simțea rău. 

Lupta împotriva depresiei înseamnă negare de sine 

Am putea compara această perioadă cu mocirla lui Robinson”, 
aşa cum o descrie Michel Tournier în romanul Vineri sau 
limburile Pacificului. După naufragiul navei care îl ducea spre 
Lumea Nouă, Robinson descoperă că este singur pe o insulă 
părăsită. Luni la rând, încearcă din răsputeri să construiască o 
ambarcatiune care să-i permită să se întoarcă pe continent. 
Odată încheiată această muncă intensă, Robinson conştien- 
tizează că nu va putea lansa niciodată barca la apă, fiindcă este 
prea grea. Cade atunci într-o imensă depresie”, care-l determină 
să-şi petreacă zilele într-un fel de mlaştină mocirloasă asemă- 
nătoare cu cea în care se bălăcesc mistreţii. Rămâne acolo ore 
întregi, năuc, redus la starea de animal. Analiza pe care o propun 
constă în ideea că Eul“ său este redus la neputinţă, incapabil să 
asigure relația cu realitatea cotidiană. Doar Sinele* subzistă, în 
starea lui imaturä, fetalä, avidă de senzaţii regresive: blândetea 
şi moliciunea elementului lichid. 

Robinson devine dependent de mocirlă: aceasta îl atrage 
ineluctabil, ca un drog ademenitor, deşi ştie că îşi va pierde 
„sufletul” în ea. Este la un pas de moarte şi de nebunie până în 
ziua în care o halucinație intensă îl face să conştientizeze 
pericolul la care se expune. Decide atunci să iasă definitiv din 
mocirlă şi să-şi reia destinul în propriile mâini. Astfel începe 
puterea absolută a Eului, zdrobirea totală a Sinelui trăit ca fiind 
diabolic, dominaţia extremă a conştientului asupra inconştien- 
tului, domnia voinței, a determinării, a controlului. Sinele este 
suprimat cu violență. Robinson intră în era atotputerniciei. 


2 Hélène Roubeix, À la rencontre de soi. Se libérer des rapports de 


force, ed. Anne Carrière, 2000 (n.a.). 

Întărirea Eului l 

Pe la 25 de ani, Jeffrey decide şi el să-şi anuleze stările 
depresive şi să iasă din mocirlă. Trece de la neputinţă la atotpu- 
ternicie, implicându-se total în căutarea reușitei, conformân- 
du-se imaginii, conferind putere Eului” său şi zdrobind total 
Sinele*. Din acel moment, n-a mai fost loc pentru această parte 
din el suferindă şi depresivă, redusă la manifestarea prin 
intermediul suferinţei corpului si al somatizărilor*. Această 
etapă va dura zece ani, până la 35 de ani, când Jeffrey începe o 
primă terapie care-i consolidează resursele fără să facă suficient 
loc părţii lui depresive şi suferinde, conducându-l astfel spre 
atotputernicie! 

Terapiile care întăresc Eul* nu sunt neapărat ecologice! 
Dacă e vorba de mărirea clivajului, a separării de Sinele* sufe- 
rind, acestea nu reprezintă neapărat un ajutor. Este ca şi cum ai 
întinde un strat de vopsea pe un zid acoperit de salpetru fără ca 
mai întâi să cureti interiorul zidului. Un terapeut n-ar trebui 
niciodată să urmărească simpla vindecare a simptomului dacă 
asta înseamnă amplificarea, întărirea separării de sine. Chiar si 
în cazul unei terapii de scurtă durată, putem stimula pacientul 
să asculte, să-şi înțeleagă suferința, să vadă şi să simtă acea parte 
din el căreia îi merge rău, adică să se asocieze mai mult cu sine 
însuşi, să se afle în legătură cu sine, chiar dacă nu e neapărat 
plăcut să-şi simtă durerea. Multe terapii care întăresc Eul* şi 
stimulează afirmarea de sine* contribuie la separarea pacien- 
tului de Sinele* său, de esenţa lui si, deci, la întărirea iluziei că-i 
merge bine. 


Evitarea depresiei, o iluzie protectoare 

Chiar dacă e la modă să credem că evitarea depresiei este 
o situație protectoare şi confortabilă, grație poveştilor lui 
François şi Jeffrey descoperim că lucrurile nu stau deloc aşa. 
Această protecţie aparentă este în realitate o apărare care ne dă 

iluzia securităţii şi a stării de bine. Ne agätäm de ea pentru că 
depresia ne înspăimântă. Totuşi, nu putem continua la nesfârşit 
să nu luăm în seamă partea din noi care suferă, să ne facem că- 
nu există. Sătulă de a fi dispretuitä şi suprimată, mai devreme 
sau mai târziu ea se va manifesta prin corpul nostru, prin toate 
formele de somatizare*, la început uşoare, apoi mai grave, şi 
prin intrarea brutală în depresie. Zidul de apărare pe care l-am 
clădit împotriva noastră cedează într-o zi şi ne trezim fatä-n 
față cu .depresia. Dacă rămânem în starea de negare, ne 
expunem la riscuri mari: ne revine obligaţia de a recunoaşte 
realitatea suferinței noastre. 

De bine, de rău, iatä-ne confruntati cu o nouă etapă: de 
acum înainte, ne putem acorda dreptul de a simți depresia si de 
a ne pune întrebări legate de originea ei. 

Dreptul la depresie: 
iesirea din starea 
de negare 


Despre: 
e Aducerea la lumină a rădăcinilor depresiei 
e Descoperirea cauzelor actuale ale depresiei 


Ieşirea din starea de negare a depresiei şi acceptarea resim- 
tirii emoțiilor şi senzatiilor dureroase reprezintă deja o schim- 
bare importantă. Oricât de incomodă şi dificilă ar fi această 
nouă senzaţie, ea înseamnă că nu încetăm să ne baricadăm 
împotriva noastră înşine. Renuntäm la iluzia că ne merge bine 
şi începem să contactăm adevărata realitate interioară. Ne 
oferim astfel posibilitatea de a lua în calcul dificultatea şi sufe- 
rintele vieţii prezente şi, poate, ale vieţii trecute, fără să le 
subestimăm. Deschidem un spaţiu al îngrijirii şi al vindecării. 

Atunci când luăm cunoştinţă de starea noastră depresivă, 
prima etapă a acestui drum constă în întrebări referitoare la 
cauzele ei. Acestea pot fi multiple şi au legătură cu încercările 
trăite în copilărie sau la maturitate în plan afectiv, profesional 
sau social. 

Aducerea la lumină a rădăcinilor depresiei 

Primii ani ai copilăriei 

Lupta inconştientă împotriva depresiei poate fi întâlnită în 
primii ani ai copilăriei. 

În acea etapă, unele persoane au învăţat să se rupă de emo- 
tiile lor dureroase — tristețe, furie, teamă, suferință, sentiment de 
singurătate sau de abandon — urmând modelul părinților sau 
pentru că era o strategie inconştientă de supravieţuire. Având în 
vedere situația şi resursele de care dispun, toţi oamenii fac la un 
moment dat cea mai bună alegere posibilă. Această presupusă 
NLP (Programare Neurolingvisticä)* ne invită să ne luăm în 
considerare pe noi înşine cu mai multă înțelegere şi bunăvoință, 
chiar dacă ştim cât de limitativä a fost alegerea din trecut. Ea ne-a 
permis să trăim sau să supravietuim, fiind recunoscută de părinți. 
A nu mai simți şi, eventual, a nu ne mai gândi la ceea ce ne face 
atât de rău ne permite să trăim într-o stare de lejeritate aparentă, 
evitând orice sentiment de indispozitie sau de depresie. 

Însă, procedând în acest fel, învăţăm putin câte putin să ne 
separăm de partea sensibilă, vulnerabilă a sinelui, cea care ar 
putea resimti depresia în anumite momente. Aşa cum am văzut, 
energia vitală este atunci investită, chiar suprainvestită, în 
acțiune (hiperactivitate), în gândire (hipercerebralitate) sau în 
comportamentele adictive şi în dependentele afective. 


Starea de disociere 

Această separare de sine este uneori foarte profundă şi total 
inconștientă. Ea se manifestă printr-o disociere” mai mult sau 
mai puţin marcată: persoana este mai mult „în minte” sau în 
„faptă”, foarte implicată în conştient, mai mult sau mai puţin 
ruptă de sensibilitatea şi de senzorialitatea ei, de corpul ei, de 
creativitatea şi de resursele inconştientului ei. 

În această stare de disociere" nu putem resimti depresia”; 
doar o presimtim, însă luptăm împotriva ei, ne străduim să nu 

lăsăm niciodată această parte a sinelui să se manifeste — deşi se 
află acolo de ani de zile —, căci ar fi prea dureros. Este adevărat că, 
pentru copilul sau adolescentul din trecut, această strategie 
inconştientă de separare de suferință a fost cea mai bună alegere 
posibilă, deoarece resursele erau limitate. Astăzi însă, persoana 
adultă are capacitatea de a traversa situaţiile dureroase. Ea îşi 
poate contacta emoţiile fără să fie copleșită de ele, le poate 
recunoaşte, numi, le poate găsi un sens, legându-le de situații sau 
de evenimente prezente ori trecute, de comportamentele celor- 
lalti. Ea poate înțelege cum sau de ce se petrec lucrurile în acest 
fel, îşi poate asuma responsabilitatea pentru ceea ce se întâmplă, 
acordându-i fiecăruia ce-i aparţine. 


Observaţie 


Aşadar, adultul are posibilitatea să-şi recunoască partea depre- 
sivă şi să-i facă loc. 


Permisiunea de a-şi exprima partea depresivă 

Poate că, la fel ca Francois în urma infarctului, adultul 
ajunge astfel la rădăcinile depresiei lui, în primii ani ai copilăriei. 
După ce a fost atât de aproape de moarte, de data asta François 
alege să se pună pe sine însuşi în discuţie şi să înveţe să trăiască 


altfel. 


Acceptarea lui François 


François acceptă să se asculte pe sine însuşi, să-şi asculte 
nevoile fizice, şi îşi schimbă regimul alimentar, igiena vieții, ritmul de 
lucru. Ascultarea nevoilor emoționale: dorințele, .sentimentele. 
Ascultarea nevoilor spirituale: ce e cu adevărat important pentru el 
în viața actuală, ce valori, ce sens vrea să-i dea existenţei lui, care 
e locul potrivit pentru el în lume? Ascultându-se, François descoperă 
treptat o parte din el care e teribil de tristă şi de singură, o parte 
depresivă care, în fond, recunoaşte că se află acolo de multă vreme, 
dar împotriva căreia luptase mereu, nedorind nici s-o vadă, nici s-o 

audă, nici s-o simtă. Îşi reprezenta această parte depresivă la fel ca 
băieţelul care fusese cândva şi care, la 4 ani, îşi pierduse mama. 
Tatăl lui îl învățase să fie puternic, curajos, să depăşească durerea, 
mai ales să nu plângă, să nu simtă nici suferința, nici abandonul, nici 
singurătatea. Astăzi, făcându-i loc acestei părţi în interiorul lui, 
François începe să se împace cu sine însuşi. El recreează legătura 
cu copilul de altădată. Îl primeşte cu bunăvoință pe micul Frangois. 
Descoperă cu uimire că, făcându-i loc acestui copil depresiv, care nu 
avusese niciodată dreptul să-şi simtă sau să-şi manifeste depresia, 
acceptă prezenţa în sine însuşi a unei părţi sensibile. Nu-şi cunoaşte 
această parte, plină de sentimente, de senzaţii. Această parte din 
el este capabilă de o emotie profundă, se minunează, gustă din 
plăcerile simple ale vieții, adoră să hoinărească, să petreacă un timp 
în singurătate. Totodată, vrea să creeze legături mai profunde, mai 
călduroase, mai iubitoare cu ceilalți. | 


Pentru François, a fost destul de usor sä regäseascä con- 
tactul cu aceastä parte depresivä, de dimensiuni oarecum 
reduse, încremenită în suferința extremă a bäietelului de 4 ani 
care-şi pierduse mama. Proximitatea morţii în viața actuală îl 
motivase fără îndoială să-şi transforme profund modul de a trăi 
şi relația cu sine. Poate că, în ciuda acestei mari pierderi, nici 
n-a fost foarte nefericit în copilărie, deoarece tatăl lui îl iubise 
şi se ocupase mult de el. 


Sentimentul de excludere 

Câteodată, viața unor copii este atât de dificilă în plan 
emoțional şi psihologic, adesea şi în plan fizic şi material, încât au 
sentimentul — pe care-l constientizeazä mult mai târziu — că nu-şi 
găsesc locul în familie: sunt în plus. Asta pentru că n-au fost 
doriți sau pentru că reprezintă o responsabilitate prea grea, dificil 
de asumat atunci când condiţiile de viaţă din familie sunt 
insuportabile sau când mama este depresivă, copleşită, iar tatăl 

absent. Când un copil simte intuitiv cä nu are un loc în familie, 
probabil că dobândeşte convingerea inconstientä că este respins, 
exclus. Totuşi, el trebuie să supraviețuiască, să depăşească această 
suferință teribilă şi permanentă, această disperare trăită adesea 
în singurătate, care generează o depresie profundă legată de 
sentimentul de non-apartenentä. l 


Observație 
| Nevoia de a simți că apartii unei familii sau unei comunități este 
vitală. | 


-Lipsa legăturii 

Absența legăturilor este uneori subtilă, adesea ascunsă, în 
copilărie şi la maturitate, sub aparente sociale înşelătoare, care 
contrazic ceea ce trăieşte persoana în interior. Depresia este 
totuşi acolo, ea s-a refugiat, s-a ascuns în străfunduri, dar nu are 
dreptul să se manifeste. Schimbarea constă atunci în acordarea 
dreptului la depresie, adică în ieşirea din această imagine în care 
„totul e bine dintotdeauna” şi unde „totul e bine tot timpul”. Să 
facem loc acestei părți înăbuşite atâta amar de vreme şi atât de 
dureroasă. Acesta este cazul Edwigăi, a cărei depresie profundă 
provenea probabil din lipsa de iubire pe care o cunoscuse 
dintotdeauna din partea tatălui şi a mamei ei. 


Depresia Edwigăi 


Edwige a crezut mereu că a avut o copilărie fericită: o familie 
înstărită în care totul mergea bine din punct de vedere social. Si în 
viaţa ei actuală totul merge aparent bine: ocupând o funcţie de con- 
ducere într-o mare întreprindere, îşi iubeşte munca şi se descurcă 
bine. Cu soţul ei are o relaţie destul de neutră: fără dispute, dar 
şi fără o intimitate autentică. Cei doi copii cresc fără incidente. 
Totuşi, la 38 de ani, Edwige începe să aibă uneori un sentiment de 

singurătate si de depresie, neobişnuit pentru ea, deoarece are o 
viață foarte plină. În acelaşi timp, începe să se îndoiască de fericirea 
aparentă a vieţii ei trecute şi chiar prezente! 


Edwige îşi construise identitatea dezvoltându-şi Eul” si 
excluzându-si Sinele*. Ea acorda o mare importanță imaginii şi 
aparentelor. Îşi întreținea astfel iluzia că e fericită! Inconstientul 
i-a oferit oportunitatea de a simți lipsa unei autenticitäti a stilului 
ei de viaţă. 

Potrivit cercetărilor Pamelei Levinÿ, analist tranzactional 
american, cu toţii trecem printr-un ciclu de renaştere de apro- 
ximativ şase ani şi jumătate: 13, 19, 26, 33, 38 şi 39 de ani, 45, 
52 etc. În aceste perioade suntem înclinați să începem etape 
noi, personale şi profesionale, suntem mai receptivi la schim- 
bare. Este important să fim şi mai aproape de noi înşine, să ne 
construim identitatea cu o mai mare justete şi deschidere spre 
viaţă. La 38 de ani, Edwige a ştiut să se orienteze către această 
nouă direcție. 


Terapia Edwigăi 


Edwige a simţit nevoia de a merge mai departe cu această 
cercetare asupra propriei persoane şi a decis să înceapă o terapie. 
Putin câte putin, pe măsură ce lunile treceau, a început să simtă că, 
în fond, dincolo de vâltoarea vieții profesionale şi sociale, era o 
femeie foarte singură. Când nu se simţea bine, în cine se putea 
încrede? În nimeni... Soţul ei n-o asculta şi nu-i vorbea decât despre 
propriile dificultăţi profesionale, prietenele ei erau femei hiperactive 
şi grăbite, copiii erau prea mici şi, în plus, îi revenea în memorie cât 
de mult suferise altădată din cauza confidentelor pe care mama ei i 
le făcea în legătură cu problemele sale de cuplu. 


3 Pamela Levin, Les cycles de l'identité, InterÉditions, 1986 (n.a.). 

Se confrunta cu singurătatea, însoţită acum de un sentiment 
de tristețe profundă, uneori de disperare, de suferință cumplită, care 
părea excesiv, disproporționat în raport cu ceea ce trăia în prezent. 
Putin câte putin, vălul pe care-l aşternuse peste trecutul ei a căzut 
şi a regăsit mai întâi imagini, apoi senzaţii şi emoţii din copilărie. 
A descoperit cu stupoare fiica solitară care fusese în realitate, 
dincolo de aparențele potrivit cărora „totul merge bine”: un copil pe 
care nimeni nu-l vedea, pe care nimeni nu-l asculta, pe care nimeni 
nu-l atingea. Mama ei nu avea nici timpul şi, fără îndoială, nici dorința 
de a se ocupa de ea. Tatăl era foarte prins cu munca lui. A trebuit ca, 
încă de mică, să învețe să se descurce şi să se joace singură, să se 
ocupe de ea însăşi, ajungând foarte repede o fetiță responsabilă, 
serioasă, pe care „se putea conta”. În realitate, a descoperit cât de 
singuratică şi de părăsită fusese şi cât de mult învățase să-şi asume 
şi să-şi asigure supraviețuirea! În viața ei de copil existaseră foarte 
puține legături. În viața ei de femeie nu exista nicio legătură. - 
veritabilă, în afară de cea cu copiii. 


Edwige a conştientizat că a fost cândva o copilă depre- 
sivă care făcuse tot posibilul pentru a nu resimti şi a nu-și 
manifesta depresia. Ea a descoperit singurătatea şi suferința 
fetiţei de altădată, precum şi curajul de a fi supraviețuit alegând 
inconştient să se arate puternică. 


Constientizarea Edwigăi 


Contactarea, în suflet şi în corp, a suferinței acestui copil şi a 
disperării lui a fost un proces dureros. Edwige a descoperit astfel 
abisul depresiei în care fusese aruncată şi din care a trebuit să 
iasă. La ce bun toate astea? Viaţa ei actuală îi părea acum fadă, 
falsă, plictisitoare, lipsită de sens. Cine s-o vadă, s-o asculte, s-o 
atingă, să-i ofere dragoste, cine să fie această prezenţă de care 
fusese lipsită cu atâta cruzime? A descoperit treptat că nimeni nu 
putea face asta, căci aşteptarea legată de prezența unui tată şi a 
unei mame iubitoare era atât de puternică, încât nimeni, nici priete- 
nele, nici soţul ei, nici vreun alt bărbat n-ar fi putut s-o consoleze. 

Exista în ea un abis al lipsei, al frustrării şi al izolării. În viața ac- 
tuală, simţea că se goleste de energie şi că intră în depresie, ca şi 
cum o falie, astupată atâţia ani, s-ar fi deschis dintr-odată şi ar fi 
devenit un hău. 


Să fie oare necesară această deschidere spre depresie? Citind 
o astfel de relatare, avem dreptul să ne punem întrebarea: nu era 
preferabil pentru Edwige să-şi păstreze iluziile şi viaţa de fațadă? 

Nimeni altcineva, cred, în afară de cel vizat, nu poate răs- 
punde la această întrebare. Este vorba de libertatea şi de res- 
ponsabilitatea fiecărei ființe umane. Oare cum e mai bine, să 
ne păstrăm iluziile sau să înfruntăm adevărul vieţii? Ce anume 
ne dorim? 


Legăturile toxice 

Depresia anumitor copii este manifestarea comportamen- 
tului nepotrivit şi toxic al părinţilor, care-i consideră în mod 
inconştient nişte obiecte de care pot uza şi abuza. Astfel, Judith, 
singură la părinţi, a fost oarecum luată ostatică de cuplul 
parental, care se agăța de ea în timp ce se străduia să depăşească 
dificultatea de a trăi. În cazul tatălui, s-a ajuns chiar, în anumite 
momente, la jocuri incestuoase cu fiica lui. Pentru a supraviețui 
ruşinii, fetița a făcut atunci „cea mai bună alegere posibilă”: cea 
a depresiei" (şi, în acelaşi timp, a negării” depresiei) şi a separării 
brutale de dorinţa ei şi de tot ce era legat de corpul său. 


Mărturia lui Judith 


„Experienţa depresiei se întoarce în timp până în primii ani ai 
copilăriei. Am trăit întotdeauna alături de părinţii mei de parcă ar fi 
fost agätati de mine: mama, mereu deprimată, care nu locuia în 
corpul ei, era în altă parte şi nu m-a atins niciodată. Tata, scindat 
parcă în două, cu o parte depresivă ascunsă şi o mască veselă, 
jovială, plină de umor, care m-a atins prea mult. 

Depresia era legată de faptul că nu puteam comunica, nu 
aveam un loc al meu sau aveam unul periculos. În realitate, mama 
nu-şi juca rolul şi mă lăsa singură cu tatăl meu. Nu se putea spune 
nimic. Eram mută. Îmi era ruşine de corpul meu şi de plăcerea 
corpului. Depresia era înscrisă în corpul meu şi era interzisă. Eram 
ca un lup care urlă la lună şi cere ajutor. Eram convinsă că trebuie 
să mă descurc singură, cu luna deasupra capului meu. 

Depresia era moartea, momentul în care totul se opreşte. 
Fetița care eram şi-a spus: «Dacă rămân pe loc, fără să mă misc, 
asta e moartea.» Corpul trebuie să se mişte pentru a uşura 
tensiunea. Aşadar, am învăţat să mă mişc, să mă misc atât de mult, 
încât nu mă mai opream deloc, şi, în plus, făceam lucrurile să se 
mişte pentru alții. 

La maturitate, convingerea mea era că trebuie să facă lucrurile 
să se mişte. Asta depindea de mine. Aşadar, eram foarte activă. 

Era ca şi cum corpul tatălui meu ar fi rămas în mine. Să mă 
separ de corpul tatălui meu însemna să ating depresia. Târam 
depresia în corpul meu, ca pe un truc ascuns, şi-mi fabricasem o 
mască pentru ca să n-o văd şi pentru ca nici alții să n-o vadă. Se 
putea distinge totuşi prin intermediul laturii mele bulimice şi al bolii 
(care-mi permitea să spun: «Vedeti şi voi, nu mi-e bine.»). Doliul era 
imposibil, neformulat, doar somatizat, ascuns în interiorui corpului.” 


În Capitolul 3, vom vedea că Judith s-a vindecat de această 
depresie veche, pe care n-a putut s-o conştientizeze. 

Unii copii sunt martiri din punct de vedere fizic şi/sau psi- 
hologic. Nimeni nu-şi dă seama de asta fiindcă, din perspectivă 
socială, aparențele sunt salvate. Se poate întâmpla ca unul 
dintre părinți să fie extrem de pervers, chiar sadic, iar copiii să 
se afle sub influența totală a acestuia pentru că celălalt părinte 
este absent, a dat bir cu fugiţii, fără să fie conştient de ceea ce 
se petrece, sau e prea permisiv. Atunci, copilul este zdrobit, 
devine o victimă supusă călăului ei, fără posibilitatea de a 
înţelege ce se petrece, dar considerând că, în fond, totul e 
normal, pentru că nu se poate distanţa şi pentru că aude fără 
încetare că e obraznic şi rău. 

Depresia sau non-viata 

Constiinta depresiei“ se poate trezi târziu, de pildă în adoles- 
centä, continuând apoi pe tot parcursul vieții de adult, aşa cum 
ne demonstrează mărturia Mariei. 


Mărturia Mariei 


„Eram o moartă vie. Pe parcursul copilăriei, m-am aflat într-o 
stare de supunere totală față de mama mea. Mama fusese chiar ea 
victima unei istorii familiale impregnate de duritate şi violentă, loială 
unui tată extrem de violent. Acest bunic fusese un om pios, el însuşi 
credincios valorilor religioase ce păreau să-şi aibă rădăcinile în latura 
inumană a inchiziţiei. 

De la mama, fidelă modelului reprezentat de tatăl ei, emana tot 
timpul un pericol atât de mare, încât trebuia să mă supun, trup şi 
suflet, ca să am parte de o siguranță minimă. Era periculos să ai 
initiative, nu trebuia să îndrăzneşii. Tatăl meu o iubea. Era un om 
simplu care, neavând posibilitatea să acceseze resursele necesare 
pentru a exercita o influenţă benefică, lăsa neputincios braţele în jos 
în fața a ceea ce considera că este «o forță a naturii». 

Prima dată, am simţit depresia pe la 13 ani. La şcoală, eram 
mereu prima sau a doua din clasă. Mi se întâmplau totuşi lucruri pe 
care nu mi le puteam explica: când trebuia să scriu o compunere, mă 
loveam de un blocaj intelectual, concentrarea ţinea cinci secunde, 
apoi în mintea mea se făcea un vid total. Nu mai aveam control 
asupra gândurilor. Asta mă nelinistea, nu mai întelegeam nimic, 
eram deprimată. Obişnuită să fiu mereu vinovată de lucrurile care nu 
mergeau, nu îndrăzneam să am încredere şi să cer ajutor. Mi-era 
ruşine. Pentru mine, asta însemna că nu valoram nimic, aşa cum 
îmi repeta mereu mama. Mă închideam în mine, nu eram ca ceilalți. 

Oamenii vedeau partea mea veselă, care strălucea la şcoală. 
Încă mai speram ca, într-o zi, un profesor să-şi dea seama că mă 
simt rău şi să-mi spună ceva de genul «Văd că nu merge», fără să 
mă judece şi să mă condamne. Mi-era tot timpul ruşine. Nu mai 
ştiam ce să cred despre mine. Deşi eram incapabilă să mă 
concentrez şi să scriu, primind totuşi note excelente, nu ştiam dacă 
eram strălucită sau lipsită de orice valoare. Mama mea, fidelă 

conceptelor ei despre educație, îmi închidea mereu gura: «O să vezi: 
tocmai faptul că obţii note bune fără o muncă îndârjită şi concentrată 
o să-ţi vină de hac. N-o să ştii nimic niciodată. N-o să înţelegi 
niciodată nimic. Nu eşti nimic şi n-o să fii niciodată nimic.» 

Care ar fi putut fi viitorul meu? Colegii de clasă aveau proiec- 
tele, ideile şi energia lor, iar eu stăteam deoparte, inhibată, stinsă. Nu 
actionam, ci reactionam, încercam să par o adolescentă la fel ca ei, 
apoi simţeam că sunt o mincinoasă, o prefăcută, de parcă trădam pe 
toată lumea ascunzându-mi suferinţa. 

Mama îmi provoca o stare de nesiguranţă permanentă. Nu 
ştiam niciodată ce mă aşteaptă, care dintre cuvintele sau actele mele 
va isca un acces de violenţă din partea ei. Orice motiv era bun ca să 
mă pedepsească. Eram în permanenţă într-o stare de hipervigilentä, 
orice mişcare din partea mea putea fi un pretext pentru a mă stâlci 
în bătaie. Încă de dimineaţă, îi întâlneam privirea plină de ură. Părea 
că-i place să-mi facă promisiuni pe care apoi nu le respecta, ca şi 
cum deceptia mea ar fi fost pentru ea o bucurie: «Viaţa era extrem 
de dură în copilăria mea. De ce ai trăi tu mai bine ca mine?» 

Nu mai valoram nimic în proprii mei ochi, eram mai prejos ca 
un animal. Vecinii, oamenii din sat întâlneau acea latură a carac- 
terului ei care era capabilă de respect, de blândețţe, de ascultare; 
în fața mea, ieşea la iveală latura care nu ştia decât să urască şi să 
mă facă albie de porci. Încă de când aveam opt ani a încetat să mă 
mai atingă. 

Mă simțeam atât de josnică şi de respingătoare, încât mi-am 
imaginat de multe ori că mă sinucid înghițind pastile şi mă ascund 
într-o pubelă pentru a fi aruncată odată cu gunoiul. 

Pe de-o parte, mama mă respingea, pe de alta, nu se putea 
lipsi de prezenţa mea. Exercita un control total asupra mişcărilor 
mele. Mă făcea să înțeleg că prezența mea îi era indispensabilă, că 
trebuia să-i fiu alături. În timpul anilor de şcoală, în timp ce încercam 
cu disperare şi în zadar să mă concentrez asupra temelor, îmi 
vorbea de suferința ei de copil bătut, de suferința ei de femeie 
măritată cu un bărbat slab, de suferințele ei psihice, de deceptiile 
din viaţa ei, eu fiind cea mai cruntă. Lumea mea de copil şi de 
adolescentă mi se părea nesemnificativă în faţa acestei lumi de 
femeie în suferinţă. 

Mă simțeam coplesitä şi neputincioasă. Îmi era imposibil să mă 
răzvrătesc împotriva unei suferințe care mi se părea atât de mare. 
În plus, în momentele ei proaste mă considera responsabilă de 
nefericirea sa. Cum să-mi păstrez mintea sănătoasă în fața tuturor 
acestor incoerente? Cum să acord încredere percepției mele despre 
realitate? 

Eram gata să fac orice pentru ca mama să se simtă un pic mai 
bine şi, în acelaşi timp, mă dispretuiam pentru supunerea mea. 

Depresia mea consta în următoarele: nu ştiam cine sunt, eram 
incapabilă să exprim în cuvinte ce simțeam şi gândeam. N-aş fi putut 
spune care erau calitățile mele. N-aveam decât defecte. Aproape în 
întregime, prima parte a vieţii mele a fost întunecată de aceste stări 
depresive: inertie, inhibitie, paralizia energiei vitale, a energiei 
sexuale, o legătură slabă între idei şi punerea lor în practică. Nu-mi 
construiam viaţa, ci o suportam. Aşa cum am suportat mai târziu cei 
zece ani de căsnicie cu un bărbat violent. Nu ştiu dacă as fi 
supraviețuit fără terapie. Să trăiesc experienţa de a fi acceptată, să 
fiu ascultată cu bunăvoință, crezută, susținută în procesul de 
descoperire a resurselor mele, însoțită şi încurajată în fiecare etapă 
a reconstrucției, să simt solidaritatea colegilor de la terapia în grup 
— toate acestea au fost experienţe care m-au determinat să reînnod 
legätura cu viaţa, care m-au ajutat să eliberez forte nebănuite şi să 
fiu în sfârşit creatoarea vieții mele.” 


Cum să rezistăm acestei arte desăvârşite a manipulării, a 
minciunii, a devalorizärii permanente şi gratuite? Victima unei 
personalități narcisiste perverse“ nu poate decât să intre progresiv 
si ineluctabil în depresie“ dacă nu e ajutată de persoane com- 
petente. Are o permanentă stare de nesiguranță, se simte 
agresată, violentată în mintea si în sufletul ei. În fața acestei orori 
trăite zilnic, Maria a făcut „cea mai bună alegere posibilă” pentru 
a supravieţui: supunerea” totală şi depresia. S-a construit pe sine 
în acest fel, fiind total incapabilă să vadă clar si să reacționeze. 

N-a fost nimeni care s-o ajute si s-o asculte, nici măcar 
tatăl ei. Aşadar, nu este deloc uimitor faptul că, starea de 

supunere* părându-i-se atât de familiară şi de naturală, a ales 
un soț care semăna cu mama ei şi că, timp de mai multi ani, a 
continuat să fie în depresie* şi să accepte maltratarea”. Însă 
mesajul de speranţă care reiese din povestea vieţii ei este 
foarte puternic: chiar dacă am trăit oroarea, chiar dacă 
depresia noastră este foarte veche, avem resursele necesare 
-pentru a o suporta: ea nu face parte din identitatea“ noastră, 
din ceea ce suntem. Amprenta trecutului şi suferinţa legată de 
el nu sunt ireparabile. Inconștientul* nostru, un izvor de resurse 
infinite“, ne îndeamnă să ne protejăm viaţa, s-o facem să se 
dezvolte atunci când ştim s-o ascultăm şi să-i acordăm încre- 
dere. El ne ghidează spre o vindecare definitivă, spre credința 
în noi înşine si în viaţă. 


Observaţie 
Adesea, depresia îşi are rădăcinile în trecut, iar anumiţi copii sunt 
depresivi fără ca suferința lor să fie recunoscută şi luată în seamă. 


Însă depresia sau stările depresive apar şi la maturitate şi sunt 
legate de dificultăţile vieţii profesionale, afective şi sociale. 

Prin urmare, nu e necesar să le căutăm cauzele în trecut, ci 
mai degrabă să luăm cunoştinţă de ceea ce le generează în 
prezent, pentru a găsi sprijinul potrivit. 


Descoperirea cauzelor actuale ale depresiei 


Avem cu toţii o parte potenţial depresivă! Există în noi o 
latură care poate simți şi trăi depresia” sau o stare depresivă, în 
anumite momente, situații sau etape din viață. 


# Cf. Milton Erickson, psihiatru şi fondator al hipnozei ericksoniene 
(n.a.). 

Care sunt semnele stării depresive? 

Există semne intelectuale, de pildă o dificultate de concen- 
trare, incapacitatea de a rămâne disponibil din punct de vedere 
intelectual, lacune de memorie, dificultăți de ordin psihomotor: 
oboseală, o inhibare a acțiunii, dorinţa de a se duce (sau de a 
rămâne) în pat. Găsim, în egală măsură, emoţii precum tristeţea, 
durerea, însoţite de anxietate, de angoasă. Dar şi descurajare, un 
dezinteres din ce în ce mai mare faţă de tot ceea ce a fost până 
acum interesant sau stimulator, pierderea dorinţei sexuale şi a 
dorinţei de a trăi, o profundă devalorizare de sine” şi a însuşirilor 
proprii. 

Este, în fond, ca şi cum dorinţa şi plăcerea de a fi în viaţă nu 
mai există, ca şi cum am fi separați de seva noastră vitală. Se poate 
ajunge chiar si la disperare, la pierderea încrederii în sine" şi în 
viaţă, la idei suicidare: „Ce rost are să mai fac ceva, ce rost mai 
are să trăiesc?” Această ruptură provoacă replierea în sine şi 
închiderea. 

Depresia nu are întotdeauna o cauză în trecut. Ea poate 
apărea atunci când modul nostru de viaţă este prea dificil, plin 
de încercări, constrângător. 


Excesul de presiune 

Societatea ne supune la tot soiul de presiuni”, iar depresia” 
este uneori manifestarea acelei părți din noi care nu mai poate 
suporta o presiune neîncetată: suntem sub presiune pentru că 
există întotdeauna ceva de făcut şi n-avem timp să respirăm, să 
ne tragem sufletul. Suntem surmenati, epuizați, ne aflăm în 
imposibilitatea sau incapacitatea de a impune limite, de a spune 
nu, adică de a ne spune da nouă înşine şi de a ne regăsi propriul 
ritm. Ni se poate întâmpla să fim sclavii unui mod de viaţă — 
profesional şi personal — care nu ne convine, sau nu ne mai 
convine, dar nu ştim să spunem „stop”. Câteodată, această 

limitä ni se pare imposibil de trasat, atât de mult ne-am implicat 
— sau ne-am lăsat implicați —, treptat si fără să constientizäm, 
într-o situație încurcată. Aşadar, apariţia depresiei ne poate 
salva, ne poate obliga să ne oprim, să întrerupem această 
presiune permanentă şi infernală, să ne simțim emoțiile şi 
senzațiile si să cugetăm la viaţa noastră. 

Depresia” ne poate proteja astfel de o boală mai gravă, chiar 
mortală, atunci când nu „mai putem trăi aşa”. Să luăm aceste 
cuvinte în sens literal! 


Maltratările generează depresia 

Depresia poate fi cauzată în egală măsură de maltratări”, de 
violenţe fizice şi morale pe care le suferim din partea altora, în 
familie sau în relaţiile de muncă, şi de care nu ştim să ne 
protejăm. | 

Aici se înscriu toate formele posibile de hărțuire” morală în 
urma cărora suportăm, uneori zilnic, criticile, batjocurile, 
devalorizările, defăimările venite din partea celorlalți, chiar 
injurii, ameninţări si tot soiul de violente morale, psihologice 
sau fizice. Aceste agresiuni repetate ne distrug încrederea în 
noi şi în viaţă şi ne fac să intrăm subtil şi progresiv în starea de 
supunere”, apoi în depresie”. 


Maltratarea hrăneşte sentimentul de vinovăție 

Ne putem afla într-o stare depresivă permanentă, de care nu 
suntem cu adevărat conştienţi şi care se poate caracteriza, de 
exemplu, printr-un sentiment de vinovăție” zdrobitor, deoarece 
cel care ne maltratează caută să ne dovedească tot timpul că 
suntem vinovaţi de ceva. În orice caz, vinovaţi că existăm si că ne 
ränim singuri! Asta trăieşte Sophie în relația actuală dificilă pe 
care o are cu mama ei. 

Märturia lui Sophie 


„Am 50 de ani si, dintotdeauna, m-am simţit vinovată, deoarece 
mama mea a căutat (si a reuşit) mereu să învinovățească atât copilul 
de altădată, cât şi femeia de astăzi. La început, am fost vinovată că 
m-am născut (în afara căsătoriei), apoi, tot restul vieţii, că nu m-am 
comportat conform dorințelor ei. De parcă ar fi căutat neîncetat 
să-mi taie aripile. Chiar şi azi, nimic din ce fac nu e bine. Mă critică 
tot timpul. Sunt vinovată de toate deciziile pe care le iau. N-am 
putut niciodată să iau o hotărâre fără să am parte de o lecţie de 
morală. Se. amestecă în orice. Când am început să trăiesc cu 
viitorul meu soț, a încercat să mă convingă că nu e bun pentru 
mine. i se întâmpla chiar să-mi deschidă scrisorile! Sentimentul pe 
care-l am este că nu voi putea niciodată s-o satisfac, că nu voi fi 
niciodată ceea ce aşteaptă ea de la mine. 

Astăzi, este o victimă şi se simte nefericită, dar mereu este vina 
celorlalţi; ne obligă să ne asumăm responsabilitatea în locul ei. 
Acum, tatăl meu este cel care suferă. Înainte îşi găsea refugiul în 
muncă. Ea îi transmite neîncetat mesajul că nu e bun de nimic. El nu 
are niciodată un cuvânt de spus: «În orice caz, eu tac, tu eşti cea 
care decide.» L-am iertat pe tatăl meu pentru că, fără îndoială, n-a 
putut face altfel, însă nu pot avea o legătură cu el: ea este întot- 
deauna acolo, între noi. 

Aparent, ea este cea depresivă; însă, în realitate, îi face pe toți 
cei din jur să se simtă deprimati: îşi exportă depresia. Am avut nevoie 
de terapie ca să pot vedea în sfârşit lucrurile clar. Am vărsat lacrimi 
şi mi-am exprimat furia, iar astăzi nu mă mai simt emotionatä atunci 
când o spun. Am învățat să mă protejez, să impun limite şi să refuz 
vinovăția. Asa am ieşit din depresie. Însă trebuie să rămân foarte 
vigilentă: trebuie să continui să impun limite, să păstrez o distanță 
sănătoasă faţă de ea. Am sperat multă vreme că o să se schimbe, 
că o să-şi recunoască partea de responsabilitate care-i revine. În 
acelaşi timp, am fost furioasă. Acum ştiu că furia reprezintă o altă 
legătură fuzională, durerea, dorința, speranța ca celălalt să se 
schimbe. Acum ştiu că ea nu se va schimba niciodată. Atâta vreme 
cât e în viată, n-o pot ierta, deoarece continuă să facă mult rău. Sunt 
extrem de atentă ca să nu-i dau nici cea mai mică ocazie să se 
insinueze în relaţia mea de cuplu." 

Când a ajuns la terapie, Sophie nu era constientä de carac- 
terul pervers şi distructiv al comportamentului mamei sale. 
Se afla sub influenţa ei şi era incapabilă să se distanteze şi să vadă 
lucrurile dintr-o altă perspectivă. Suferea din cauza acestei 
situaţii, dar, totodată, se şi învinovăţea, acceptând reproşurile şi 
devalorizările permanente ale mamei ei. 


Härtuirea conduce la depresie 

Depresia poate fi consecinţa directă a härtuirii morale şi 
psihologice exercitate de o persoană apropiată din viața noastră 
afectivă — partener de viaţă, părinte — sau din viața profesională 
— coleg, patron. 

Când o persoană, indiferent de vârstă, este victima härtuiri”, 
influenţa härtuitorului este atât de puternică, încât o aduce în 
incapacitatea aproape totală de a gândi — pentru că generează 

„confuzie —, de a lua distanţă în raport cu situația şi de a acţiona. 
Această influenţă îi provoacă victimei un soc* care o face total 
vulnerabilă la inițiativa de distrugere a härtuitorului, căci este 
într-adevăr vorba de distrugere. Cei care practică hărţuirea sunt 
cel mai adesea narcisisti perverși” care-i urăsc pe ceilalți şi pe ei 
înşişi. Sunt incapabili să cunoască plăcerea şi fericirea de a exista, 
armonia şi pacea, şi nu pot suporta ideea că alţii sunt fericiți. Se 
bucură atunci când distrug starea de bine, fericirea, reuşita 
celorlalți, uneori chiar a propriilor copii, a partenerului de viaţă, 
a subordonatului etc. Distrugerea devine obiectivul lor principal, 
preocuparea lor esenţială, sensul vieţii lor. Sunt animați de 
ranchiună, de gelozie, de ură. Nu simt nicio vinovăție”, niciun 
regret, nicio remuscare, căci au întotdeauna convingerea că sunt 
indreptätiti, că au dreptate şi că ceilalți sunt răi sau bolnavi. 
Ceilalți sunt responsabili, mereu supuşi greşelii şi vinovați. Din 
punct de vedere social, se prezintă ca fiind persoane binevoitoare, 
care nu au absolut nimic să-şi reproşeze, întru totul inocente şi 

perfecte. Toate acestea creează o mare confuzie. Narcisistii 
perverşi au devenit maeştri în arta de a-i manipula” pe ceilalți, în 
special de a se prezenta ca fiind ei înşişi victime ale räutätii altora! 

Este dificil de imaginat o astfel de perversitate, un asemenea 
sadism până în ziua în care, din păcate, perversul” îşi atinge 
scopul: prăbuşirea victimei, care-şi pierdere încrederea în sine* 
şi ajunge la depresie” şi, uneori, la sinucidere. Cu toții putem fi 
victimele unor asemenea influenţe, atât în viața personală, cât şi 
în cea profesională. 


Observație 
Narcisiştii perverşi sunt numeroşi şi provoacă pagube ireparabile 
dacă nu ştim să-i recunoaştem şi să ne apărăm de ei. 


Conştientizarea violenței asupra Sinelui 

Este responsabilitatea terapeutului să-şi ajute pacientul să 
conştientizeze violenţa pe care o suportă în viața actuală atunci 
când trăieşte în cadrul unor relații bazate pe influenţă, în viața 
personală sau profesională. Puterea acestor personalități nar- 
cisiste perverse” este atât de mare, sunt atât de convinse că au 
dreptate, că sunt îndreptätite să exploateze, să aservească şi să-i 
vampirizeze pe ceilalți, încât nu oricine le poate ține piept. Să 
deschidem ochii, să înțelegem ce se petrece în relație, să începem 
să ne distantäm, să îndrăznim să spunem nu, să ne afirmăm, să 
impunem limite, să ne protejăm şi, eventual, să adoptăm definitiv 
soluţia fugii, toate acestea reprezintă o întreprindere uneori 
îndelungată şi adesea dureroasă, care va suscita emoţii variate şi 
intense, de pildă suferință, teamă sau furie. E nevoie de timp 
pentru a ieşi de sub influenţă şi pentru a ne regăsi pe noi înşine, 
recuperând terenul şi reconstruindu-ne identitatea”. 


AD 

Observatie 


Sprijinul terapeutului si, dacä este posibil, al altor persoane din 
grupul de terapie este determinant. Mesajul vieţii este urmä- 
torul: „Ai dreptul să exişti pentru tine însuți. Nu eşti vinovat, 
nu eşti rău, poţi crede în tine şi în viață, poţi renunţa treptat la 
vinovăție“, la teamă si la suferință, eliminând oprimarea şi 
cucerindu-ti libertatea.” 


Depresia”, legată direct de forța relaţiei bazate pe influenţă, 
poate dispărea pe măsură ce persoana îşi regăseşte spaţiul, 
libertatea şi creativitatea. 


Depresia: o etapă naturală în travaliul doliului 

Uneori depresia apare după o pierdere sau după o separare 
în viaţa actuală şi nu este decât o etapă naturală şi necesară din 
procesul doliului. Este vorba de a o putea recunoaşte şi, deci, de 
a o înţelege, accepta şi trăi aşa cum este: un drum de creştere şi 
maturizare spre care ne împinge viața. Élisabeth Kübler-Ross a 
scos la lumină şi a conceptualizat etapele doliului”, pe care le 
traversăm la moartea unei persoane dragi. 

Trebuie să parcurgem acest travaliu al doliului* de fiecare 
dată când suntem confruntati cu pierderea unei persoane, a unui 
loc de muncă, a unei case, a unui animal, a unei părți a corpului 
nostru sau în cazul unei separări: divorţ, plecarea copiilor, rupe- 
rea unei prietenii. Trebuie să-l trăim cu emoție, dureros, până la 
capăt, pentru a putea să ne separăm cu adevărat, să spunem adio, 
adică să lăsăm persoana sau evenimentul să plece şi să continuăm 
să ne sporim autonomia. 


5 Medic psihiatru elvețian, Élisabeth Kübler-Ross a asistat persoane 


aflate la sfârșitul vieţii, în special copii bolnavi de cancer şi 
familiile acestora. Este autoarea, printre altele, a lucrării Les 
Derniers Instants de la vie (Ultimele clipe ale vieţii) (n.a.). 

Este o muncă de transformare interioară foarte profundă, 
mai mult sau mai putin îndelungată, întotdeauna dureroasă, care 
seamănă cu traversarea unui deşert în singurătate. Dacă putem 
descoperi sensul acestui proces, obținând susținerea unor per- 
soane formate în spiritul acestui tip de asistenţă, călătoria devine 
mai uşoară. 


Cele şapte etape ale doliului 

Când apar pierderea sau separarea, există, în general, o stare 
de şoc care poate dura câteva zile, apoi se instalează prima etapă 
a procesului de doliu”. 


Negarea sau refuzul realității 

În această etapă, persoana este incapabilă să vadă, să simtă şi 
să înţeleagă realitatea pierderii. Ea fuge aşadar de realitate, 
înlocuind-o cu comportamente de retragere sau, invers, de hiper- 
activitate. Este vorba despre o atitudine de protejare împotriva 
angoasei şi a durerii; este pozitivă doar atunci când nu durează 
mult. Dacă persoana se instalează în starea de negare” şi nu-şi 
îngăduie să aibă emoții, procesul doliului nu poate avea loc. 
Negarea patologică poate dura ani de zile: este refuzul de a vedea 
şi de a înțelege realitatea pierderii, precum şi de a simţi emoțiile 
insotitoare. 

Uneori, persoana respectivä gäseste imediat un ,obiect” de 
substituire, formând, de exemplu, un nou cuplu după plecarea 
sau moartea partenerului de viață. Fa evită atunci să se confrunte 
cu travaliul interior al doliului*. 

Atunci când persoana este gata să iasă din starea de negare 
şi acceptă să simtă ceea ce trăieşte, poate începe faza a doua. 


Durerea, suferinţa, tristețea 
Aceste emoții sunt mai mult sau mai puţin interiorizate sau 
exteriorizate. Persoana este centrată pe durerea produsă de 

pierdere, total absorbitä de ea. Frustrarea este intolerabilä. 
Persoana dispărută (sau situația) este idealizată. Apoi apar, putin 
câte putin, alte sentimente. 


Resentimentul, revolta, furia 

Este vorba de revolta împotriva vieţii şi a nedreptätii ei. 
Furie împotriva celui care a plecat. Această etapă, foarte impor- 
tantă, este necesară, căci, dacă este evitată sau diminuată, acest 
lucru poate declanşa vinovăția” sau poate determina persoana 
respectivă să-şi îndrepte furia, în mod nejustificat, împotriva ei 
înseşi (impulsuri sinucigaşe) sau împotriva altcuiva (comporta- 
mente violente şi agresive). 

Această etapă ne permite deja să ne Asta AT, să idealizăm 
mai putin. 


Etapa târguielilor 

În acest caz, persoana oscilează între negare" şi acceptarea 
realităţii: „Dacă se întoarce, voi face un pelerinaj, mă voi con- 
verti”, o târguială cu Dumnezeu, cu viaţa, care dovedeşte că încă 
nu putem crede în realitatea pierderii. Încă mai sperăm că ne 
putem întoarce la situaţia anterioară. 


Depresia 

Poate urma o etapă mai orientată spre depresie. Persoana își 
face din ce în ce mai mult o idee despre reprezentarea pierderii, 
dar încă n-o acceptă cu adevărat. 

Este o fază a dezinteresului şi a lipsei de n motivare legate de 
propria persoană, de ceilalți şi de viață. Sunt prezente senti- 
mentul de singurătate, lipsa, senzaţia de a fi fost abandonat. 
Persoana are comportamente de retragere, de repliere în sine, 
de delăsare. Îşi pune întrebări despre sensul vieţii şi despre 
rostul continuării ei. 

Acceptarea în minte 

Persoana spune că acceptă pierderea, dar manifestă mai 
degrabă o atitudine de resemnare decât de acceptare. „Trebuie 
să accept.” Este vorba adesea de o fază a rezistenței față de 
traversarea emoţiilor si este posibil ca persoana respectivă să 
revină mai profund la una dintre etapele precedente. 

În realitate, acest proces al doliului nu este liniar: etapele 
se pot succeda în orice ordine, putem reveni de mai multe ori la 
una sau la alta dintre ele, până când, în sfârşit, după câteva luni, 
un an, doi ani, ajungem la ultima fază. 


Acceptarea în suflet 

În faza de acceptare, emoţiile dureroase se domolesc. Puțin 
câte putin, revine dorinţa de a trăi, de a face proiecte, de a stabili 
noi legături. Persoana este gata să spună adio, să se separe cu 
adevărat, să-şi redobândească libertatea. Este sfârşitul deplasării 
timpului trecut în prezent: simbolic, trecutul îşi reia locul, acelaşi 
lucru îl face si prezentul, iar viitorul se deschide. 

În acest fel, persoana „creşte”, câştigă în autonomie. 
Dobândeşte maturitate şi chiar înţelepciune. Este mai luminată 
în orivinta criteriilor esenţiale; ceea ce contează cu adevărat 
pentru ea. Se simte usuratä, deoarece a renunţat la povara care o 
apăsa şi poate păstra în suflet o legătură diferită cu persoana sau 
cu situaţia pierdută. 


Observaţie 


Depresia este adesea manifestarea unui doliu neterminat în raport 
cu persoanele pe care le-am pierdut, dar şi în raport cu locurile pe 
care le-am iubit şi în care nu mai trăim în prezent. 


Investim multă energie în retrăirea amintirilor, clipele de 


fericire şi de nostalgie, regretul ne obsedează, împiedicându-ne 
să fim disponibili în totalitate pentru noua viață. Drumul care ne 

conduce la despärtire este uneori lung si dureros, dar si un mare 
eliberator de energie. 


Mărturia Laurei 


" „La un moment dat, în timpul terapiei, am conştientizat că eram 


6 


depresivă pentru că trecutul recent era mereu prezent sub formă de 
regrete. Era ca şi cum m-aş fi agăţat de el, de ceea ce mi se părea 
că au fost anii frumoşi de dinaintea divorțului meu, petrecuți în casa 
pe care am iubit-o atât de mult. Într-o zi, am decis să mă întorc în 
satul unde am trăit împreună cu soţul şi cu copiii mei. Am luat cu 
mine păpuşa, un simbol al copilului interiorf, şi am vizitat satul, 
arătându-i fiecare loc pe care-l iubisem — conservatorul la crearea 
căruia participasem —, vorbindu-i despre toate clipele de fericire, 
explicându-i cât de împlinită fusesem aici. Am putut exprima astfel 
bucuriile şi satisfactiile pe care mi le aduseseră acest loc şi viața pe 
care o dusesem aici. 

… Ham vorbit îndelung despre acea parte din mine care rămăsese 
în această casă, despre toată energia şi creativitatea pe care le 
investisem în ea ani de zile, pentru ca să fie din ce în ce mai 
frumoasă. Simteam că o parte profundă din mine, esența mea, se 
realizase în acest loc. Copilul meu interior m-a ajutat mult în această 
muncă dureroasă de separare. Împreună, ne-am luat rămas-bun de 
la casă, de la viața legată de copilăria copiilor mei, de petrecerile pe 
care le-am dat adesea acolo, de grădina mea iubită. Ea şi cu mine 
ne-am sprijinit reciproc: ea m-a ajutat să spun toate astea şi a reparat 
ceva simțindu-se respectată prin faptul că-i vorbeam astfel. îi 
simțeam emoția şi mândria. Asta a durat multă vreme. Apoi am simțit 
că trebuie să plec şi să las casa în urmă şi, chiar în acel moment, 
mi-am dat seama că noii proprietari tăiaseră superbul nuc din 
grădină, pe care-l adoram. Acesta a fost un semn că nimic din toate 
astea nu-mi mai aparținea, altcineva îşi pusese amprenta asupra 


Psihoterapia ne conduce la crearea unei legături iubitoare şi 
protectoare cu „copilul interior”. Este util ca acest copil să fie 
simbolizat de o păpuşă sau de o jucărie de pluş doar atâta timp cât 
această legătură de iubire cu sine este bine integrată (n-a.). 

lor. Atunci, mica Laura şi cu mine ne-am luat rămas-bun de la casă 
şi de la viaţa care-i apartinea. M-am simțit mai uşoară, la fel şi ea. Pe 
drumul de întoarcere, îndreptându-mă spre noua mea viață, am 
văzut imagini ale viitorului meu şi am încercat o senzaţie de 
seninătate, de detaşare de trecut, de libertate.” 


Travaliul doliului: oferă spaţiul interior şi libertatea de a trăi 
total în prezent. Depresia“ legată de un doliu neterminat ne leagă 
întotdeauna de trecut şi ne împiedică să ne simţim vii si creativi. 

Atunci când, la fel ca Laura, ne putem descurca singuri, 
este foarte bine. Dacă durerea devine prea puternică, e mai 
sigur s-o facem într-un cadru terapeutic, aşa cum vom vedea 
în Capitolul 5. 

În cazul unora, cauzele depresiei* apar destul de clar. 
În cazul altora, ele sunt mai subtile pentru că nu se leagă de 
un eveniment sau de o situație, adică de un conţinut, ci mai 
degrabă de o structură: modul în care ne-am construit in- 
conştient identitatea. Depresia poate apărea atunci foarte 
brutal, fără să existe un factor declanşator. Ea dezvăluie o supri- 
mare inconştientă puternică a unei părți vitale din noi şi ne 
invită nu la o revizuire de conţinut, ci la o schimbare profundă 
în structura vieţii noastre. Prin urmare, ne invită la o meta- 
morfoză. 

Dupä noaptea depresiei, 
renasterea 


Despre: 
e Depresia: un abis al suferinței 
e Depresia, un drum al metamorfozei 
e După noaptea depresiei, renașterea 
e Teama de schimbare 
+ Depresia sau pierderea legăturii cu propria persoană, 
cu Sinele 
e A vedea, a asculta, a resimti latura depresivă 
e De ce are nevoie latura noastră depresivă? 


Cu cât depresia este mai puternică şi mai dureroasă, cu atât 
ne invită mai insistent să ne reajustăm viaţa, să luăm decizii, să 
operăm schimbări semnificative. Ea deschide în noi un spațiu de 
reînnoire, de metamorfoză, pe care o putem trăi ca pe o renaştere 
a propriei persoane. 


Depresia: un abis al suferinței 

Anumite persoane se simt rău în corpul şi în mintea lor, şi 
totuşi nu ştiu că e posibil să sufere de depresie”. Suferinta poate 
dura luni si ani şi le poate conduce la porțile morţii sau ale 
nebuniei. De altfel, se află în mare pericol şi se impune consul- 
tarea unui medic — deoarece medicamentele ajută la depăşirea 
momentelor dificile —, dar şi un tratament prin psihoterapie. 

Depresia nu este inevitabilä. Desigur, ea marcheazä anumite 
vieți mai mult decât pe altele, însă vindecarea este posibilă. Una 
dintre presupozitiile NLP* afirmă că fiecare ființă umană are 
resursele necesare pentru a-şi atinge obiectivul, adică ce anume 
doreşte să facă cu viaţa sa. Această traversare a suferinței poate 
avea loc dacă credem în ea şi dacă acceptăm să fim ajutaţi de 
profesionişti competenţi care vor şti să stimuleze resursele vieții. 
Cred că acolo unde am suferit cel mai mult există şi cele mai 
importante resurse. 

Mărturia lui Elisabeth, care-şi pierduse mama în mod tragic 
pe când avea un an, având parte apoi de o copilărie dificilă, este 
o ilustrare a acestui fapt. Suferind de depresie de-a lungul întregii 
sale vieţi, a reuşit să iasă din această stare, să devină psihote- 
rapeut, să aibă succes în viaţa profesională şi personală şi să acti- 
veze resursele care ar fi putut la fel de bine să rămână în umbră: 
vom vedea asta în Capitolul 5. Forţele vieţii au învins forțele 
morţii, dar lupta e departe de-a fi dinainte câştigată! lată înce- 
putul mărturiei şi povestea suferinţei sale. 


Mărturia lui Elisabeth 


„Din câte îmi amintesc, am fost mereu depresivă, însă nu ştiam 
acest lucru: aveam migrene teribile, îmi venea să mă dau cu capul 
de pereţi, trăiam momente de angoasă, simțeam permanent un nod 
în stomac. Îmi era mereu teamă şi totul era un blocaj: constipatie, 
vomă, numeroase somatizäri. Simteam o tensiune în cap, eram în 
pragu! nebuniei. Singurul mijloc prin care reuşeam să nu cad pradă 
nebuniei era gimnastica: mişcarea era vitală. Nu-mi mai doream 
nimic. Parcă eram moartă în interior. Luam anxiolitice şi antide- 
presive, dar nu mă ajutau. Nu mi se spusese că sunt depresivă. Îmi 
trăiam dureros viaţa. La naşterea celui de-al doilea copil, chiar şi în 
timpul sarcinii, m-am simțit singură, mereu în depresie. Ar fi trebuit 
să mi se spună că era vorba de o depresie profundă şi că trebuia să 
fiu îngrijită serios. 

Nu mai ştiam cine sunt. Nu-mi cunoşteam nevoile, dorinţele. 
Nu simțeam că mă aflu în corpul meu. Nu ştiam nici măcar dacă 
eram drăguță sau urâtă, inteligentă sau proastă. Toate astea vin de 
foarte departe: în adolescență, mama mea adoptivă s-a purtat urât 
cu mine. La 17 ani, voiam să mă sinucid. Eram foarte melancolică. 
La şcoală, băteam mereu în retragere. La 40 de ani, îmi mergea din 
ce în ce mai rău. Viața mea era în pericol. Aveam nevoie de o terapie 
care să-mi salveze viaţa. Depresia era mereu acolo, în fundal: nu 
mai mâncam, cântăream 42 de kilograme, îmi cădea părul. Voiam să 
mă arunc în canalul St. Martin împreună cu copiii.” 


Depresia“ este o traversare cumplită a suferinței ce pare 
că nu trebuie să se mai oprească niciodată. Este o încercare 
profundă, care solicită o transformare la fel de profundă a ființei 
şi a vieţii noastre, putând reprezenta o renaștere“ simbolică. 


Depresia, un drum al metamorfozei 

Viaţa este o suită de schimbări și de transformări care ne 
invită să ne eliberăm de trecut pentru a accede la maturitate. 

Trebuie să facem o triere a valorilor şi a convingerilor 
conştiente sau inconştiente pe care le-am moştenit de la familia 
noastră şi care ne-au structurat până atunci identitatea. Se poate 
întâmpla, de exemplu, ca întreaga noastră viaţă să fi avut obiceiul 
să-i îngrijim pe alții, adesea cu multă generozitate şi devotament. 
Şi poate că am învăţat asta foarte devreme, pentru că a trebuit să 
susţinem emoţional un părinte depresiv, imatur, incapabil să-şi 
asume vreo responsabilitate. Ne-am identificat cu acest compor- 
tament generat de o intenţie pozitivă a inconştientului nostru. 


Observație 


Una dintre presupozitiile NLP: „Orice comportament este generat 
de o intenţie pozitivă a inconştientului.” 

Acţionând astfel, am făcut probabil ceva foarte important şi 
pozitiv pentru noi înşine, poate chiar ceva esențial, vital, de pildă 
să ne simțim utili, chiar indispensabili, recunoscuţi de ceilalți, 
am dat un sens vieţii noastre, am simțit că existăm, că avem un 

-loc în lumea asta, chiar si cu preţul suprimării propriilor nevoi şi 
dorinţe: celălalt trece întotdeauna pe primul plan şi am căpătat 
obiceiul să uităm de noi, să nu mai existăm pentru noi înşine, ci 
doar prin intermediul lui. 

Ne trebuie timp şi maturitate pentru a putea decodifica 
sensul actelor noastre şi pentru a ne acorda libertatea de a acționa 
altfel. Este o schimbare profundă pentru că afectează modul în 
care s-a construit identitatea" noastră la o vârstă fragedă. Se poate 
întâmpla ca acest proces să fie însoţit de o depresie” uneori foarte 
puternică. Viaţa ne poate determina să facem loc, dintr-odată, 
unei părți din noi, strivită până atunci şi totuși esenţială: Sinele*. 
Depresia devine atunci un fel de drum inițiatic care, prin 
intermediul încercării, ne conduce la întâlnirea cu ființa noastră 
profundă şi autentică, la o veritabilă renaștere". 


După noaptea depresiei, renașterea 

Martine mărturiseşte această traversare teribilă, petrecută 
în durere şi singurătate, timp de nouă luni. O întâlnire cu ea 
însăşi o conduce la o regresie arhaică, în care se regăseşte ca 
bebeluș, mai precis ca fetus, retrăind probabil realitatea emo- 
tionalë şi senzorială a vieţii prenatale. Ea a ştiut însă să găsească 
în sine ceea ce avea nevoie pentru a corecta durerea şi lipsa, 
născându-se astfel pe sine însăşi. 


Mărturia Martinei 


_ „Era în septembrie 1992. Au trecut deja doisprezece ani... 
in timpul depresiei, timpul se opreşte. E nevoie de timp pentru a 
şti că ai ieşit din ea. 

La momentul când această stare a primit numele de «depresie» 
(medicul şi psihiatrul au pronunțat cuvântul), mă simțeam foarte rău. 
Aveam senzaţia că nu mai ştiu să trăiesc. Mă simţeam vinovată că 
sunt depresivă: nu era bine, căci, în ochii mei, asta însemna să fii 
fragil, să nu fii la înălțime. 

Soţul meu n-a crezut că sufeream de depresie. Spunea că mă 
foloseam de ea ca de un pretext. Trăiam cu suferința mea şi nu 
voiam nici să văd, nici să aud ce se petrece în jurul meu. Nu voiam 
să mor, însă nu puteam nici să trăiesc. Mi-era foarte ruşine. Nu 
voiam să afle colegii mei şi doream să mă întorc la serviciu pentru 
ca ei să nu-şi dea seama. Cu toate acestea, depresia era profundă. 
In mai, iunie şi iulie m-am simțit foarte rău. Am sunat atunci o 
prietenă: «Nu mă simt bine deloc!» Ea mi-a spus: «Vino!» Am avut 
senzaţia de vid. M-am decompensat. Trăiam o intensă suferință 
morală. Nu mai aveam forța de a-mi susține corpul şi rămâneam 
lungitä în pat. Un vid imens s-a instalat timp de optzile. Voiam să-mi 
văd prietenii şi vorbeam zi şi noapte. «Am înţeles că te simteai foarte 
rău pentru că nu voiai să te speli.» Apoi am plecat pe insula Ré. La 
întoarcere, am vrut să fiu spitalizată, protejată, să se ocupe cineva 
de mine. Voiam să mă retrag din lume, să nu mai văd pe nimeni, 
nimeni să nu mai ştie de mine. Voiam ca soțul meu să se întâlnească 
cu psihiatrul pentru că nu înțelegea nimic. La spital, voiam să stau 
în apă dimineaţa şi seara. Era o nevoie vitală. Mă înmuiam, mă 
înmuiam... . 

Factorul declansator al acestor stări a apărut în luna mai: am 
conştientizat că iubeam un alt bărbat. lubeam acum doi bărbați. 
Iubirea pentru soțul meu era una fuzională şi adictivă, am înţeles 
asta cu timpul. Mi-a fost zdruncinată puternic convingerea că n-aş fi 
putut iubi niciodată o altă persoană în afară de sotu! meu. Pentru că 
viața mea de femeie se baza pe o astfel de convingere, începusem 
viața de adult cu această certitudine. Socut era teribil. 

leşind din spitalul în care primisem multe dovezi de prietenie, 
am vrut să plec de acasă şi m-am dus la nişte prieteni. în octombrie, 

- când m-am întors la serviciu, nu mai ştiam nici să scriu, nici să citesc, 
dar nu voiam totuşi să se ştie acest lucru. Mă simţeam distrusă. 

Mi-am părăsit soțul în ianuarie şi am trăit singură. După 
cincisprezece ani de viață în comun, cuplul nostru s-a destrămat în 
trei luni: soţul meu îmi cerea să-l părăsesc din punct de vedere 

psihologic pe bărbatul pe care-l iubeam, însă nu puteam face asta. 
Singurătatea a fost o încercare teribilă. 

Lucram şi dormeam enorm. Eram sub tratament. Nimeni n-a 
ştiut asta. Nu mai aveam pe nimeni în jur: devenisem persoana rea 
şi speriam oamenii pentru că noi formasem cuplul ideal. Cu toate 
acestea, îmi doream atât de mult să fiu luată în brațe, să fiu con- 
solată, să mi se audă strigătul: «Ajutati-mä să trăiesc, să depăşesc 
ceea ce sunt pe punctul de a trăi. Sunt nefericită, sufăr prea mult. 
Mai spuneti-mi din nou că e lumină la capătul tunelului.» Îmi 
spuneau, dar eu nu-i credeam. Eram convinsă că nimeni nu ştia cât 
de mult sufeream. Nimeni nu mi-a spus: «Ştiu ce se întâmplă.» 

Psihiatrul mă asculta. Soţul meu a cerut divorțul. Mă ura 
enorm, pentru că, din cauza mea, îşi pierduse încrederea în 
dragoste: «Niciodată nu te va mai iubi nimeni cum te-am iubit eu.» 
L-am crezut. Apoi bărbatul pe care-l iubeam mi-a spus că nu mă 
iubeşte sincer.” 


În cazul Martinei, totul s-a prăbuşit: cuplul, rețeaua socială, 
certitudinile, iubirea. S-a trezit în mijlocul unei imense sin- 
gurätäti. Nimeni nu-i putea fi alături atunci când s-a aflat faţă în 
faţă cu ea însăşi. A trebuit să înfrunte şi să treacă prin această 
încercare, fără speranță, fără răgaz, să se scufunde în abis, să fie 
la un pas de moarte, să încerce prin toate mijloacele să suprime 
suferința. A fost necesară o dezgolire totală pentru a se întâlni 
cu ea însăși în adevăr, pentru a regăsi sursa secretă şi misterioasă 
a vieţii în adâncul ființei ei. 


Depresia Martinei 


„În timpul depresiei eram pierdută, nu mai ştiam să trăiesc. Am 
avut două tentative de sinucidere. Nu mă gândisem niciodată că 
într-o zi voi face o depresie. Era o suferință teribilă, îmi pierdeam 
credinţa în viață, nu mai aveam forță să trăiesc. Eram gata să duc o 
viaţă vegetativă, să nu mai fiu nimic. Nu mai ştiam cine sunt. Un 
prieten venea dimineaţa să mă trezească şi-mi spunea să mă duc la 

serviciu. M-a însoțit cu sufletul şi cu intuiţia lui. Putin câte putin, am 
ieşit din apă. Am refăcut întregul proces al naşterii: camera mea era 
neagră. Luni de zile, am trăit fără electricitate, fără încălzire. Mă 
ascundeam sub un maldăr de cuverturi. Viaţa nu avea sens. Eram 
prizoniera suferinţei, lacrimilor şi durerilor mele în burtă. Nimeni nu 
ştie până unde poate merge suferinţa. 

Trebuia să fiu singură. Dacă prietenii ar fi fost prea apropiaţi de 
mine, poate că m-ar fi cocolosit. Ei au avut dreptate atunci când 
mi-au spus că există lumină la capătul tunelului, chiar dacă eu n-am 
înţeles cu adevărat acest lucru. Am sfârşit prin a găsi în mine lucrul 
de care aveam nevoie. Am descoperit că puteam acorda încredere 
timpului: nu serveşte la nimic să vrei să te vindeci prea repede. Eram 
într-o stare negare de ani de zile: Eul meu profund era ca un bob de 
mazăre îngropat sub un teanc de perne. Trăiam la suprafaţă, 
deasupra simtirii. Nu aveam încredere în mine. Mereu, făcusem totul 
pentru alţii. Niciodată nu mă ocupasem de mine în profunzime: 

Există o viață „înainte” de depresie şi o viață „după” depresie. 
Inconştientul meu trebuia să mă ducă acolo, altfel n-aş mai fi putut 
face niciodată toate aceste schimbări. Să fie vorba de un parcurs 
inițiatic, dar cu ce pret? E ciudat că, uneori, trebuie să mergi atât 
de departe. Investisem 32 de ani timp în construirea Eului, însă îmi 
lipsea esentialul: bărbatul pe care-l iubeam reprezenta de fapt acea 
parte din mine pe care o închisesem, acea parte pe care nu o 
dezvoltasem întâlnindu-mi soțul şi pe care as fi dezvoltat-o poate 
dacă nu l-aş fi întâlnit. Am suferit şi am pierdut mult, dar nu regret 
nimic." 


Era necesar să-l iubească pe acel om, să-şi părăsească soţul. 
Acest bărbat reprezenta acea parte din Martine care se afla 
într-o stare de creativitate, de renunțare, era opusul contro- 
lului, latura boemă, artistică, exact contrariul soţului ei dominat 
de un spirit ştiinţific. În timpul depresiei, Martine şi-a acordat 
libertatea de a-şi contacta fragilitatea. Asta i-a permis să aducă 
la lumină femeia care era, să evolueze. Depresia ei a fost o 
trecere initiaticä spre maturitate. 

Ce a descoperit Martine despre ea 


„Timp de doisprezece ani, am dezvoltat mult această parte din 
mine. N-aş fi fost niciodată femeia care sunt astăzi dacă n-aş fi trecut 
pe acolo. Trebuia să trăiesc singură. E dur, însă cred că am explorat 
toate posibilitățile. Nu mă credeam capabilă să fiu autonomă. Acum, 
pot face alegeri. Înaintea depresiei, fusesem foarte imatură, în ciuda 

‘aparentelor din viața mea profesională. Soțul meu era cel care se 
ocupa de foarte multe lucruri. Când am rămas singură, am 
descoperit aspectul material al vieţii cotidiene. Am învăţat să aleg, să 
decid. Am învățat să-mi duc singură viața. Cred că nu voi mai simți 
niciodată atâta suferință.” 


Suferinta Martinei este la înălțimea negării ei. Dacă ar fi 
fost mai puţin într-o stare de negare, s-ar fi dus la psihoterapie 
şi ar fi fost mai putin singură. Totodată, ar fi suferit mai putin 
şi pentru un timp mai scurt. Atunci când ne crispăm, ne închi- 
dem în noi şi suferim. Dacă nu înţelegem mesajul depresiei, 
urmează recăderea. 


Bilanțul Martinei 


„În timpul depresiei, am învăţat să nu aştept nimic de la alții, în 
special de la soțul meu. Acum sunt capabilă să iubesc un bărbat aşa 
cum este. Ştiu să iubesc altfel, în libertate. Depresia mea a durat 
nouă luni. Am trăit-o fiind în întuneric şi în apă. Am ieşit din apă. Este 
o a doua naştere, profund reparatorie.” 


Această mărturie este foarte prețioasă pentru că oferă spe- 
ranţă. 


Observaţie 


“Oricare ar fi dificultatea traversării sau profunzimea abisului, ceea 
ce contează este să găsim sau să ne regăsim prezenţa, disponi- 
bilitatea interioară, legătura cu toate fatetele sinelui..Să ne ascul- 
tăm sinele, să descoperim ceea ce suntem în esența noastră 
reprezintă un drum al vieții, un drum inițiatic. 


SBs 

Teama de schimbare 


Depresia, această încercare atât de dureroasă, această în- 
tâlnire cu moartea, ne cheamă la o transformare profundă a 
fiinţei şi a vieții noastre. 

Însă există o rezistență foarte puternică la această repunere 
în discuţie a propriei persoane căci, în fond, ea ne provoacă 
teamă. Suntem atât de atașați de ceea ce cunoaştem de atâta 
vreme si ne este atât de familiar: modul nostru de viață, convin- 
gerile şi valorile noastre, faptul că suntem înspăimântați la 
simpla idee de a mişca oricare dintre pietrele acestui edificiu. 
Ne temem să ne întrebăm despre justetea vieții noastre profe- 
sionale sau afective: asta să fie oare ceea ce-mi convine, ce-mi 
place, ceea ce dă sens acţiunii şi vieţii mele, mă simt oare eu 
recunoscut şi mă pot dezvolta în cadrul acestei activităţi pro- 
fesionale sau al acestui cuplu? 

Adesea, evităm să ne punem aceste întrebări de teamă să nu 
ne simțim obligaţi să răspundem la ele şi să punem în practică 
schimbări ce ar putea fi radicale. Preferăm mai degrabă să fugim 
decât să deschidem ochii asupra problemei și continuăm să trăim, 
de bine, de rău, aşa cum am făcut întotdeauna, într-o stare de 
supunere” în faţa a ceea ce ne temem că nu putem schimba şi de 
pasivitate în privința sensului vieţii, agățându-ne de cotidian. Or, 
eu cred că vocaţia noastră de bărbaţi şi de femei este aceea de a 
ne realiza în limitele umanității noastre şi de a izbândi în viață, 
găsindu-ne locul în lume acolo unde ni se pare potrivit să fim. 
Acest loc evoluează în timp, căci suntem fiinţe ale schimbării”. 


Observaţie 


Pentru a deveni pe deplin cei care suntem în realitate şi pentru a 
pătrunde progresiv în adevărata noastră identitate“, trebuie să ne 
deschidem mai mult în fața vieții, a vieţii din noi şi din afara 
noastră, 

Această deschidere către o schimbare permanentă ne răvă- 
şeşte intens în anumite etape ale vieţii si nu este nici uşoară, nici 
comodă. Așadar, preferăm să rămânem în această stare familiară 
de mediocritate si de linişte, pe care o cunoaştem atât de bine, 
alegând imobilitatea. Preţul acestei inertii poate fi foarte ridicat: 
stări depresive cronice sau o mare depresie” neașteptată. 


Broasca din pădure şi broasca din ocean 


Erau odată o broască de pădure şi o broască de ocean. 
Broasca de pădure trăieşte pe fundul unei mlaştini înconjurate de 
copaci mari. Stă acolo de când s-a născut şi cunoaşte cele mai 
ascunse cotloane. Ştie în ce loc să găsească insectele cu care se 
hrăneşte. Face cu plăcere turul mlaştinii de mai multe ori pe zi şi 
întreţine relații bune cu ceilalţi locuitori ai acestei zone. Îi place mult 
viața de aici: totul îi este atât de familiar. Se simte în siguranţă şi 
crede sincer că lumea se opreşte la granițele teritoriului ei. 

Într-o zi, întâlneşte din întâmplare o broască ce trăieşte pe 
fundul oceanului şi care-i vorbeşte despre lucruri ciudate. Mai întâi, 
o cuprinde frica, apoi rămâne perplexă, iar în final devine sceptică: 
să fie oare adevărat? O invită totuşi pe broasca de ocean să-i facă 
o vizită. Descoperind mlaştina din pădure, aceasta rămâne foarte 
uimită: cum se poate trăi într-un univers atât de îngust şi de 
meschin? Cum să nu te sufoci în acest spațiu închis, cum să nu te 
plictisesti când totul este atât de cunoscut? O invită, la rândul ei, pe 
broasca de pădure să-i facă o vizită. 

Ajungând la țărmul oceanului, nu mică îi este surpriza să 
descopere orizontul imens care se întinde cât vezi cu ochii. Nu-i vine 
să creadă. Există aşadar o altă lume în afară de a ei? Broasca de 
ocean îi propune să-i viziteze palatul aflat departe, pe o insulă, în 
mijlocul valurilor. Înoată amândouă mult timp, apoi ajung pe o insulă 
paradiziacă. Marea este de un albastru turcoaz, limpede. Nisipul 
este foarte alb, atât de fin şi de moale, ca o mângâiere pentru 
läbutele broastei. Cerul este imens şi senin. Un vânt cäldut începe 
să sufle de parcă le-ar ura bun venit. Vegetaţia este luxuriantă, 
copacii sunt acoperiți de flori cu o mie de parfumuri, iar orizontul pare 
şi mai vast. În orice parte s-ar întoarce, nimic nu se opune privirii. 

„Este o lume uriaşă şi virgină, purtătoarea unei vieţi mai deschise ce 
trebuie descoperită şi inventată în fiecare zi. Broasca de pădure 
priveşte această lume nouă şi minunată, dar n-o vede cu adevărat 
pentru că îi depăşeşte înțelegerea. Încă nu poate crede că această 
lume, atât de diferită de a sa, există în realitate. Totul este aici atât 
de ciudat, atât de extraordinar. Nu-şi poate imagina că şi ea ar putea 
trăi acolo dacă ar vrea acest lucru. Este prea frumos, prea de 
neconceput. Socul emoţional provocat de această descoperire este 
atât de puternic, încât inima i se opreşte şi moare. - 


Ce sens să dăm acestei poveşti care, aparent, se sfârşeşte 
rău? Fiecare o face în felul său. În ce mă priveşte, cred că 
suntem invitaţi de viaţă să părăsim mlaştina si lumea familiară 
pentru a ne deschide către un univers mai vast, către un alt mod 
de a trăi şi de a vedea viaţa, mai profund şi mai cuprinzător, 
care seamănă cu o renaștere“. Dar, pentru a renaşte, nu trebuie 
oare mai întâi să murim? Pentru a deveni o broască de ocean, 
trebuie să moară mai întâi, simbolic vorbind, broasca de pădure 
din noi, împreună cu toată mediocritatea şi îngustimea pe care 
le reprezintă. Trebuie să deschidem spaţiul din noi, să lärgim 
orizontul, să descoperim alte minuni. Dacă n-o facem, riscăm 
într-adevăr să murim! 

Aceasta este aventura la care ne invită depresia” să ne 
deschidem mai mult în faţa vieții, regăsind o legătură profundă 
cu noi înşine. 

Depresia sau pierderea legăturii cu propria 

persoană, cu Sinele 

Depresia” nu apare întâmplător în viața noastră. În general, 
există un factor declanșator, aşa cum am văzut în Capitolul 2, 
însă n-am trăi aceste evenimente dificile în acelaşi mod dacă am 
fi rămas apropiaţi de noi înşine şi de viaţa din noi. Atunci, 
depresia n-ar mai fi manifestarea unei pierderi a legăturii 

esenţiale cu noi înşine, cu inconştientul nostru, cu această parte 
intimă şi profundă care se exprimă prin emoțiile, senzorialitatea, 
imaginaţia, intuiţia şi corpul nostru, ea fiind esența noastră, însăşi 
sursa vieţii, pe care o putem numi „Sine”, potrivit lui Carl Gustav 
Jung si numeroaselor tradiţii spirituale. 

Această pierdere este un semn că i-am dat prea multă atenție 
şi putere acestei părți din noi mai conştiente: Eul”, sediul gân- 
dirii logice, raţionale, al afirmării de sine” şi al exterioritätii, al 
acţiunii. Desigur, Eul trebuie să se dezvolte şi să se structureze 
de-a lungul dezvoltării noastre, întrucât el este cel care ne 
furnizează mijloacele concrete cu ajutorul cărora ne adaptăm la 
viaţa în societate şi ne exprimăm, ne manifestăm Sinele. 


Observaţie 


Educaţia parentală şi şcolară privilegiază în exces dezvoltarea 
Eului, stimulând deprinderile realizate de emisfera cerebrală 
stângă în defavoarea dezvoltării Sinelui, stimulată de deprinderile 
operate de emisfera cerebrală dreaptă. 


Astfel, copiii şi adolescenţii învaţă foarte puţin să-şi simtă 
senzațiile şi emoțiile, să le recunoască, să le înțeleagă pentru ca 
mai apoi să le relateze, să acţioneze cu eficacitate si justete, să 
creeze relații clare şi satisfăcătoare cu ceilalți. Or, senzațiile şi 
emoțiile noastre reprezintă limbajul corpului. Ele sunt seva 
noastră vitală. Prin ele se exprimă inconştientul nostru. 

Sinele* copiilor şi adolescenților este prea putin stimulat la 
şcoală, cu excepţia, poate, a activităţilor extraşcolare (desen, 
muzică, teatru etc.), ca şi cum ar fi marginal şi insuficient recu- 
noscut ca fiind o parte din sine esenţială şi vitală. Prea puţini 
părinţi corectează această distorsiune. Astfel, în timp, apare o 
predominantä netă a Eului* şi a valorilor sale — dinamismul, 
eficacitatea, rentabilitatea, voința de putere şi ambiția — în 
defavoarea Sinelui şi a altor valori, cum ar fi receptivitatea la 

ceilalți şi la lume, empatia, compasiunea, interioritatea. O edu- 
catie justă ar trebui să stimuleze alianţa Eului cu Sinele, a 
conştientului cu inconştientul. Însă, atunci când controlul Eului 
asupra Sinelui este puternic, depresia poate apărea brutal, ca un 
mesaj al suferinţei cumplite a Sinelui, care nu mai suportă să nu 
fie recunoscut. Asta i s-a întâmplat Martinei, care, timp de 32 de 
ani, a acordat prioritate Eului său. Cu cât era mai puternică 
depresia, cu atât devenea mai intensă suprimarea Sinelui. 

* În acest sens, apariţia depresiei” este o binefacere. Fără îndo- 
ială că încercarea e grea; ea este pe măsura violenței inconștiente 
cu care ne tratăm pe noi înşine. Asta înseamnă că nu trebuie să 
fim surzi şi să înţelegem bine mesajul. În plus, trebuie să accep- 
tăm să privim depresia cu alți ochi. Ea nu mai este acel diavol 
interior, un rău ascuns imposibil de stăpânit, care ameninţă să 
ne distrugă si care trebuie eradicat cât mai repede posibil! 

Pentru a vindeca depresia”, începem s-o privim într-un mod 
mai pozitiv decât de obicei, reabilitând-o prin faptul că-i atri- 
buim un sens: este o încercare initiaticä, în sensul etimologic 
al termenului, adică ne deschide către un alt început, către o 
renaştere”. Ascultarea depresiei ne permite să înţelegem ce vrea 
să ne spună. La ce conştientizare, la ce schimbări referitoare la 
viața noastră, la sensul ei, la legătura cu noi înşine, cu ceilalți şi 
cu lumea ne invită ea? Poate să nu mai trăim „la suprafaţă”, cum 
spune Martine, „deasupra simtirii noastre”, ci să mergem în 
întâmpinarea sinelui, a profunzimii sale. 


A vedea, a asculta, a resimti latura depresivă 

Ce-ar fi însă să mergem în întâmpinarea reflexului obis- 
nuit, care constă în a pune totul în practică, conştient şi/sau 
inconştient, pentru a lupta împotriva depresiei, s-o facem să 
dispară, mai ales să n-o simţim, şi să ne debarasăm cât mai. 
rapid de ea? 

aceste emoţii, arătându-le altora şi simtindu-ne întelesi şi primiți 
. în cadrul acestui proces al doliului*. Pierderea poate fi recentă 
sau mai veche, chiar foarte veche. 


Transformarea interioară 

Poate că ne aflăm într-o etapă de dezvoltare, de transformare 
interioară, de metamorfoză, care seamănă cu traversarea unui 
deşert şi, uneori durează atât de mult, încât suntem descurajati, 
nu mai credem în ea şi riscăm să devenim prea severi, prea 
intransigenti cu privire la partea depresivă: îi cerem să se facă 
bine, să se vindece repede, prea repede, deşi are nevoie de 

. atenţie, de răbdare, de acceptare. 


Identificarea părții din noi care suferă de depresie 

Cum ar fi să luăm contact, în interiorul nostru, cu această 
parte care suferă — uşor sau grav — de depresie”? Cu această 
parte din noi prezentă astăzi sau în anumite momente ale vieții 
noastre, într-un trecut apropiat sau îndepărtat, și pe care n-am 
înțeles-o, n-am văzut-o şi nici n-am simţit-o niciodată cu 
adevărat? 

Cum ar fi să-i lăsăm timpul şi spațiul necesare pentru a simți 
că există, că este recunoscută, acceptată, ştiind treptat că are un 
loc în noi, un loc numai pentru ea, deşi nu se simte bine şi trebuie 
ca noi să ne ocupăm de ea? 

Cine este cu adevărat această parte din noi si care este sufe- 
rinta ei? Să privim şi să ascultăm ce simte: poate oboseală, 
plictiseală, descurajare, anxietate, angoasă, teamă, tristețe, sufe- 
rintä cumplită, durere morală, o senzaţie de vid, de insuficienţă, 
de singurătate. Poate că nu mai are încredere în ea, în alții, în 
viață, poate că e disperată, poate că se află într-o situație critică 
atât de profundă, încât nu mai are chef să trăiască. 

Să ascultăm ce ne spune: „Sunt neputincioasă, nu sunt bună 

de nimic, nu voi reuşi niciodată. Nu sunt la înălțime. Viaţa este 
dură, viața nu are sens. Viaţa este suferinţă...” 

Să observăm ce face sau ce nu face: poate că nu se mai poate 
concentra, nu mai poate cugeta, lucra, acționa, planifica. 
„Cum să lăsăm, în fond, această parte să se exprime şi să 
existe, să se simtă ascultată, recunoscută, înțeleasă, primită în noi 
înşine? Ce i-ar plăcea acestei părți din noi, de ce are ea nevoie? 

Poate că nu ne răspunde imediat, pentru că îi trebuie timp 
ca să ştie cine este şi ce vrea. Poate că şi ea se teme de noi, pentru 
că, în fond, n-am luat-o niciodată în calcul, ci mai degrabă am 
renegat-o şi am devalorizat-o. Aşadar, astăzi o putem anunţa că 
suntem gata să avem grijă de ea, să vedem şi să ascultăm cine este 
ea cu adevărat în timp ce suferă. 


Acceptarea suferinţei: o etapă pe drumul vindecării 

Să încetăm să închidem ochii şi să ne astupăm urechile, să 
ne confruntăm cu noi înşine, cu realitatea noastră interioară, 
acesta este primul pas spre vindecarea depresiei”. El cere curaj, 
căci este o repunere în discuţie dificilă şi destabilizantă. Este 
ceea ce a făcut Jeffrey în urma rupturii afective brutale care-l 
făcuse să recadă în depresie şi disperare, aşa cum am văzut în 
primul capitol. 


Drumul lui Jeffrey spre vindecare 


„Aşadar, am reluat terapia cu dorința de a nu mă mai confrunta 
cu neputinta mea. Însă nu asta s-a întâmplat. Putin câte putin, am 
conştientizat aceste dislocări din relația mea cu ceilalţi. Treptat, am 
acceptat să mă confrunt cu mine însumi, cu ceea ce este dureros, 
deranjant, dificil, tulburător şi perturbator în mine. Este un dialog cu 
mine însumi, o confruntare dintre cele două părți din mine care sunt 

separate: o parte protectoare si o parte disiructivă. Astăzi, îl pot 
vedea pe celălalt ca pe imaginea în oglindă a unei părti din mine. 
Există o diferenţiere care se face între celălalt şi mine. Este de 
ordinul înfruntării dintre aceste două părți din interiorul meu, însă ţine 
si de recunoaştere. Înainte, trăiam în exterior aceste înfruntări cu 
celălalt. 

Putin câte putin, mi-am dat seama de modul în care räspun- 
deam cereriior de ajutor inconstiente din relațiile mele afective, cât 
de fuzional era acest aspect şi cum îmi distrugea el relațiile. Astăzi, 
am lăsat deoparte o mulțime de lucruri care mă pot separa de mine 
însumi: sportul intensiv, seducerea femeilor, tot soiul de consumuri 
afective, sexuale, de produse, de comportamente excesive... Accept 
să fiu mai mult în contact cu ceea ce face rău sau perturbă. 

În fond, exista în mine un mecanism de ceas defect, un decalaj 
între acul mare şi cel mic, o dislocare interioară. În timp, de trei ori 
pe zi, am repus acele la locul lor, cu degetul, pentru a mă iluziona că 
ceasul! funcţionează, în loc să arunc o privire în interior şi să văd că 
o piesă s-a deplasat şi să aflu cum o pot pune la loc. 

Accept să simt depresia prezentă în anumite zile. De exemplu, 
îmi spun: «Mâine voi face următorul lucru.» A doua zi, sunt incapabil 
să fac ceva. Sunt încremenit. Nu pot. Acum zece ani, mă violentam 
singur când se întâmpla asta. Astăzi, pot accepta că aşa stau lucru- 
rile pentru moment. Reuşesc să relativizez, să nu mă mai obse- 
deze cele de mai sus, să nu mă mai critic sau să mă subapreciez 
singur, încercând un sentiment de neputinţă si îndârjindu-mă 
împotriva mea. Accept faptul că această parte din mine se află 
acolo în acele zile în care n-am chef nici măcar să citesc sau să 
ascult muzică. Stau chircit într-o poziție fetală şi îmi permit să plâng 
şi să simt disperarea. Asta îmi face bine.” 


Jeffrey a scăpat de autoviolentarea inconstientä care avea loc 
atunci când refuza să simtă depresia”. Acum înţelege şi îşi acceptă 
suferința. Este deja o etapă importantă pe drumul spre vindecare. 
Judith, despre care am vorbit deja, însoţită de psihoterapeuta 
ei, a acceptat să asculte, să-şi simtă latura depresivă şi să-i 


furnizeze resurse. 

Drumul lui Judith spre vindecare 


„Faptul că mi-am îngăduit să intru în depresie, s-o ating, s-o 
simi m-a ajutat să-mi regăsesc energia vitală, dorinţele. Ziua în 
care lucrurile s-au schimbat a fost cea în care psihoterapeutul mi-a 
spus: «inconşiientul este prietenul tău.» Am şiiut atunci să readuc 
în interiorul meu resurse care se aflau în afară. Luna şi resursele 
nu mai sunt în exteriorul meu, ci în interior. les din noaptea 
depresiei. 

Imaginea lupului reprezenta noaptea, refugiul. Acum pot ieşi 
la lumina zilei. Depresia era vidul, astăzi îl umple. Revenirea are 
loc şi prin masaj, în timpul căruia pot ţine ochii deschişi şi pot vorbi. 
Corpul meu devine un loc de joacă sănătos, nu unul al jocurilor 
perverse. Acum mă simt liberă să mă întâlnesc cu bărbați, sunt 
liberă în privința sexualității, a dorinței mele, nu-mi mai este frică. 
Îmi regăsesc vorbele şi energia vitală, plăcerea, dorința deamă 
juca, de a fi prezentă, de a trăi. 

Nu mă mai simi obligată să răspund cererilor celorlalți, să-i 
înțeleg, să-i ajut nelimitat, în defavoarea semnalelor mele inte- 
rioare. Astăzi ştiu că nu pot ajuta pe toată lumea, chiar dacă sunt 
psihoterapeut. Nu am nici dorința, nici capacităţile necesare. Îmi 
accept limitele. Tin seama de trăirile mele. Nu-mi mai neg 
sensibilitatea. Ea este ascultată, recunoscută, înțeleasă. Se află la 
baza luärilor mele de poziţie. Există şi un doliu după imaginea de 
sine, după acest supraeu clădit pentru a supravieţui. Îmi 
construiesc adevărata siguranţă interioară.” 


Îngăduindu-ne astfel să vedem, să ascultăm, să simțim latura 
depresivă, să n-o mai considerăm un inamic împotriva căruia 
trebuie să luptăm, ci ca pe o manifestare a unui aspect foarte 
intim şi foarte profund din noi, care nu mai poate să sufere, vom 
putea fi din ce în ce mai deschişi către ascultarea ei, desco- 
perindu-i adevăratele nevoi. | 

De ce are nevoie latura noastră depresivă? 

Poate să se odihnească, să fie împăcată, să aibă timp pentru 
ea, să-i fie luate în-seamă nevoile, sentimentele, să fie văzută, 
înțeleasă, atinsă. Atunci când partea noastră depresivă se simte 
foarte rău, îi pot veni idei sinucigase şi, ca urmare, avem senzaţia 
că totul în noi vrea să moară, că viaţa nu mai are sens. Pierdem 
gustul, savoarea vieţii şi nu mai avem dorinţa de a continua să 
trăim. Totul e prea dur, prea complicat. 

Este o mare greşeală, chiar dacă aceasta e tendinţa naturală 
a anturajului şi chiar a psihoterapeutului, să vrei să convingi 
persoana depresivă să se îndrepte spre viaţă, să se implice în ea. 
Este mult mai eficient să ieşi în întâmpinarea acestei părți care 
doreşte să moară şi care pare să ocupe tot spaţiul, s-o înţelegi, s-o 
primeşti aşa cum este fără să-ţi propui s-o schimbi sau s-o 
vindeci. Într-adevăr, suferinţa laturii depresive — şi, uneori, a 
întregii persoane — constă în a nu fi complet recunoscută, 
ascultată, luată în calcul în ceea ce priveşte viața ei. Poate suferi 
pentru că n-a cunoscut niciodată o astfel de ipostază, pentru că 
nu s-a simţit niciodată acceptată total sau primită cu braţele 
deschise. 

Dacă psihoterapeutul deţine o astfel de capacitate de întâm- 
pinare necondiționată, el îşi va face timp să intre în relaţie cu 
această parte suferindă şi disperată, să creeze o legătură cu ea, 
să-i descopere modelul de lume", fără să planifice nimic. El se va 
putea adresa acestei părți, îşi va manifesta bunăvoința şi înte- 
legerea, o va putea întâmpina. Acest lucru este esenţial în 
procesul de vindecare, întrucât această parte suferă pentru că n-a 
fost ascultată niciodată de celelalte laturi ale pacientului sau de 
persoanele din exterior, nu a beneficiat niciodată de un timp şi 
de un spațiu proprii. 

Apoi o va putea ajuta să aducă la lumina zilei „intenția 
pozitivă inconştientă”: „Când această parte din dumneavoastră 


— 68 — 


3 e Dupä noaptea depresiei, renasterea 


vrea să moară, vă puteți îngădui să simtiti, să observati şi să 
ascultați ce anume vrea să-şi ofere bun, pozitiv prin intermediul 
ideii de moarte, acel lucru cu adevărat important pentru ea 
atunci când vrea să moară...” Foarte probabil, apare atunci nevoia 
de a înceta să mai lupte, dorinţa de a găsi pacea, de a se îngriji de 
propria persoană, de a simţi că este iubită, acceptată, că se află în 
siguranţă şi că e protejată... 

Deschiderea binevoitoare a acestei părți a sinelui ne invită să 
creăm o legătură mai intimă si mai profundă cu ea. Poate că o 
percepem, în laşitatea şi descurajarea ei, ca pe un copil, uneori 
foarte mic, singuratic şi disperat. Odată ce-i sunt aduse la lumină 
nevoile vitale, ceea ce contează este să se înceapă satisfacerea lor. 
Acesta va fi primul obiectiv al muncii terapeutice şi al deschiderii 
spre vindecare. 

Drumul vindecării: 
regăsirea legăturii cu sine 


Despre: 
e Stimularea resurselor 
e Acceptarea copilului interior 
e Vindecarea rănilor prin atingerea corpului 
e Depresia: o veritabilă renaștere 
e Dezvoltarea unei noi părți a sinelui: tatăl interior 
e Respectul de sine 
e Asistarea tactilă în timpul depresiei, de Nade Thiéry 


Făcându-ne timp să ascultăm latura suferindä şi s-o accep- 
tăm, ne vom da seama probabil că ea nu ocupă tot spaţiul: nu 
totul în noi este în depresie”. Există într-adevăr o parte, foarte 
importantă desigur, care seamănă cu un copil, sărăcită, neputin- 
cioasă, disperată si inertä. Există însă şi alte părți componente 
care încep să apară, să fie stimulate, care aduc cu sine ascultarea, 
bunăvoința, grija şi protecţia. Acestea vor acţiona în privinţa 
părții suferinde ca nişte părinți buni, de care am dus lipsă si pe 
care nu-i vom avea niciodată. 


Stimularea resurselor 


Crearea lor stimulează infinit de multe resurse şi este deter- 
minantă în munca de vindecare a depresiei”. Pentru a contribui 
la ea, terapeutul va utiliza calitățile propriului său părinte 

interior — matern sau patern — pentru a stabili o legătură cu 
copilul interior al pacientului prin bunăvoință, acceptare, 
înțelegere, respect, siguranță şi protecție. 

Pacientul se va sprijini pe forţa acestei legături şi pe sigu- 
ranta pe care i-o dă pentru a ieşi, putin câte putin, din depresie”, 
din starea de singurătate, disperare si abandon şi pentru a regăsi 
capacitatea de a acorda încredere, de a se lăsa luat de val, de 
a-şi permite să primească, de a accepta să fie îngrijit. Treptat, va 
putea integra aceste calități ale terapeutului si le va putea însuşi, 
în felul său, construind astfel, de-a lungul timpului şi al terapiei, 
propriii săi „părinți interiori”, care vor înlocui părintele interior 
al psihoterapeutului. 

Această muncă de stimulare a resurselor, având ca obiectiv 
scoaterea la suprafață a forței vitale, poate începe destul de 
devreme atunci când pacientul este receptiv la ea. Încă de la 
prima şedinţă, acesta a fost cazul lui Elisabeth, care, atunci când 
a venit să mă vadă, se simţea rău si avea de multă vreme un 
comportament suicidar. Am întâlnit-o la începutul Capitolului 3. 


Mama interioară a lui Elisabeth 


„Ceea ce mi-a dat speranţă este prima şedinţă individuală în 
care m-ai făcut să-mi contactez «mama interioară»: mă vedeam 
îmbrăcată în alb, ocupându-mă de un bebeluş. Era vioi, viu. Aici s-a 
petrecut declicul, au apărut speranţa, viața. Am simțit şi am văzut 
ceva viu în interiorul meu. Plângeam povestindu-ti moartea mamei 
mele, însă tu îmi stimulai deja resursele. Mă vedeam deopotrivă 
mamă şi copil într-o maşină. Auzeam vorbe, un susur. Atunci am 
început să ies din depresie. Era ceva viu, cald, şi mă umplea. 
Regăseam vitalitatea din mine: se mişcă, vorbeşte, e deplină. În 
depresie, e vid în permanenţă. Am avut o mare încredere în tine, 
imediată, parcă înnăscută. Aveai capacitatea de a te conecta la 
suferința mea. Atunci am putut să mă desprind. 

Depresia înseamnă pierderea legăturii, ea este vidul, frigul. 
întotdeauna îmi fusese foarte frig. În urma terapiei, am putut 

exprima acest frig, acest vid, suferința mea, o suferință cumplită, 
singurătatea, disperarea, temerile mele, dar şi furia, revolta împo- 
triva mamei, a tatălui, a mamei mele adoptive, chiar ura mea. 
Aveam nevoie de un psihoterapeut care să ştie cu adevărat ce se 
petrece, care să manifeste compasiune şi, mai ales, care nu 
renunţă. Am început atunci să ştiu cine sunt, să văd lucrurile care 
existau în mine, magnifice, multe imagini şi senzații. Vibram, 
vidul nu mai exista. Îl umpleam prin stimularea tuturor simțurilor. 
Simteam că exist, că sunt vie, mă descopeream. Experimentam 
fiziologic senzaţia de plinătate. Făceam să retrăiască toate părțile 
din mine şi eram pasionată de ceea ce descopeream. Mă întor- 
ceam de departe. Existau în mine o forță vitală, o lumină care 
sosea, care venea din străfunduri. 

Puțin câte putin, am îndrăznit să mă arăt, am devenit mândră 
de mine. Atunci când vidul există, ruşinea îl însoţeşte. Am intrat în 
etapa reuşitelor din viața mea.” 


Elisabeth spune foarte clar: pentru a vindeca depresia”, 
trebuie „regăsită în sine forța vitală”, trebuie trăită senzorial, 
pentru ca această parte, care era ca şi moartă, să reînvete să vadă, 
să audă, să simtă, să reintre în fluxul vieții. Nu este vorba doar de 
o idee, ci de o legătură cu sine concretă, senzorială şi purtătoare 
de emoții. 

Cum să creezi, să recreezi această legătură cu sine care va 
deschide drumul spre vindecare? 


Acceptarea copilului interior 

Se poate întâmpla ca această parte din noi, pe care suntem pe 
punctul de a o descoperi şi de a învăţa să o privim altfel, cu mai 
multă bunăvoință, să ne pară destul de mică şi de tânără, ca un 
copil, ca un adolescent, poate chiar ca un bebeluş. Poate că ea 
este copilul nostru interior. lar dacă observăm cine este acest 
copil, ce vârstă are, care sunt condiţiile lui de viață şi, mai mult 
Chiar, ascultăm ce are să ne spună, ne lăsăm atinşi de el, poate că 

urmează să descoperim că, de mulți ani, suferă de singurătate, de 
izolare, de depresie, deoarece am rupt legătura si n-am ştiut să 
întreținem cu el acea relație pe care am stabilit-o probabil cu 
propriii noştri copii. Poate că şi copilul nostru interior aşteaptă 
să avem cu el o relaţie reparatorie. Dacă îi ieşim în întâmpinare, 
putem urma modelul relațiilor de iubire dintre părinți si copii 
existent în anturajul nostru. Într-adevăr, încă de foarte mici, 
bebeluşii fac experienţa încrederii în ei, în ceilalți şi în viață. 


Experienţa încrederii lui Noé 


Noé are cinci luni şi şansa ca părinții săi să fie iubitori, conştienţi 
şi atenţi la nevoile sale. Este în mod clar fericit, vesel, mănâncă şi 
doarme bine. Asezat la masă, cu „cei mari”, râde cu lacrimi şi caută 
să capteze atenția mamei lui, un pic prea interesată, după gustul lui 
fără îndoială, de conversaţia cu ceilalți comeseni. Când îl priveşte, 
Noé este în mod evident încântat, radios, iar dacă îi „vorbeşte”, el 
râde întruna, fermecând-o. Mama este încântată şi uimită de bucuria 
de a trăi a acestui băieţel, si îi răspunde pe măsură. 


Calitatea acestei legături de iubire dintre cele două persoane 
este profundă. În relația cu cei doi părinți, Noé pune astfel o 
piatră de temelie indestructibilă pentru construirea identității“ 
sale, a încrederii în sine, în ceilalți şi în viață. 


Detectarea suferinței copilului interior 

Copiii care n-au avut şansa unor părinți prezenți şi grijulii, 
a unei legături continue, stabile, fără rupturi şi evoluţii imprevi- 
zibile vor avea parte de perioade, uneori îndelungate, de întreru- 
pere a sentimentului de siguranţă interioară. Probabil că, pentru. 
un bebeluş, este teribil să nu se simtă recunoscut şi acceptat 
necondiţionat, să nu simtă în jurul lui plăcerea şi bucuria pe care 
existenţa lui o procură mamei şi tatălui său. 

Suferinta cumplită, disperarea şi, fără îndoială, depresia” se 
instalează foarte rapid. Acestea vor dura probabil toată viața, 
atâta vreme cât rănile copilului interior nu sunt vindecate. 
Vindecarea este unul dintre obiectivele esenţiale ale oricărei 
psihoterapii aprofundate. Fiecare pacient va conştientiza emo- 
tional, de-a lungul terapiei, suferința copilului său interior şi-i 
va furniza reparația şi resursele specifice care i-au lipsit în trecut. 
Acest copil, conform reprezentării pe care pacientul şi-o face 
despre el, este uneori un bebeluş sau chiar un fetus. Adultul de 
astăzi va învăţa să resimtă suferința lui cumplită şi să-i ofere, din 
tot sufletul, iubirea şi protecţia pe care nu le-a primit la timpul 
potrivit. Pacientul, bărbat sau femeie, dă astfel naştere, în mod 
simbolic, bebeluşului său interior. Este ca un travaliu emotionant 
şi regenerator, un moment important al psihoterapiei. 

În cadrul unui grup de terapie rezidențial, Denis trăieşte un 
sentiment de disperare profundă şi plânge ca un bebeluş care ştie 
că nu este nici dorit, nici acceptat cu adevărat. 


Copilul interior al lui Denis 


ÎI întreb dacă doreşte să compenseze suferințele copilului său 
interior, atât de mic şi de disperat. Răspunde afirmativ. De două 
zile, ţine în permanenţă pe burtă un ursulet de plus foarte moale şi 
colorat. Bazându-mă pe dorinţa exprimată inconştient, îi propun 
să-l accepte cu dragoste pe micul Denis, încă din viața prenatală 
a acestuia, şi să-i simtă prezenta în interiorul lui. Spontan, aşază 
ursuletul pe burtă, sub tricou. Încet, calm, gratie inconştientului 
colectiv (el nu are copii), începe să regăsească senzațiile şi senti- 
mentele de dragoste ale femeii care aşteaptă un copil. Îl invit să se 
lase ghidat de inconştient pentru a-i permite copilului interior, încă 
din perioada in utero, să se simtă aşteptat şi dorii cu bucurie de 
părinţii săi: „marele Denis” se află fără îndoială atât în mama, cât 
şi în tată! lui interior. Observăm că este din ce în ce mai afectat, mai 
bulversat de această legătură cu „bebeluşul” său, conştient de 
faptul că este vorba într-adevăr de o creație. 

Pe toată durata acestei activităţi, Denis stă în picioare, cu 
mâinile pe burtă, tinändu-si „bebeluşul” cu gestul unei femei însăr- 
cinate. Este atât de „asociat” cu experienţa lui, trăind-o în interior, 
încât, la un moment dat, îi comunică grupului că-l doare spatele din 
cauza greutăţii copilului. Această activitate este plină de gravitate, 
de profunzime, de emotie şi chiar de lejeritate. Fetusul continuă să 
crească şi Denis simte că se apropie momentul naşterii. Î scoate cu 
blândeţe de sub tricou şi-l ia în braţe, privindu-l şi mângâindu-! cu 
infinită tandrete. Este foarte emotionant să vezi cum acest bărbat se 
deschide şi se transformă prin minunata descoperire a legăturii de 
iubire cu copilul său interior. Este extrem de bulversant şi pentru el, 
o experiență emoţională şi senzorială profundă, complet nouă, 
despre care nu-şi imaginase că ar putea exista. 


În zilele următoare, Denis nu se desparte de urs nici măcar 
în afara terapiei, iar asta îi permite să regăsească băieţelul interior, 
să retraverseze suferința trecută, compensând-o prin instaurarea 
progresivă a unei legături de iubire şi de protecție care devine 
din zi în zi mai puternică şi mai concretă. 

Până atunci, Denis se baricadase în faţa depresiei”, a dispe- 
rării şi a suferinţei copilului său interior, construind de-a lungul 
anilor un fel de fortăreață. Acolo s-a deschis o poartă, iar Denis 
a început lungul drum al împăcării cu sine, care urma să-i 
permită, puţin câte puţin, să înveţe să se iubească şi să se vin- 
dece de depresie. 


Regăsirea legăturii cu copilul interior 

Există numeroase modalităţi de a relua legătura cu copilul 
nostru interior, iar acest proces poate fi unul foarte vesel. 
Dominique l-a realizat cu ocazia unui exercițiu clasic de 
formare din NLP" „reîncadrarea în şase paşi”. Ceea ce contează 
este ca această experienţă să fie emoțională si senzorială, pentru 
ca legătura astfel creată să existe în inimă şi nu în cap! În cazul 
acestui exercițiu, Dominique nu avea ca scop tratarea depresiei, 

ci a dependenţei de tutun. Beneficiile au întrecut mult aşteptă- 
rile, întrucât a redescoperit o parte din ea aproape uitată şi destul 
de mică! i 

Dominique îşi întâlneşte copilul interior 


„O stare prezentă de care nu sunt satisfăcută: dependenţa de 
ţigări. De câteva luni, fumez din nou şi sunt în conflict cu mine 
însămi. O parte din mine, supusă sau rebelă, mă constrânge să 
fumez chiar şi atunci când nu am poftă sau nu simt dorinţa s-o fac. 
Negocierile cu mine însămi sunt infructuoase, nu ajung la starea 
dorită, aceea de a fuma o ţigară doar din când în când, aşa cum 
beau un pahar cu prietenii sau gust dintr-un produs de patiserie fără 
să fac exces. Doar din plăcere şi fără constrângere. 

intenția pozitivă inconștientă care generează această pro- 
blemă este necesitatea de a mă regăsi pe mine însămi, de a îndrăzni 
să mă contactez, să mă simt, să regăsesc un acord, o unitate. Să mă 
simt «EU» în elemente, în univers, unică, unită, în armonie, în 
intimitatea mea. Să mă simt un electron liber, să fiu delimitată. 

Îmi apare în minte o fetiță de aproximativ doi ani, care stă în 
picioare în iarba verde şi dansează. Este îmbrăcată cu o rochie 
albastră, totul este luminos, însorit, aerul e cald... Fetița este singură, 
însă nu se simte aşa, este cu ea însăşi, plină de ea însăşi. Are 
rotunjimi armonioase, moi, suple, bine delimitate. Mă priveşte cu 
uimire şi bunăvoință. Este surprinsă şi are un aer un pic poznaş. Mă 
emotioneazä, mă face să zâmbesc tandru, o iubesc. Nu-mi înțelege 
frământarea, căci «ea ştie», pentru ea totul este clar, are certitudini 
liniştitoare. Este «pur şi simplu» vie, ocupă locul care-i revine, sunt 
eu însămi, o iubesc, ea mă place, nu vreau s-o dezamăgesc, este 
micutä, înduioşătoare. 

Este o întâlnire veselă, blândă, emoţionantă. O punte de iubire 
se țese între noi. Este simplă, umilă, degajează o forță blândă, 


Concept din NLP conform căruia toate comportamentele noastre 
sunt generate de o intenţie pozitivă a inconştientului. Vezi glosarul 
(n.a.). 

liniştită, şi-mi propune să înlocuiesc ţigara cu un pahar cu apă. Mă 
văd aşezată pe trunchiul de copac din grădină, bând sub razele 
soarelui această apă limpede şi privind-o tandru. Ea nu mă va 
părăsi, o voi putea contacta în orice moment. Voi avea grijă de ea, 
cu mult respect. Este acolo, în mine, în profunzime, în inima mea, şi 
o iubesc. Este parte din unitatea mea. 

La terminarea acestui exercițiu, a acestei călătorii în mine 
însămi, m-am simțit armonioasă, la locul potrivit, legată de ceilalți, 
eram cu toții împreună şi fiecare îşi păstra unicitatea, ne aflam într-o 
atmosferă călduroasă, iubitoare, şi făceam cu totii parte din ea. Eram 
eu, unificată, senină. Încă mai încerc marea plăcere de a mulțumi 
acestei părţi prețioase din mine, care şi-a ocupat locul.” 


Scriind acest text după ce au trecut mai multe zile de la 
exercițiu, Dominique afirmă că a fost o mare fericire pentru ea 
să-şi descopere copilul interior şi că acum se simte mai împli- 
nită, că este stăpânită de o prezenţă blândă. 

Pe măsură ce reluăm legătura cu copilul nostru interior, 
începem să ne acceptăm pe noi înşine, să ne privim cu mai 
multă bunăvoință şi chiar cu dragoste. Treptat, punem capăt 
automaltratării care, inconştient, ne-a chinuit ani de zile şi a 
fost exprimată în diverse moduri. Încetăm să mai fim duri sau 
prea exigenti cu noi înşine, să ne devalorizăm, să nu ne acor- 
dăm încredere... Conştientizăm, poate, violența cu care ne-am 
tratat pe noi înşine, fără să ştim, fără să vrem, uitând de copilul 
nostru interior. Separarea de sine este, cred, una dintre cauzele 
principale ale depresiei”, căci astăzi această parte din noi 
trăieşte acelaşi abandon, aceeaşi suferință şi singurătate pe care 
le-a mai trăit cândva, după ruperea brutală şi traumatică a 
legăturii cu o persoană iubită, sau după inexistența, sărăcia sau 
toxicitatea relaţiilor cu părinţii. 

Recrearea intimității cu sine 

Depresia are cauze şi manifestări multiple, însă, în struc- 
tura experienţei noastre, nu este ea oare întotdeauna o boală a 
pierderii legăturii cu sine în prezent sau în trecut? 

Recrearea proximitätii şi intimitätii cu sine este foarte emo- 
tionantä. Nu e suficient s-o facem o singură dată, ci este necesar 
să ne angajăm pe acest drum al continuității cotidianului. 

Copilul interior are nevoie în fiecare clipă de atenţia, de 
disponibilitatea şi de prezența noastră. Pentru a face mai concretă 
şi mai senzorială crearea contactului intim cu ei înşişi, le propun 
pacienților mei să-şi procure o jucărie de pluș sau o păpuşă. 
Astfel, pot resimti mai uşor această nouă tandrete si o pot 
manifesta direct asupra obiectului simbolic, un suport pasager si 
foarte util în perioada în care legătura cu sine este integrată 
complet. 

Atunci când copilul își găseşte locul în noi, nu mai avem 
nevoie de jucăria de pluş pentru a ne aminti că se află acolo! 
Îi putem vorbi şi-l putem asculta, alimentând zilnic relaţia cu el. 
Asta ne demonstrează Laura, care şi-a pus păpuşa să țină doliu 
după fosta ei casă. 


Scrisoarea Laurei adresată copilului ei interior 


„Scumpa şi mica mea Laura, 

Aş vrea să-ţi vorbesc despre ceea ce mă apasă. Astăzi iau 
cunoştinţă de existenţa ta şi-ţi înțeleg în sfârşit suferința profundă. 
N-am avut suficient grijă de tine, aşa cum ar fi trebuit să fac în toţi 
aceşti ani. Te-am abandonat singurătăţii tale. Te-am maltratat fără 
să ştiu, agravändu-ti suferința. După toate lucrurile oribile pe care 
le-ai trăit deja, am continuat să fac acelaşi lucru. 

De câte ori ţi-am pus viaţa în pericol pe când erai adolescentă? 
De câte ori ţi-am dorit moartea? De câte ori ţi-am ignorat suferința 
cumplită şi m-am prefăcut că nu exişti? Recunosc-că mi-am bătut joc 
de tine negându-te, te-am privat de drepturile tale, de ceea ce este 
esențial, de iubire. 

Însă astăzi vreau să-ți cer iertare, să-ţi recunosc şi să-ţi apreciez 
prezența. Îmi placi aşa cum eşti si-ti promit că, de acum înainte, o să 
veghez asupra ta, o să-ţi satisfac nevoile, o să-ți ofer dragostea şi 
siguranţa la care ai dreptul, o să-ți pansez rănile. Îţi voi sta la 
dispoziţie, poţi conta pe mine, nu vei mai fi niciodată singură.” 


Vindecarea rănilor prin atingerea corpului 

În această muncă de acceptare şi de vindecare a copilului 
interior este util să consultăm un terapeut psiho-corporal care 
ne poate ajuta să scăpăm de suferinţe şi de lipsuri prin atingerea 
corpului şi prin masaj. 

Atunci când depresia ne trimite la răni foarte vechi, cu 
origini în stadiul preverbal — pierderea sau lipsa legăturii, o 
legătură toxică cu mama —, un mod foarte eficient şi agreabil de 
a realiza vindecarea este cel însoţit de o asistenţă corporală. Nade 
Thiéry? (vezi mărturia de la sfârşitul capitolului) a lucrat mult cu 
persoanele depresive, pentru care procedurile tactile reprezintă 
un ajutor veritabil ce completează psihoterapia. Experiențele pe 
care ni le-a împărtășit sunt binefăcătoare şi profund reparatorii 
în ceea ce priveşte vindecarea depresiei. Munca ei invită la 
regăsirea legăturii iubitoare şi respectuoase cu propriul corp 
pentru că ea însăşi atinge pacienții cu un respect infinit. Cu blân- 
dete si tandrete, permite astfel împăcarea cu sine, unificarea 


8 Nade Thiéry este specialistă în tehnici de relaxare si instructor de 


comunicare nonverbală. Fiind, pe rând, educatoare, infirmieră şi 
kinetoterapeut, tehnicile de comunicare NLP, în special AT, îmbo- 
gätesc diferitele abordări corporale pe care le-a studiat si le practică 
şi oferă o dimensiune a dezvoltării personale asistenţei tactile pe 
care o propune (n.a.). 

tuturor părților sinelui, abandonul şi legătura profundă cu sine 
într-o siguranţă, încredere şi împăcare cu sine totale. 

Să învăţăm să ne onorăm şi să ne celebrăm corpul, aşa cum 
ne invită acest poem de Viviane Martyniak, somatoterapeut. 


Tu, corpul meu, prietenul meu, adevărata mea memorie... 
Mă decid să-ţi ies în întâmpinare... 

A trecut atât de mult timp de când aştepţi acest moment. 
Ai traversat furtuni, 

Ai depășit obstacole, 

Ai rezistat vânturilor violente. 

Scheletul tău s-a transformat de-a lungul anilor într-o platoșă. 
Tendoanele, muşchii şi articulațiile tale au suferit mult, 
Inima ta a dat pe dinafară de atâtea emoții. 

Astăzi, cu ajutorul Atingerii, as vrea să stabilesc un dialog. 
O atingere învăluitoare şi hrănitoare îmi va permite să creez 
alte spații... relaxare, încredere. 

Mâna care ascultă îmi va permite să recreez legătura între 
diferite părţi ale corpului meu. 

Imaginea mea corporală se va reconstrui si îmi va permite să 
mă recunosc. 


Energia deblocată va putea să-mi învăluie din nou toate 
celulele. 

În ritmul meu, îmi voi putea regăsi propria mișcare vitală 
prin spontaneitate şi autenticitate. 

FINTA mea va putea din nou să-şi trezească propria sensi- 
bilitate utilizând toate resursele într-o stare de constientä si 
de trezire. 

Apoi, din nou, îmi voi regăsi SUFLETUL de copil, iar viitorul 
Îmi va aparține. 


— 80 — 


4 e Drumul vindecării: regäsirea legăturii cu sine 


Depresia: o veritabilă renaștere 

Au fost trasate astfel marile etape ale drumului spre 
vindecare, care este şi un drum al dezvoltării şi transformării 
personale. Acesta ne-a determinat să observăm că depresia nu 
este doar o suferinţă, o boală de care ar trebui să ne debarasăm cu 
orice pret. El ne invită s-o reîncadrăm, chiar s-o reabilităm, s-o 
considerăm ca pe un apel, ca pe o deschidere, ca pe o viață mai 
conştientă, mai justă, mai apropiată de noi înşine şi de ceilalți. 

Negarea” şi depresia“ ne blochează evoluţia către umanitate 
şi provoacă adesea numeroase somatizäri”. Traversarea depresiei 
este o încercare profundă din care putem ieşi mai plini de 
vitalitate şi mai fericiți. O putem trăi ca pe o metamorfoză, ca pe 
o veritabilă renaștere”. Ea ne invită să identificăm criteriile 
esențiale din viața noastră de astăzi: ce este cu adevărat important . 
pentru mine? Ce contează? La ce tin cu adevărat? Ce anume dă 
sens vieții mele? Nouă ne revine sarcina de a ne inventa zilnic 
viaţa, de a ne simţi plini de resurse şi de a trăi această aventură 
minunată. 

Să ascultăm mărturia lui Jeffrey, pe care l-am întâlnit în 
Capitolul 1. 


Renaşterea lui Jeffrey 


„Ani de zile, evitarea depresiei m-a făcut să sufăr mult, fără 
să fiu conştient de asta. Intrarea într-o astfel de stare mă speria. 
Traversarea ei n-a fost uşoară, însă speram să ies din ea. Când am 
ieşit, am fost fericit să mă regăsesc şi să apreciez drumul parcurs, 
să simt că trăiesc cu bucurie, în ciuda dificultăţilor vieţii cotidiene. 

Pot spune acum că am ieşit cu adevărat din depresie. Ca un 
ecou, se aude încă în mine vocea foarte prezentă a unei persoane 
care îmi este dragă: «Ca să scapi de ea, trebuie mai întâi să intri 
în ea.» Am trăit ani de zile fugind şi evitând depresia, risipindu-mă 


tensivă, călătorii (să trăiesc în altă parte, la capătul lumii), nopti 

petrecute în cluburi, paradisuri artificiale... Toate astea erau însoțite 
de o lungă listă de somatizări de tot felul: alergii, mâncărimi, he- 
moroizi, spasmofilie, dureri articulare, sciatică, migrene etc. 

Cele mai dureroase au fost decepțiile amoroase şi sexuale 
care au urmat după ceea ce credeam eu că fuseseră vremurile 
fericite, acum surse de noi şi numeroase suferințe. 

Desigur, aceşti ani de evitare şi agitație au avut şi părți pozitive: 
vizitarea ţării, întâlniri cu oameni noi şi o mulţime de descoperiri. Cu 
toate acestea, exista mereu ceva care nu mergea. Într-o zi, n-am 
mai putut continua în acest fel. 

Pentru mine, există o diferenţă între «a cădea în depresie» şi 
«a intra în depresie». E vorba de a accepta să mă întâlnesc şi să 
trăiesc toate lucrurile de care am fugit până acum: temeri, suferinţe, 
nedreptäti, abandon, doliu, spulberarea iluziilor etc. Un timp, tre- 
buia să simt că sunt îngropat, zidit, pietrificat într-un tunel al cărui 
capăt nu-l văd, însă ştiu că există, căci percep un curent de aer, un 
suflu vital. Însă nu ştiu încotro să merg, în ce direcţie s-o apuc, ce 
voi găsi la ieşire. 

Astăzi, am regăsit bucuria tihnită de a trăi cu încredere, 
sensibilitate, iubire, tandrete şi recunoştinţă. Simt o căldură în 
sufletul meu. Este contactul cu mine şi cu ceilalți. Încă mi se 
întâmplă uneori să fiu trist, anxios, să-mi fie frică, să mă simt rău, 
să mă îndoiesc, să fiu nemulţumit sau obosit, însă nu mă las 
doborât. Aceste stări mă invită să mă odihnesc şi să am grijă de 
mine. Pot vedea şi simţi că sunt viu, din ce în ce mai fericit că 
trăiesc, tot mai împăcat şi cu mai mult respect faţă de mine însumi 
şi de lumea din jur.” 


Dezvoltarea unei noi părți a sinelui: 

tatăl interior 

Am văzut, în cazul lui Denis, cât de esențial este să-ți poți 
oferi tie însuţi tandrete, îngrijire, atenţie, stimulând acea parte 
care reprezintă o mamă bună, iubitoare şi blândă, astfel încât 
„copilul” nefericit, suferind, deprimat să se simtă recunoscut, 
ascultat, acceptat cu singurătatea şi durerea lui. Totodată, 

trebuie să dezvoltăm în noi şi o altă parte, pe care am putea-o 
numi „tatăl interior”, căci rolul şi funcţia sa sunt protejarea şi 
liniştirea „copilului”, insuflarea simțului limitelor, corectitu- 
dinea în poziţia adoptată față de realitate. Apare astfel un 
sentiment de siguranţă interioară, iar încrederea în sine este 
din ce în ce mai puternică. Pentru a ieşi din depresie, aceasta 
este o etapă necesară: ea oferă structură, forță, discernământ, 
capacitatea de distantare în caz de nevoie, alegeri corecte 
pentru propria persoană. 


Clădirea tatălui interior 

Clădirea tatălui interior se poate face într-un mod foarte 
concret în cursul psihoterapiei. Această experiență senzorială a 
creării unei părți din sine este foarte utilă pentru persoanele care 
au avut un tată slab sau absent, care nu şi-a îndeplinit suficient 
- de bine îndatoririle. 

Ayla a trăit experienţa clădirii tatălui interior în timpul unui 
seminar terapeutic rezidenţial. Iată relatarea acestei secvenţe din 
cadrul terapiei. | 


Tatäl interior al Aylei 


„La început, simt nevoia unui tată interior puternic, care să mă 
canalizeze, să-mi dea forță şi siguranță. Apar imagini. Henri cu o 
bataka”, foarte puternic, dar foarte canalizat: liniştitor şi puternic: 

Mă gândesc la adevăratul meu tată şi, foarte repede, la fratele 
meu, ale cărui judecăţi sunt echilibrate şi impartiale. Simt nevoia să 
fiu corectă mai des, să pot discerne mai uşor, să-mi triez trăirile, 
proiecţiile sau identificärile, pe care le percep uneori ca interferând 
cu aprecierea realității. 


? Un soi de măciucă cu care se lovesc pernele pentru a exprima furie 


(n.a.). 

Mă gândesc la bunicul meu, care are 95 de ani, e strâns legat 
de natură şi manifestă un mare interes față de lume şi de tot ce 
înconjoară. Îl văd şi-l aud în grădina lui în timp ce fluieră, dimineaţa 
sau mai târziu, când citeşte o carte despre religiile lumii. Îi admir 
deschiderea, simt multă emotie şi recunoştinţă, crezând că asta îi 
transmite fetei mele atunci când îl vizităm. 

Simt că am nevoie de siguranţă interioară. Mă gândesc la 
Helene, care poate primi, fără să se tulbure, ceea ce avem să-i 
spunem, care nu se închide în sine, care-ţi iese în întâmpinare 
sigură pe ea şi liniştită, care se poate pune pe sine în discuţie sau 
ne poate îndruma să privim în noi înşine. Sunt gata să clădesc 
acest «tată interior». 

Aşez o pernă mov pe un scäunel şi simt nevoia să mă aflu la 
aceeaşi înălțime; văd o siluetă de bărbat, masivă, cu picioarele pe 
pământ. Imaginea unui taur se suprapune peste el, dar mă stră- 
duiesc s-o las pe Hélène să mă ghideze pentru a păstra prima 
viziune, legându-mă de ea; cu toate că impresia este neclară, mă 
simt privită de acest bărbat. Simt că mă uit în ochii lui. Îi cer tatălui 
meu interior corectitudine, discernământ, deschidere faţă de ceilalţi 
şi de lume şi putere, dar canalizată. Îi cer să-mi dea suficientă 
siguranţă interioară pentru a-mi putea asculta remarcile, repro- 
şurile, limitele. 

îi cer să nu mă părăsească niciodată, să nu mă abandoneze 
şi să-şi amintească de mine dacă eu îl uit. Îi cer iubire, să mă ajute 
să ies din mine, să mă deschid către lume, să-mi dea toleranță. Să 
mă ajute să nu fiu copleșită de emoţii. Să fiu capabilă să mă ascult 
(eu, în interior) pentru a mă reîncadra atunci când simt că merg în 
direcţia nepotrivită. Îi cer să fie ferm cu mine. Simt că tatăl meu mă 
înțelege; simt gravitate şi profunzime.” 


Pacientul îşi poate construi tatăl interior plecând de la 
elemente ale realității: calități pe care le-a apreciat la tatăl, la 
bunicul lui sau la alți bărbaţi. Este important ca această repre- 
zentare să fie concretă, senzorială, şi ca ea să răspundă nevoilor 
copilului interior: pacientul îşi imaginează, îl vede pe tatăl de 

care are nevoie azi, simte că legătura începe să existe şi că poate 
asculta astfel ceea ce are să-i spună „tată!” lui. 


Creaţia senzorială a tatălui interior al Aylei 


„Mă pun în locul tatălui meu interior. El acceptă fermitatea pe 
care i-o cer; îmi cere să apelez la el, atunci când am nevoie, dacă 
se află departe. Tatăl meu îşi ia angajamentul să fie acolo; mână în 
mână cu mama mea interioară. Îmi spune că doreşte pentru mine 
prezenţa acestei mame interioare, care să-mi dea astfel uşurinţă şi 
umor. Îmi spune că mă iubeşte. 

Revin la locul meu. Mă angajez să-mi simbolizez tatăl interior, 
Nu reuşesc să-i strâng în brațe, există o teamă vagă. În schimb, îl 
simt foarte puternic în mine şi îmi acord permisiunea de a percepe 
în orele şi zilele care urmează acestui efort, de a nu-i lăsa deoparte. 
Mă uit în ochii membrilor grupului, este o ancorare la angajamentul 


EL 


meu. 


Asistăm la crearea senzorială a relaţiei dintre Ayla şi tatăl ei 
interior, adică la apariția unei legături de iubire şi de protecție a 
Aylei față de ea însăşi. Această legătură va trebui întreținută şi 
dezvoltată zilnic. 


Bilanţul Aylei 


„Ce cred a doua zi. Făcând acest efort, ies din starea de 
suferință, de supunere, din ipostaza de victimă. Îmi acord dreptul şi 
mijloacele să mă simt bine, tin doliu după fetița suferindă. Am reuşit 
să-mi construiesc tatăl interior pentru că am putut să urlu groaza 
fetitei şi adolescentei şi m-am eliberat de ea, ceea ce mi-a permis să 
simt de ce anume am nevoie astăzi, faptul că iocul este liber pentru 
mine. Simt că e posibil să avansez, că nu trebuie să aştept ca totul 
să fie perfect pentru a-mi pune în practică proiecteie, că îmi pot 
acorda permisiunea ca lucrurile să se aşeze treptat. Resimt încre- 
dere. Simt totodată multă iubire şi blândete în mine. 

Câteva săptămâni mai târziu. Astăzi, simt respect față de 
nevoile mele. Simt că am dreptul şi că a venit momentul să-mi 

recunosc nevoile şi să le trăiesc respectându-le. Îmi spun că sunt 
ani de zile de când mă lupt şi că e timpul ca viața mea să fie mai 
blândă şi să existe mai puţină luptă. Simt că tatăl meu interior îmi dă 
această conştiinţă şi că are grijă de mine. Că mă ajută să stabiiesc 
limitele de care am nevoie. Mi-am spus de mai multe ori: «Uite, am 
putut spune sau face un anumit lucru pentru că tatăl meu interior a 
fost acolo.» 

Câteva luni mai iârziu (de fapt, aproape doi ani!). Am pus în 
practică ceea ce trebuia să fac pentru a trăi în functie de criteriile! 
mele de astăzi, am lăsat deoparte ceea ce trebuia părăsit şi am avut 
noi întâlniri armonioase cu persoana mea adevărată. Când mi se 
întâmplă să mă îndepăriez de drumul care mi se pare just, 
conştieniizez mai acut şi mai rapid acest lucru si, mai ales, simt că 
detin mijloacele de a reveni pe drumul care-mi convine.” 


Clădirea tatălui interior ajută pacientul să facă schimbări în 
viaţa lui şi chiar asta căutăm! Ayla este mai ancorată în realitatea 
prezentului, ea şi-a dezvoltat forța şi siguranţa interioare, ştie să 
stabilească limite și îşi respectă mai mult identitatea actuală. 
Hrănindu-se din această nouă legătură cu tatăl ei interior, a putut 
ieşi din starea de frică si de supunere şi a stabilit cu bărbații relații 
juste şi de-a dreptul înfloritoare! 


Respectul de sine 

Această muncă de reconciliere cu celelalte părți ale sinelui 
este un proces care durează întreaga viață. Pentru a se dezvolta, 
trebuie alimentat zilnic: de fiecare dată când ne simţim privați de 
ceva, neputincioşi sau atenci când suntem trişti, când ne este rău 
sau frică, când suntem cuprinşi de furie, putem face apel la mama 
interioară pentru a fi cocolositi, alintati, consolati şi încurajați, 


10 Ceea ce este esenţial pentru ea în viață (n.a.). 

sau la tatăl interior dacă avem nevoie de ajutor pentru a spune 
nu, pentru a stabili limite, pentru a avea mai mult discernământ, 
ori pentru a gândi sau acționa clar, corect. Amândoi ne dau 
posibilitatea să simțim siguranţă interioară, încredere în noi, în 
însuşirile noastre şi în viaţă. 

Părinţii noştri interiori sunt construcții intrapsihice pe care 
avem libertatea să ni le imaginăm așa cum dorim, fără nicio 
restricție. Pot fi prezenţi, atenţi, utili, iubitori, protectori cu 
copilul nostru interior, căci el e cel care are nevoie de toate astea. 
E vorba în realitate de a crea, senzorial şi emoțional, părți 
binevoitoare ale sinelui şi de a învăţa concret, de la o zi la alta, 
să ne privim pozitiv, să ne respectăm, să ne protejăm, să ne iubim, 
să credem în noi. Acesta este fundamentul respectului de sine. 

Această legătură mai puternică şi mai vie cu noi înşine, care 
ne permite să părăsim starea de depresie, este însoțită de crearea 
unei legături mai juste cu ceilalți. 


Asistarea tactilă în timpul depresiei, 
de Nade Thiéry 


Sunt convinsă de multă vreme că trupul şi spiritul nu sunt 
disociabile. Experienţa mea n-a făcut decât să-mi întărească 
această idee. Am primit numeroase persoane implicate în 
activitatea psihoterapeutică sau în analiză, care aveau nevoie, 
pentru a asimila şi integra rezultatele muncii lor, de regăsirea 
legăturii cu corpul. Am primit şi persoane care doreau o asistare 
corporală în afara activităţii lor psihologice. Acestea erau de 
părere că munca lor devenea astfel mai uşoară. Uneori, asistarea 
corporală dădea un nou elan unei psihoterapii sau unei analize 
care, după spusele celor implicați, nu mai reușea să avanseze. 

Asistarea tactilă, pe care eu o numesc ,atingere-recunoas- 
tere”, seamănă în anumite privinţe cu masajul, fiind totuşi 

diferită. Această abordare se înscrie în cadrul dezvoltării 
personale. Ea are ca scop recunoaşterea de sine, utilizând întreaga 
subtilitate a atingerii şi, în acelaşi timp, tot ce are aceasta simplu 
şi natural. Contactul mâinilor corect poziționate, mişcările lente 
şi largi, gesturile precise dar fluide se contopesc cu trupul. Ele îi 
permit pacientului să-şi recunoască fiecare parte a corpului, dar 
şi integralitatea acestuia. Conţinutul şedinţei fiind reprezentat 
de atingere, persoana în cauză resimte senzația de considerație şi 
dobândeşte calitatea de actor principal. Recunoaşterea este o 
nevoie fundamentală, aceea de a simţi că existi. 


Recunoaşterea de sine prin subtilitatea atingerii 

În cartea Hélènei Roubeix, À la rencontre de soi, există o 
analogie între atingerea corpului şi mocirla în care se scufundă 
Robinson. Acesta se aruncă în murdărie pentru că este ultima lui 
şansă de a simți că există. Atingerea din partea unei alte ființe 
umane, respectuoasă şi adaptată persoanei în cauză, reprezintă 
un foarte mare semn de recunoaştere. 

Pentru a prezenta acest demers de alianță între minte şi trup, 
descriu aici realitatea unei şedinţe de ,atingere-recunoastere” sub 
formă de metaforă. 


O pacientă povesteşte despre şedinţele 
de atingere corporală 


Acum foarte mult timp îmi era rău, foarte rău, nimic nu-mi mai 
stârnea interesul, nu mai aveam chef de nimic. Îmi era greu să mă 
trezesc dimineața şi a trebuit să consult un psihoterapeut. Stând în 
sala sa de aşteptare, privirea mi-a fost atrasă de un afiş mic pe 
care scria: „Pentru asistarea psihoterapeutică a stării de deprimare 
vă este oferită gratuit o şedinţă de atingere a corpului.” Am fost mai 
întâi surprinsă de un astfel de anunţ din partea unei psihote- 
rapeute. Ce treabă are corpul cu activitatea psihiatrică? Însă, la 
sfârşitul şedinţei, psihoterapeuta mi-a dat un bon pentru o şedinţă 

gratuită de asistare tactilă de tipul ,atingere-recunoastere”. M-a 
invitat din tot sufletul să profit de ea. N-aveam nimic de pierdut, aşa 
că am decis să experimentez ceea ce mi se oferea. 

Ajungând la femeia care practica „atingerea-recunoaştere”, 
prima surpriză a fost sala de tratament. Culorile delicate aveau un 
efect blând. Un miros plăcut, discret dar prezent mă ungea la inimă. 
O muzică liniştitoare plutea în atmosferă. Aveam impresia de ceva 
neobişnuit, ca şi cum aş fi simțit parfumul atenţiei, al tandreti. Îmi 
imaginez că, poate, un bebeluş în leagănul lui încearcă o astfel de 
senzaţie atunci când una dintre persoanele care-l iubesc se apleacă 
deasupra lui. Femeia, îmbrăcată şi ea în culori delicate, m-a invitat 
să mă aşez şi mi-a vorbit de recunoaşterea corpului meu, de răsfă- 
tarea, respectarea şi punerea lui în'valoare. Mi-a vorbit şi despre 
blâändete, precizie, conştiinţa corpului... despre casă. Da, asta m-a 
frapat, mi-a vorbit despre corpul meu în calitate de casă. Urma să mă 
atingă ca să-mi fie mai bine la mine acasă, adică în mine. Era un 
cadou, iar eu l-am acceptat. 

Femeia mi-a pus diverse întrebări pentru ca eu să os ceea 
ce doream pentru corpul meu. Aceste întrebări m-au făcut să 
precizez de ce anume aveam nevoie pentru-a mă simti în largul meu 
în timpul experienţei atingerii. Asta îmi dădea senzaţia că exist şi-mi 
permitea să acord din nou importanţă corpului meu, în care nu mai 
investisem nimic de câteva săptămâni, poate chiar luni. Aveam 
senzația de respect imens. Totul era pentru mine, doar pentru mine, 
adaptat la mine. 

M-am întins pe masă, salteaua era caldă. Cât de bine îmi făcea 
căldura. Pentru că îmi era frig în acel moment. Nu lipsea nimic: o 
pernă sub cap, un cearşaf îmi acoperea corpul, învăluindu-l. Un 
radiator îşi trimitea căldura blândă spre mine. Mă simțeam respec- 
tată. Mâinile s-au aşezat cu blândete, apoi timp de o oră mi-au atins 
corpul. Aceste gesturi lente îmi făceau atât de bine. Mă ofeream 
acelor mâini. Mă abandonam lor. Era atât de bine, încât trupul meu 
a început să freamäte în interior. ÎI simțeam. Mă simţeam pe mine 
însămi. 

în cursul acestei şedinţe de recunoaştere a corpului prin 
atingere am avut impresia că sunt bebeluşul care-şi priveşte mama 
aplecată deasupra leagănului său. Femeia care mă atingea nu 

vorbea, însă mâinile ei îmi spuneau o mulțime de lucruri despre 
corpul meu, despre mine. O simțeam legată de mine. La un moment 
dat, am realizat prin intermediul legăturii create între noi că, de fapt, 
pe mine mă întâlneam. Era senzaţia ciudată că sunt în corpul meu, 
că sunt eu, că-mi simt corpul în afară şi înăuntru, că-mi simt limitele 
corporale şi că, în acelaşi timp, am senzația de spațiu interior. Atunci 
când mâinile se opreau, mă simteam cuprinsă, întâmpinată, primită. 
Mă abandonam şi resimteam acest abandon delicios de binefăcător. 
Tot corpul meu s-a bucurat de atenție, toată casa mea a fost vizitată. 
La sfârşitul plimbării tactile pe corpul meu, un zâmbet s-a născut în 
mine, un zâmbet împăcat. Era ca şi cum întregul meu corp ar fi 
zâmbit. Percepeam totul în adâncul meu, ca pe o indescriptibilă 
licărire de reînnoire, ca o speranţă a salvării. Reveneam încet, ca şi 
cum aş fi trecut printr-o poartă, bucurându-mă de efluviile băii pe 
care urma s-o părăsesc, plină de o atenţie pură fată de mine, faţă de 
casa-corp pe care o simțeam vie. Mintea mi se golise de toate gân- 
durile, necazurile dispăruseră, rămăseseră doar senzații, percepția 
despre mine însămi. 

Mă simţeam bine. Eram foarte iale că fusesem atinsă. 

„_«Voi reveni», mi-am spus eu. Şedinţa mi s-a părut a fi una de 
digerare, de integrare a celor văzute în timpul terapiei, o completare 
indispensabilă, şi totuşi nu mi-ar fi trecut niciodată prin cap că poate 
exista o asemenea experiență. 

M-am întors de mai multe ori la această femeie şi, la fel ca în 
cazul terapiei, şedinţele de atingere au fost diferite de fiecare dată. 
După mai multe şedinţe, m-am întrebat dacă aş fi putut să mă 
lipsesc de această gratuitate. Îmi făcea atât de bine. Mă simțeam 
din ce în ce mai bine în mine însămi, cu mine, nu mi se întâmplase 
niciodată aşa ceva. Am început să-mi iubesc corpul. Îmi procura 
atâta fericire, atâtea senzaţii, atâta împlinire. Am ajuns să mă iubesc 
pe mine însămi. Aveam impresia că primesc în sfârşit ceea ce îmi 
dorisem mereu în sinea mea. 

«Dar de ce acest sistem initial?», am întrebat-o eu într-o zi pe 
femeia care mă atingea. Mi-a explicat că era un truc prin care corpul 
persoanelor deprimate intra într-o perioadă de îngrijire, deoarece, 
pentru ea şi pentru psihoterapeutul cu care lucra, era fundamental 
să nu se separe corpul de minte. 

Am aflat mult mai târziu că această prioritate nu mai exista, că 
mentalitätile evoluaseră şi că vindecarea, întâlnirea cu sine 
deveniseră de neconceput în absenţa parcurgerii celor două căi care 
conduc spre sine: calea minții şi cea a corpului. 

Am ieşit din starea de depresie graţie eforturilor mele personale, 
fiind ajutată de completarea oferită de sedintele de psihoterapie şi de 
atingere a corpului. Aveam impresia că ies „învingătoare”. Viața mi 
se părea veselă şi realizam că mai exista şi o altă metodă de inci- 
tare în afară de cea furnizată de ,atingere-recunoastere”. Această 
metodă, conținută în depresie, a constat în a-mi ieşi în sfârşit în 
întâmpinare în adâncul sufletului. Depresia a fosi aşadar factorul 
declansator care m-a făcut să cer ajutor pentru a depăşi obsta- 
colele care mă împiedicau să avansez. 

Este dificil de spus, însă eram aproape fericită după această 
perioadă dureroasă în care suferisem din cauza depresiei. Am avut 
ocazia să intru în sfârşit în contact cu ceea ce am mai prețios în 
mine. 

Cum să vă fac să înțelegeți ce simt? O să spun doar atât: acest . 
iucru prețios mi se pare identic cu emoiia pe care o încerc atunci 
când tin un bebeluş în braţe. Este, probabil, senzaţia de viață. 


Împăcarea cu corpul 
Textul care urmează a fost scris de Aurélie la finalul pro- 
cedurii corporale realizate împreună cu mine. 


Procedura corporală în cazul Aureliei 


„Atunci când am început procedura corporală, acum doi ani şi 
jumătate, eram într-o stare de depresie şi de angoasă pronunțată, 
legată de diverse elemente. Unul dintre ele era vânzarea casei 
familiale unde îmi petrecusem adolescenţa şi, mai ales, unde murise 
tatăl meu. Această vânzare a readus la viată sentimente amestecate 
şi confuze şi a făcut să reapară problemele relationale cu tatăl meu 
pe care nu le rezolvasem pentru că nu le privisem niciodată în față. 
Una dintre ele era legată de atingere. Tatăl meu nu m-a atins 
niciodată cu adevărat, în sensul de a mă alinta sau mângâia. De 
fapt, prima dată când m-a atins un bărbat a fost în cursul unei relații 

sexuale. De aici provenea probabil teama mea de atingere, de a fi 
atinsă sau de a atinge eu însămi, pe care o asociam, fără să vreau, 
cu sexualitatea. Mi se părea că până şi cea mai mică atingere avea 
o conotaţie sexuală. 

Atunci când Nade mi-a vorbit de atingere, am avut mai întâi o- 
reacţie de teamă din motivele expuse mai sus şi, totodată, pentru 
că a fi atinsă însemna pentru mine să mă las dezgolită, atât în sensul 
propriu al termenului (ar fi trebuit să mă dezbrac, deci să mă expun 
privirii celuilalt), cât şi în cel figurat (atingându-mă, ar fi ştiut totul 
despre tensiunile şi incapacitatea mea de a mă relaxa etc.). 

Pe scurt, faptul de a accepta să fiu atinsă nu era ceva obişnuit 
pentru mine şi acest lucru a putut avea loc pentru că între mine şi 
Nade exista o relaţie de încredere reciprocă. Lucrurile au avansat 
putin câte putin, cu bländete; mai întâi, o atingere a picioarelor, 
apoi a gambelor, a braţelor, pentru a se ajunge în final şi la restul 
corpului. Totul a durat mai multe şedinţe si mai multe luni. De-a 
lungul şedinţelor de „atingere-recunoaştere”, am reuşit treptat să uit 
sau, în orice caz, să depăşesc privirea celuilalt pentru a mă 
întoarce spre propriul eu interior, însă de data asta în mod pozitiv: 
în timp ce mă lăsam îmblânzită, mi se părea că mă îmblânzesc 
singură, reînsuşindu-mi corpul. Pe parcursul şedinţelor, nodul 
rezistent pe care-l simțeam la nivelul plexului şi care părea să-mi 
spună „e rău să te laşi atinsă” se dezagrega treptat (chiar dacă nici 
azi nu a dispărut în totalitate), pentru a lăsa loc plăcerii de a simti 
cum fiecare parte a corpului meu îşi dobândeşte întreaga consis- 
tentä sub degetele lui Nade. De fapt, după fiecare şedinţă aveam 
şi mai am încă impresia că „sunt corpul meu”, ca şi cum atingerea 
ar unifica şi armoniza toate elementele care formează persoana 
mea. Nu mai sunt un spirit ghemuit într-un înveliş de carne stân- 
jenitor, ci un corp şi o minte nedisociabile, care se mişcă în perfectă 
simbioză. De fiecare dată mă simt mai uşoară şi, în acelaşi timp, 
mai consistentă, mai ales după şedinţele de extensie", care-mi 


Extensia este un stretching blând, mediu, pe care-l utilizez pentru 
a detensiona în profunzime articulațiile şi pentru a pătrunde mai 
adânc în percepția corpului (n.a.). 

dau o formidabilă senzaţie de siguranţă când mă ridic de jos, bine 
ancorată în sol cu cele două picioare ale mele, care-mi par mai plate, 
mai late şi mai stabile decât cu o oră înainte. 

Îmi place, printre altele, latura pasivă a atingerii sau a extensiei: 
pe de-o parte, n-am nimic altceva de făcut decât să las lucrurile să 
meargă de la sine, prin urmare nu există nimic greşit în ceea ce fac; 
pe de altă parte, nu trebuie să-mi păstrez atenţia trează în cazul în 
care ar trebui să mă supun unei cereri oarecare. Nu, mă pot lăsa 
dusă de val, trăind senzaţia cât mai deplin, cu din ce în ce mai puțină 
reticenté şi rezistență, savurând acest moment de intimitate intensă 
cu Nade şi cu mine însămi. Relaţia privilegiată pe care o am cu Nade 
rămâne totuşi esențială: dacă ea mă atinge fără jenă şi ambiguitate, 
atunci şi eu mă pot lăsa atinsă fără să fiu stânjenită. Dacă ei îi face 
plăcere să mă atingă, atunci pot obţine plăcere din faptul că mă las 
atinsă. Acest cadru linistitor m-a ajutat şi încă mă ajută să depăşesc 
judecata celuilalt, permițându-mi să descopăr că există atingere între 
adulţi şi în afara sexului. O îmbrăţişez acum pe Nade şi o strâng în 
brațe fără să mă simt vinovată şi cu mare plăcere, lucru care mi s-ar 
fi părut de neconceput acum câteva luni. Aceste asistări tactile, 
aceste atingeri ale corpului reprezintă pentru mine un element 
complementar şi indispensabil al terapiei şi nu concep să lucrez 
asupra mentalului meu fără s-o fac, în paralel, şi asupra corpului. 
De altfel, dacă, din lipsă de timp, şedinţa n-a cuprins şi o „atingere”, 
mă simt mai putin relaxată decât dacă s-ar fi terminat printr-o 
stimulare tactilă binefăcătoare. Într-o oarecare măsură, aş spune că 
atingerea m-a readus la viaţă, în sensul că m-a reconectat la trăire, 
chiar dacă simt încă blocaje momentane mai mult sau mai putin 
puternice sau îndelungate.” 


În cazul acestei mărturii, vedem că, progresiv, Aurélie îşi 
reacordă permisiunea de a fi atinsă. Observăm că ea face deose- 
bire între atingerea aparținând registrului senzualitätii şi cea 
care ține de sexualitate. 

Câteva şedinţe de „atingere-recunoaştere” 


Vă prezint mai jos partea esențială a mai multor şedinţe de 
„ătingere-recunoaştere” si, mai ales, ce au declarat persoanele în 
cauză. 


Sedinta Alinei 


Aline a fost părăsită de prietenul ei. Acum nu mai are chef de 
viaţă şi face lucrurile maşinal. Se gândeşte neîncetat la prietenul 
dispărut din viaţa ei. Deprimată, declară la începutul primei şedinţe: 
„Nu mai sunt eu. Sunt delăsătoare, nu mai am chef să mă îmbrac. 
Mi-e greu să mă trezesc, fac lucrurile pentru că trebuie făcute.” Îşi 
exprimă durerea şi suferința plângând. ŞI, printre lacrimi, îngaimă: 
„Aş vrea să mă regăsesc pe mine, aşa cum eram înainte.” 

Stabilim ce ar fi bine pentru ea, pentru corpul ei. O ating foarte 
uşor. Mâinile mele calde îi parcurg cu precizie fiecare parte a 
corpului. La sfârşitul acestui moment de atingere şi de recunoaştere 
a corpului său, Aline ţine ochii închişi. Atunci când îi deschide, mă 
priveşte şi spune cu o voce interiorizată: ,Multumesc.” Un zâmbet 
larg îi iluminează chipul, un zâmbet adevărat, liniştit. Este ca şi cum 
întregul ei corp ar zâmbi. Pare să fie cu totul acolo, prezentă în ea 
însăşi. La plecare, în uşă, suspină: „Mă simt mai bine.” 

La şedința' următoare, Aline este îmbrăcată mai feminin. 
Coafura arată că se îngrijește. „Şedinţa precedentă mi-a făcut tare 
bine”, declară ea, „m-am simţit mai bine, simt că trăiesc din nou”. 
Apoi adăugă: „Aşteptam cu nerăbdare noua şedinţă.” 


Prin „atingere-recunoaştere”, Aline a putut să se abando- 
neze, s-a simţit întâmpinată, înțeleasă. Senzatia de înțelegere prin 
intermediul corpului este o experienţă importantă care-i permite 
să se regăsească. i 

Să ascultäm acum märturia lui Béatrice. 

Sedinta lui Béatrice 


Béatrice este deprimată, ar vrea să moară. Îi propun să înceapă 
cu respirația. Acceptă cu plăcere. O pun să încerce diferite variante 
de respiraţie. Béatrice, de bună credinţă, execută exerciţiile. Apoi 
trec la stimularea tactilă a întregului corp. La sfârşit, când îi ating 
ceafa, Beatrice regăseşte o respiraţie amplă, fluidă, armonioasă. 

Această respiraţie are loc fără niciun efort din partea sa, corpul 
ei respiră. Deschizând ochii, declară cu un aer fericit: „La sfârşit 
respiram în mod natural, nu mai exista nicio frână. Ce bine a fost!” 


Persoana deprimată respiră cu economie, are în general o 
respiraţie de supraviețuire. Însotirea respirației cu aşezarea 
mâinilor pe corp reprezintă o atingere care ajută persoana să 
simtă cum circulă viața prin ea. Încrezătoare, Béatrice s-a relaxat. 
Ea percepe faptul că trupul ei a spus da vieții, că respiră liber, 
fără piedici. Faptul că simţi respiraţia, devenind liber, înseamnă 
că percepi viaţa care circulă fără oprelişti dinspre corp sau 
dinspre minte. 

O tânără deprimată de 18 ani, care plânge în timp ce vor- 
beşte, nu mai are chef de nimic. Nici studiile, nici viața familială, 
nici prietenii, nici băieţii nu-i mai oferă nicio satisfacție. Nimeni 
n-o înţelege. După ce am ascultat-o, ajutând-o să se exprime cât 
mai simplu posibil, i-am atins diferite zone ale feței. Apoi i-am 
cerut să se aşeze în poziţia fetalä şi am cuprins-o cu brațele cât am 
putut de bine, fără să-i ofer nimic altceva decât prezența mea şi 
contactul cu mâinile şi brațele mele. A venit si a doua oară să mă 
vadă, aşa cum îi cerusem, ca să consolidăm ceea ce realizasem 
prima dată. În timpul celei de-a doua şedinţe, i-am atins acele 
părți ale corpului pe care le stabilisem împreună. Ulterior, tânăra 
mi-a telefonat pentru a-mi mulțumi: „Sunt mult mai bine şi am 
înţeles multe lucruri.” 

Cuprinderea cu bratele este un mod de a ajuta o persoanä sä 
se regăsească. Înseamnă să inviti corpul să regăsească o senzație 
cunoscută, de siguranță, aceea a pântecului matern. Persoana 
aşezată în poziţia fetală, ghemuită în ea însăşi, îşi simte propria 
căldură, propria respirație şi pe cele ale persoanei care o atinge. 
Atunci când această metodă este utilizată în mod corect, apare un 
moment emotionant, când persoana în cauză, în ritmul propriei 
sale respiratii, recreează legătura cu ea însăşi. 

Pentru a concluziona, cred că o persoană deprimată, cu o 
energie vitală slabă, are nevoie de atingerea venită din partea 
celuilalt, care se adresează corpului fără intervenţia mentalului. 
Contactul cu o altă persoană este cel mai puternic semn de 
recunoaştere. Recunoaşterea este o nevoie fundamentală, la fel 
de importantă ca aceea de a te hrăni. Atingerea întregului corp 
al unei persoane, stabilind cu ea ceea ce i se pare convenabil, 
înseamnă să-i oferi posibilitatea să se recunoască și să resta- 
bilească legătura cu ființa ei profundă. La sfârşitul şedinţei, 
pacienţii sunt adesea emotionati, miscati de atenţia si delicatetea 
cu care au fost trataţi. Deschizând ochii după şedinţa de 
„atingere-recunoaştere”, un bărbat mi-a declarat: „După atenția 
pe care mi-ai oferit-o, ar trebui să spun «te iubesc». Însă ceea ce 
îmi vine este: mă iubesc.” Reînnodase aşadar legătura cu cea mai 
intimă parte din el însuşi. 


LOGE 


CAPITOLUL 5 


Crearea legäturilor juste 
cu ceilalți 


Despre: 
e Trierea mostenirilor familiale 
e Să învăţăm să ne protejăm şi să creăm frontiere solide 
e Doliul şi repunerea trecutului la locul său 
e Învăţarea separării 


Depresia ne-a condus la o retragere din viața socială si afec- 
tivă, la singurătate şi chiar la izolare. Am trăit-o ca pe o închi- 
dere, ca pe o temniță, rupti de sentimentele noastre, de dorința 
noastră de a comunica, de a împărtăşi. Poate că avem impresia 
că ne-am pierdut capacitatea de a iubi, de a fi iubiţi, că nu ne 
mai găsim locul în familie, alături de prieteni, în mediul pro- 
fesional. Pentru sănătatea noastră fizică şi emoțională, pentru 
fericirea noastră, este aşadar esențial să reînvätäm să stabilim 
legături cu ceilalți, dar, de data asta, s-o facem în mod just. 
Depresia ne-a determinat să părăsim relaţiile toxice care ne 
făceau rău. Acum putem crea legături cu persoane noi, relaţii 
profund regenerate cu anturajul nostru: relaţii binefăcătoare cu 
persoane iubitoare şi respectuoase, aşa cum suntem şi noi. 
Pentru a face asta, avem nevoie de perspicacitate şi de discer- 
nământ. Trebuie realizată o triere atât în viața actuală, cât şi în 
cadrul moştenirii noastre familiale. 

Trierea moştenirilor familiale 


Mostenirile psihologice sunt greu de asumat. Reproducem, 
pe spinarea noastră, comportamente şi moduri de viaţă care au 
fost, cel putin partial, ale părinților, bunicilor, străbunicilor... 
tocmai când credeam că ne-am eliberat de ele. Convingerile 
limitative despre noi înşine, despre ceilalți, despre viaţă sunt 
poate cele ale familiei şi, inconştient, le transmitem copiilor 
noştri. Dacă ne facem timp să ne gândim la acest aspect, vom fi 
uimiti să descoperim că depresia ne permite să aducem la lumină, 
de exemplu, faptul că n-avem dreptul să fim fericiți. Convingerile 
noastre inconștiente despre viață sunt poate de tipul acesta: 
„Viaţa e dură, viaţa înseamnă suferinţă, totul este apăsător, 
plăcerea este trecătoare, iar în familia noastră așa a fost mereu.” 
Conştientizăm faprul că evenimentele dificile s-au acumulat în 
ultimii ani, că viaţa noastră s-a complicat treptat, subminându-ne 
putin câte putin din interior, până când ne reducem energia 
vitală, deschizând tot mai mult uşa depresiei. Evenimentele 
exterioare vieţii noastre oglindesc exact ceea ce se petrece în 
interior. Traversarea depresiei ne invită aşadar să cugetăm la 
convingerile inconştiente care ne-au structurat viața — şi care au 
generat tot felul de comportamente — pentru a le putea tria: cine 
aparține familiei mele, generațiilor precedente, ce vreau să 
păstrez din toate astea şi ce îmi aparține mie în viaţa actuală? 


Oprirea transmiterii depresiei 

Depresia şi fondul depresiv se transmit din generaţie în 
generaţie. Există familii întregi de depresivi. 

Munca de triere ne permite să ne reînsuşim viaţa aşa cum 
vrem s-o trăim şi, în egală măsură, să evităm să transmitem 
copiilor noştri „gustul nefericirii”. 

Povestea lui Nathalie 


PSR SE a Ic a N a a e NNE a IS a ae 
Cu ocazia unei lucrări transgenerationale, Nathalie a fost foarte 
surprinsă să descopere că, din partea tatălui, aparţinea unui neam 
de mari depresivi. Nu-şi dăduse seama de asta până atunci pentru 
că depresiile erau considerate nişte boli ruşinoase şi nu se vorbea 
despre ele. A înțeles atunci că latura serioasă, adică tristă şi austeră, 
a familiei ei ascundea în realitate incapacitatea de a fi fericit, de a 
savura viaţa, de a se amuza, de a râde, de a fi pur şi simplu viu. 
Tatăl ei, numerosii unchi şi mätusi, bunicul, cu toţii suferiseră de 
depresie de la cea mai fragedă vârstă, iar acest lucru nu era nici 
recunoscut şi nici tratat, ci asimilat social unui sistem de convingeri 
zdrobitor. S-a simţit uşurată în urma acestei conştientizări, care i-a 
permis să se distanteze de starea ei depresivă cronică şi să renunțe 
la loialitatea inconştientă fată de familie. În fond, suferința nu-i 
aparținea decât în parte, ea putea s-o ,returneze” şi să se ocupe mai 
activ de vindecarea suferințelor care-i fuseseră rezervate. A învățat 
astfel să consolideze frontierele propriei sale identități. 


Să învăţăm să ne protejăm şi 
să creăm frontiere solide 


Aşa cum am văzut în Capitolul 2, depresia” este adesea 
consecinţa legăturilor nesănătoase, chiar toxice, din viața noastră 
prezentă şi trecută. | 

Constientizarea comportamentelor de supunere” față de 
anumite persoane din mediul familial sau profesional este dificilă, 
deoarece acestea sunt uneori atât de vechi, încât ni se par întru 
totul fireşti. Suferim în tăcere abuzurile de putere pentru că 
„mereu a fost aşa”, „nu există niciun motiv ca lucrurile să se 
schimbe”, „la urma urmei, nu-i chiar așa de grav”... Suntem de 
părere că n-ar servi la nimic să spunem ceva şi că rebeliunea 

„noastră ar putea agrava si mai mult lipsa de respect, maltratarea 
sau violențele pe care le suferim. 

Însă, pentru a ieşi din procesul depresiv, trebuie să învăţăm 
să ne afirmăm şi să ne protejăm refuzând comportamentele 
intruzive, posesive, devalorizante ale celorlalți. 

Observaţie 


Faptul că îndrăzneşti să spui nu, cä-ti exprimi furia cu îndreptăţire 
şi că impui limite clare şi ferme întăreşte încrederea în sine, stima 
de sine. Înseamnă că te respecţi profund. 


Ne pozitionäm în fața celorlalți conştienţi de valoarea, de 
sentimentele şi de nevoile noastre, dar suntem conştienţi toto- 
dată şi de valoarea, de sentimentele şi de nevoile celorlalți. 


Supunere și violență 

Poate că vom descoperi că comportamentele noastre de 
supunere" datează din copilărie şi că am suferit abuzuri de putere 
din partea persoanelor cu autoritate: părinţi sau bunici, fraţi şi 
surori mai mari, învăţători, educatori... 

Mulţi adulţi au fost în copilărie victime ale violenţei: vio- 
lentä fizică asupra lor, dacă au fost loviți de părinți, sau asupra 
unor persoane apropiate, dacă au asistat în mod repetat la scene 
de violenţă între părinţi sau la violenţe săvârşite de un părinte 
asupra fraţilor şi surorilor. Violentele sexuale, atât în cazul 
fetelor, cât si în cel al băieţilor, rămân adesea necunoscute şi 
reprezintă poveri greu de purtat. Violentele psihice se exprimă 
prin cuvinte care rănesc adânc respectul de sine, încrederea în 
sine, în ceilalți şi în viață. 

Un copil violentat în mod repetat, uneori zilnic, se simte 
profund afectat, rănit în inima şi în sufletul lui. Resursele sale 
vitale, încrederea fundamentală în viaţă scad din zi în zi. Faptul 
că-şi spune conştient „Nu-i grav, o să treacă, o să fie bine mai 
târziu, e normal să fiu tratat așa...” nu serveşte la mare lucru. Îi 
este afectată integritatea identității, esenţa lui, iar depresia riscă 
să se instaleze pe furiş, deoarece frontierele ei intrapsihice devin 
fragile, poroase. Prin urmare, este important să învăţăm copilul 
interior să-şi consolideze frontierele, pentru ca „în sine” să nu 
mai poată intra orice sau oricine. Este vorba să iasă din starea de 

supunere”, să înveţe să refuze toate formele de violenţă exercitate 
de cei care au putere asupra sinelui. El trebuie să-şi exprime 
mânia, emoțional şi corporal, furia împotriva celor care au abuzat 
de el, să îndrăznească să spună nu. Acesta este un moment impor- 
tant în cadrul procesului de vindecare terapeutică. Pacientul ia 
atunci — în mod deschis — apărarea copilului său interior şi alege 
să se facă respectat. El îşi asumă responsabilitatea acestui fapt. - 

Pacientul îşi contactează forţa interioară, îşi etanseazä fron- 
tierele şi îndrăzneşte, în sfârşit, să se arate, să-şi afirme puterea. 

Este vorba însă de un proces, o singură acțiune nu e su- 
ficientă. Depresia nu rezistă mult timp în fața furiei. Acest lucru 
este exprimat de Marianne, o tânără inteligentă si strălucită, dar 
care rămâne la stadiul de fetiță pierdută în relațiile cu bărbaţii. 
Lucrul asupra furiei i-a permis să-şi contacteze puterea de femeie 
în viaţa actuală şi să-şi dezvolte încrederea în ea si în viaţă. 


Mărturia Mariannei 


„La 31 de ani, mă implicasem din plin într-un domeniu profe- 
sional în care reuşeam fără nicio dificultate. Aveam totodată o viaţă 
socială intensă şi desfăşuram cu asiduitate câteva activități sportive 
şi culturale. Totul părea aşadar să „funcționeze bine”, mai putin viața 
mea de femeie. După două mariaje ,ratate” şi câteva legături aparent 
lipsite de interes, am vrut să rezolv „ceea ce şchiopăta”, pentru a nu 
mai reveni la o poveste de dragoste dureroasă. 

Toate aceste experienţe aveau în comun un mod de func- 
tionare fuziona! prin care mă supuneam neîncetat „masculului 
dominator”. Mă făceam mică în fata lui ca o fetiță temătoare. Îmi 
înăbuşeam aspiraţiile şi dorințele pentru a nu risca să ,pierd” 
această iubire care-mi îngrădea libertatea, desigur, dar mă făcea 
să exist pentru cineva. Până în ziua în care, cu ajutorul instinctului 
de supravieţuire, l-am trimis la plimbare după o logică infantilă de 
tipul totul sau nimic şi, în general, am revenit numaidecât la o 
schemă analogă. 

Am început psihoterapia fără să ştiu prea bine de ce. O stare de 
rău difuză mă apăsa în permanenţă, deşi „aveam tot ce-mi trebuie 

pentru a fi fericită”. După un an de terapie, m-am eliberat de nevoia 
de a fi alături de un „altul” pentru a exista. Am trăit aceste luni de 
celibat ca pe o veritabilă constructie a identității mele. O adevărată 
fericire. Însă eram fragilă în relațiile cu bărbații. Ca o fetiță, dar mai 
prudentă. Nu mai îndrăzneam să am încredere în mine în domeniul 
ăsta. Eram sfâșiată între dorinţa de a trăi din nou ceva bun şi teama 
că nu ştiu să gestionez o relaţie echilibrată. 

La sfârşitul săptămânii de lucru având ca temă enunţul „crede 
în tine, crede în viaţă”, am înțeles ce anume mă bloca, ce mă 
împiedica să deschid larg uşa şi să ies în întâmpinarea libertăţii si a 
vieții. Toată furia pe care n-o exprimasem vreme de peste 20 de ani 
mă paraliza: îmi consuma energia şi mă făcea să rămân pietrificată 
în fața bărbaților, la fel ca fetița aceea care se lăsa abuzată de ei. În 
timp ce eu credeam că „n-am de exprimat o stare de furie”, lucrul în 
grup mi-a permis s-o las să'iasă la iveală pe seama mea! Am putut 
în sfârşit s-o exprim, cu toată puterea, si am părăsit astfel ipostaza 
de victimă. Am exprimat-0o ca o femeie. După încheierea acestui 
proces, am simii că se schimbase ceva în mine. Trăiam în sfârșit în 
calitate de femeie. M-am văzut pe mine însămi ca femeie. 

Semnele acestei noi vieti sunt imperceptibile şi se exprimă în 
detaliile vieţii cotidiene. Locul eliberat de furie primeşte acum o nouă 
încredere în mine şi în viată. Usa este larg deschisă şi plec să 
explorez lumea cu nesat şi în deplină siguranță, Nu mai am nevoie 
de nimeni ca să exist. trăiesc și ştiu că viata îmi va aduce mult mai 
multă bucurie decât îmi pot imagina. Am o încredere profundă.” 


Faptul de a exprima astfel furia trecutului în cadrul protejat 
şi protector al locului unde are loc psihoterapia oferă multă 
energie şi stimulează numeroase resurse în vederea vindecării 
depresiei”. Pacientul îşi acordă permisiunea de a ieşi din postura 
în care se află uneori de multi ani. Poate pentru prima dată, se 
simte suficient de sigur si de susţinut pentru a îndrăzni să-i 
înfrunte pe cei care l-au tratat cu lipsă de respect, care l-au abuzat 
sau violentat. Îndrăzneşte în sfârşit să le comunice ceea ce n-a 
putut sau n-a vrut niciodată să le spună, îndrăzneşte să se afirme, 
să arate cine este, să-şi exprime furia şi să refuze violenţa. Îşi 
contactează forța de viaţă, puterea, libertatea şi maturitatea. . 

Furia nu este violență 

Pacientul învaţă astfel să-şi exprime furia în viaţa actuală, 
ori de câte ori e necesar, cu hotărâre şi fermitate, însă fără 
violență. Confundăm adesea furia cu violenţa, dar ele sunt totuşi 
foarte diferite. În cazul violenţei, obiectivul mai mult sau mai 
puţin ascuns este acela de a face rău celuilalt prin cuvinte sau 
acţiuni, de a exercita o putere distructivă asupra lui. În schimb, 
în cazul furiei, nu există un astfel de plan. Furia este o emoție 
naturală pe care o resimtim atunci când o persoană ne tratează cu 
lipsă de respect, ne răneşte sau ne violentează într-un fel sau 
altul, ori când suntem afectaţi de o situaţie. 

Trebuie aşadar s-o simţim în corpul nostru, s-o recunoaștem, 
s-o acceptăm şi să cugetăm la ea: cât anume manifestă acest senti- 
ment de furie din ceea ce este pe punctul de a se petrece în relația 
mea cu celălalt sau cu situaţia? Ce trebuie să înțeleg, să analizez? 
Şi de-abia după aceea: cum să comunic acest lucru păstrându-mi 
totodată respectul de sine (nevoile, convingerile şi, valorile mele) 
şi respectul față de celălalt (sentimentele, nevoile, convingerile 
şi valorile lui)? Nu exprim această emoție ca să-i fac rău celuilalt, 
ci pentru a repune ordine în relație, pentru a o face mai justă şi 
mai respectuoasă, pentru a indica mai clar cine sunt şi cum 
putem lucra sau trăi mai bine împreună. Exprimarea furiei nu 
este neapărat tumultuoasă, ci poate fi relativ calmă şi serioasă, 
impunând limite, lăsând impresia că există, că e acolo, că stimu- 
lează încrederea în propria ei importanţă şi valoare. Ea ne per- 
mite să construim frontiere solide, flexibile şi etanşe. 

Astfel, relaţiile noastre vor fi reinnoite, mai juste, mai sănă- 
toase, mai respectuoase cu propria noastră persoană si cu celălalt. 


Doliul şi repunerea trecutului la locul său 
Pentru a crea legături noi sau reînnoite cu celălalt atunci 
când ne vindecăm de depresie, trebuie să facem loc în interiorul 

nostru: dacă inima şi mintea noastră sunt absorbite de un doliu* 
neconsumat, care ne ocupă în prezent spaţiul şi timpul, nu ne 
putem deschide către relațiile actuale. 

Travaliul doliului” oferă spațiul interior şi libertatea de a trăi 
total în prezent. Depresia” legată de un doliu neîncheiat ne 
conduce mereu spre trecut şi ne împiedică să ne simţim vii şi 
creativi. 


Dimensiunea temporală modificată 

În structura depresiei“ regăsim întotdeauna o deplasare în 
reprezentarea inconștientă a timpului: evenimentele trecutului, 
fie fericire şi, uneori, sublimate, fie nefericite, se situează în 
inconştientul persoanei în prezent, ca şi cum ar exista acum, sau 
în viitor, indicând astfel o depresie mai gravă. Persoana în cauză 
se află în incapacitatea de a-şi reprezenta senzorial viitorul. De 
exemplu, nu vede nimic: „N-am scăpare, n-am perspectivă, ori- 
zontul meu e închis.” Poate avea totodată şi senzații kinestezice 
de sufocare, de apăsare, de greutate pe umeri... 

În cadrul practicii NLP", pacientului i se cere să simtă cum 
îşi reprezintă linia temporală, adică unde îşi plasează trecutul, 
prezentul şi viitorul. Foarte probabil, acesta ne va indica faptul 
că, de exemplu, trecutul este în jurul său, înglobându-l şi apă- 
sându-i spinarea ca un sac plin cu pietre, sau se află în fața lui, 
ocupând tot spaţiul ca un munte înalt. Dintr-odată, prezentul 
nu mai are loc, iar viitorul nu poate fi proiectat. Í se cere pa- 
cientului să simtă, să vadă, să audă ce se întâmplă atunci când 
trecutul ocupă întregul spațiu. Treptat, cu blândete, este invitat 
să repună trecutul, vizual, în locul potrivit, acolo unde i se pare 
convenabil, poate mai departe, în spate, ori în stânga. Dacă 
persoana respectivă este legată de experienţa ei şi se află într-un 
contact strâns cu propria senzorialitate, pe măsură ce spațiul ei 
vizual se eliberează ea va încerca destul de rapid o senzație de 


-104- 


5 e Crearea legăturilor juste cu ceilalți 


uşurare. Este vorba de o activitate profundă care are loc în 
inconştient şi care trebuie asistată atâta timp cât este nevoie. 


Acceptarea prezentului: începutul unei renasteri? 

Trecutul se poziţionează corect şi-i face loc prezentului, dar 
ce găsim acolo? Adesea, un vid. Dacă depresia” manifestă ruperea 
unei relații fuzionale foarte intense, se poate întâmpla ca per- 
soana în cauză să nu aibă deloc autonomie, să nu ştie cine este, 
care-i sunt gusturile, dorințele şi valorile. Este necesar s-o ajutăm 
să descopere sau să redescopere toate aceste lucruri şi, în special, 
să determine care sunt criteriile ei în viaţa actuală: „Acum, la 
vârsta pe care o aveţi şi în situaţia în care vă găsiți, ce este impor- 
tant pentru dumneavoastră, ce contează cu adevărat?” 

Urmează o muncă constructivă de emergentä asupra valo- 
rilor şi convingerilor noi corect adaptate vieții din prezent. Poate 
avea loc astfel o renaştere a dorinţei şi a plăcerii: dorinţa şi 
plăcerea de a trăi, sentimentul identităţii. Dintr-odată, viitorul 
începe si el să existe, să-şi ocupe locul senzorial, în fața sau în 
dreapta pacientului. Această muncă asupra liniei temporale este 
simplă şi totodată profundă, eliberând o energie nouă. Ea poate 
fi repetată de mai multe ori. Fără îndoială că doar ea singură nu 
poate vindeca depresia, însă îşi aduce o contribuţie eficientă în 
cadrul acestui proces. În orice caz, facilitează şi accelerează 
travaliul doliului. 


Să-ţi iei rămas-bun: o trecere obligatorie 

spre o nouă viață 

Este foarte important să încheiem treptat etapele din viața 
noastră: să ne luăm rămas-bun de la cei pe care i-am iubit, de la 
ceea ce a fost puternic, de la ceea ce am împărtăşit, şi, în acelaşi 
timp, să creăm o altă legătură cu ei — căci nu este vorba de a-i 
uita —, mai liberă şi mai profundă. 


— 105 — 


DE LA DEPRESIE LA GUSTUL FERICIRII 


În terapie, acest lucru poate fi trăit ca un ritual de trecere, ca 
o etapă de transformare care ne deschide spre o nouă viaţă. Dacă 
nu trecem prin perioada de doliu”, la fiecare separare pe care o 
trăim, rămânem agätati de ea. În fond, oare nu e dureros să vrei 
să retii cu orice pret ceea ce s-a terminat? Când suntem gata să 
lăsăm totul să treacă, resimtim o mare eliberare. 


Observaţie 


| Dacă nu le spunem adio, morții ne târăsc cu ei în mormânt. 


O parte din noi riscă să plece cu ființa de care ne despärtim, 
iar atunci suntem ca morți pentru viaţă, pentru viaţa noastră. 
Viaţa din prezent nu mai are sens, ne scufundăm în suferință, 
singurătate şi depresie. 

„Mai bine să fiu moartă, ca să nu mai simt durerea și aban- 
donul. Să dorm, să dorm si să nu mă mai trezesc niciodată. Vreau 
linişte, vreau pace”, îmi spunea o pacientă după moartea părin- 
tilor ei. 

Este important să fii asistat de un terapeut în timp ce 
realizezi travaliul doliului* şi să n-o faci de unul singur, pentru că 
e prea dur şi prea dureros, deşi necesar, să te laşi cuprins de 
emoție. Dacă se evită, în parte sau în totalitate, traversarea 
emoțiilor, procesul rămâne neîncheiat. Se întâmplă ca un travaliu 
al doliului“ să trezească la viaţă sau să descopere un alt doliu mai 
vechi. Într-adevăr, permisiunea de a-ţi lua rămas-bun de la cei pe 
care i-ai iubit apare „în structură”, nu doar în ,continut”: în 
structura experienţei şi nu doar în raport cu o situație particulară 
şi CU o persoană anume. 

Astfel, încă de la începutul acestui seminar terapeutic 
rezidenţial, René a vrut să-şi ia rămas-bun de la prietenul său 
François, mort cu câteva săptămâni înainte. Este un travaliu prin 
care şi-a putut exprima supărarea, furia, sentimentul că a fost 

abandonat şi prietenia pe care o avea pentru el. Apoi, travaliul 
doliului* realizat de membrii grupului a continuat să rezoneze 
în el şi să-i deschidă inima către alte doliuri neîncheiate. El simte 
că mai trebuie să-i spună adio mamei lui, decedată acum un an, 
dar şi să se separe de ea, la nivel psihologic, la o vârstă foarte 
veche, probabil în primele luni de viaţă. 


Travaliul doliului întreprins de René 


În timp ce alte persoane din grup lucrează, Rene îşi petrece 
dimineaţa în poziţie fetală, pe locul lui, strângând în brațe o pernă. 
ti propun să se lungească pe o saltea; şi acolo se aşază în poziția 
fetală şi cere ca trupul să-i fie acoperit cu:o pătură, cu excepția 
capului. Se lasă în voia senzatilior şi se regăseşte în postura de 
bebeluş care plânge şi nu e băgat în seamă de nimeni. Auzim vocea 
plângăreată a copilului. Sfârşeşte prin a-şi striga mama cu o voce 
subțire, sfâşietoare: „Mami!” Simte (şi spune) că mama lui nu-i 
priveste, nu-l vede. Nu există o legătură, se simte de parcă ar fi mort. 
Asta durează de multă vreme, îşi exprimă încă tristetea, suferința 
cumplită, apoi apare resursa inconştientului: simte că mama lui 
începe treptat să-l privească, să-l asculie şi chiar să-l atingă. 
El continuă s-o cheme, de data asta cu tandrete, „Mămica mea”, şi 
să-i ceară să-l ia în brațe. 

Trăieşte senzorial faptul că legătura are loc inirapsihic, o parte 
din el fiind pe punctul de a crea şi reprezentând-o pe mama lui bună, 
interioară. Putin câte putin, se relaxează, se reincälzeste, pielea i se 
colorează. Acum simte că ea se află într-adevăr acolo, în prezența 
lui, şi i se ghemuieste în brate. Este un moment încărcat de emoție 
şi de o reparație profundă. Apoi îşi revede mama pe patul de moarte. 
Simte o mare suferință şi o exprimă plasând-o simbolic în fata lui, pe 
o pernă'2. Îi spune cât de mult îi lipseşie, cât de trist, de singur şi de 
abandonat se simte, cât de furios este pentru că ea a plecat. 
Parcurge astfel toate etapele procesului de doliu. Apoi îl invit să 
schimbe locul şi să se aşeze acolo unde se află perna care o 
reprezintă pe mama lui. El „este astfel mama lui” timp de câteva clipe 


12 Tehnică de terapie gestaltistä (n.a.). 

şi „ea” i se adresează lui René. „Ea” îi declară toată afecțiunea sa şi 
îi cere iertare pentru stângăcia şi pentru incapacitatea ei de a se 
ocupa de el pe vremea când era mic. Emotie. 

ÎI invit pe René să-şi reia locul pe scaun (care este, în realitate, 
cel al copilului său interior). Plânge în hohote şi nu vrea să-i spună 
adio mamei lui, nici s-o lase să plece, căci ar însemna s-o piardă 
tocmai când a regăsit-o! insist cu bländete. Sfârşeşte prin a simţi că 
face asta doar pentru el şi că poate să-şi ia rămas-bun, să accepte 
faptul că ea pleacă şi s-o lase să se îndepărteze treptat. Dintr-odată, 
poate păstra, liber fiind, o legătură de iubire cu mama lui. 


Pe parcursul zilelor următoare, se simte unificat şi împăcat. 
Prin intermediul acestui travaliu, a putut să ţină doliu după 
mama lui moartă şi să avanseze astfel în doliul copilăriei lui, 
adică să renunţe la ceea ce n-a avut, dar ar fi fost just să aibă: o 
mamă iubitoare şi prezentă, să țină aşadar doliu după Mama 
simbolică ideală. A început astfel să creeze o altă parte din el: 
propria lui mamă interioară, plină de iubire şi de bunăvoință 
pentru copilul interior. 

Astăzi, la trei ani după acest seminar, René citeşte textul de 
faţă şi-mi scrie: „Mulţumesc din adâncul inimii pentru că m-ati 
ajutat să regăsesc această iubire. Mi-a schimbat viaţa. Nu mai 
sunt singur, sunt legat din nou de strămoşii mei. Am primit 
frumusețea, forța şi demnitatea mamei mele (n-o mai consider o 
victimă). Nu mai am angoase şi am învățat să evoluez, să-mi 
dezvolt sentimentul competenţei. În sfârşit, mi-am putut ocupa 
locul printre ceilalți! În schimb, rămân totuşi suferinţa separării 
şi regretul de a fi trecut, într-o anumită măsură, pe lângă mama 
mea. Însă mă număr printre cei vii!” 


Travaliul doliului poate dezvălui alte doliuri 


- Doliurile nerealizate sunt uneori foarte vechi şi nici măcar 
nu ne mai gândim la aceşti morți din trecut, deşi ei continuă 
să ne împiedice să fim pe deplin vii atâta vreme cât nu le-am 

spus adio. Astfel, Pierre mărturiseşte doliul după sora lui gea- 
mănă — moartă la naştere —, pe care nu l-a putut ţine niciodată 
până la 50 de ani. 

Povestea lui începe în mod cu totul inconştient, când, încă 
de la începutul seminarului terapeutic, scotoceşte într-un 
maldăr de jucării de pluş după două piese identice pe care le 
lipeşte numaidecât una de alta şi le ţine astfel timp de mai 
multe ore. Apare atunci embrionul unei întrebări: bineînțeles 
că, dacă reflectează la acest gest, el îi aminteşte de sora lui 
geamănă, moartă la o zi şi jumătate, a cărei umbră îl urmăreşte 
de mult (în egală măsură tema masculin/feminin), însă de câte 
ori s-a gândit la sora lui absentă şi, totuși, atât de prezentă? Aici, 
contextul se pretează la un avans: 

o un mic grup care lucrează de aproape doi ani împreună, 
într-o atmosferă plină de respect, critica fiind absentă, 
care-i permite o exprimare liberă; 

e el însuşi, căci începe să se trezească dintr-o lungă toro- 

` pealä; 

ə un loc care respiră calm si seninătate; 

e câteva inductii subtile din partea mea, precum şi asi- 
gurarea că este posibil şi util să lucrez asupra acestui 
punct. 


Se naşte astfel convingerea că, pentru Pierre, a sosit mo- 
mentul să încheie această istorie într-un mod blând şi drept. 


Mărturia lui Pierre 


„Mama naşte prematur doi copii (7 luni şi 1 săptămână). Aparent, 
am beneficiat de primele incubatoare. Fleur nu a supraviețuit decât 
o zi şi jumătate. În plus, bunica mea 'decretează că nu vrea un 
mormânt în viața fiicei ei şi reuşeşte ca bebeluşul să fie declarat 
născut mort.de către medic (fără stare civilă şi înmormântat într-o 
groapă comună). La tristeţea decesului se adaugă un regret care se 
va transforma în vinovăţie, cel putin pentru tatăl meu, care mi-a vorbit 

despre asta în mai multe rânduri si care a:sfârşit, nesupunându-se 
acestui dictat, prin a grava pe mormântul familia! «În memoria lui 
Fleur». Ştiu că mama mea a fost şi ea foarte afectată de această 
dispariție: «Cinci în cinci ani», spunea ea înainte de apariția tardivă 
a ultimei mele surori, o modalitate de a n-o trece sub tăcere pe Fleur. 

Din câte îmi amintesc, mama mi-a vorbit doar în adolescenţă de 
sora mea geamănă, lucru care s-a aflat la originea unui lung şir de 
întrebări: «viaţa e nedreaptă, ar fi fost atât de bine...»; vinovăția 
exprimată sub forma «de ce sunt eu cel care träieste?»; «oare nu 
cumva, din întâmpiare, i-am provocat moartea venind prematur pe 
lume?” 


Pierre este gata să țină doliu după această surioară pe care 
n-a cunoscut-o, dar care este atât de prezentă, prea prezentă 
acum, când are 50 de ani. 


Procesul de vindecare 

Îi propun lui Pierre să vorbească cu sora lui pentru a-i 
comunica emoţiile pe care le încearcă de atâţia ani, cât de mult 
i-a lipsit şi tot ce i-ar fi plăcut să împartă cu ea. ÎI invit să-şi ima- 
gineze că ea este cu adevărat acolo, reprezentată simbolic de una 
dintre jucăriile de pluş pe care le-a ales. Obiectivul acestei lucrări 
terapeutice este ca el să-şi poată lua cu adevărat rămas-bun, să 
înceteze s-o mai caute în femeile pe care le întâlneşte, să-şi 
trăiască viaţa de bărbat în prezent si nu cu ete fate la acest 
personaj din trecut. 


Faza | 


Îl invit pe Pierre să ia contact cu emoţiile lui, apoi să i le 
comunice lui Fleur. 


„Îi comunic lui Fleur ce am pe suflet mângâind-«o» blând timp 
de câteva minute (ea este reprezentată de una dintre jucăriile de 
pluş gemene): 

- Mi-ai lipsit mult... încă îmi mai lipseşti... Atunci când am aflat 
de existența ta, m-am simțit vinovat că exist, de parcă eu ti-as fi luat 
viata! Au fost multe întrebări în legătură cu asta... poate că m-am 
născut prea devreme... Apoi, cred că ţi-am purtat pică şi am vrut să 
fii plecată. Pe urmă te-am căutat neîncetat, peste tot, în toate femeile 
pe care le-am întâlnit, întorcându-mă chiar foarte des pe stradă după 
necunoscute. Am întâlnit o femeie despre care am crezut că e 
reîncarnarea ta! Mi-ar fi plăcut ca tu să trăieşti, am visat că suntem 
veseli, complici, şi am vrut să regăsesc în relațiile mele de cuplu 
complicitatea imaginară şi fuziunea trăite atât de intens, încât pe 
singura femeie cu care am avut relaţii armonioase o chema Fleur, la 
fel ca pe tine.” 


Faza 2 

ÎI invit pe Pierre să se prefacă o clipă că e sora lui, care i se 
adreseze pentru a-şi lua rămas-bun. Pierre trece în locul lui Fleur 
pe o pernă. Fleur se exprimă: 


„Am trăit ce aveam de trăit, si tu la fel. Fiecare cu viața lui, cu 
încercările lui. Eu asta am avut de îndeplinit, să plec în acest mod... 
Totul e bine pentru mine. Nu trebuie să fii trist, acceptă realitatea. 
Träieste-ti viața... te iubesc.” 


Faza 3 

Fleur îi spune adio lui Pierre. De el ţine acum s-o lase să 
plece, să se alăture, în trecut, lumii morților. Pierre îşi reia locul. 
Se adresează din nou lui Fleur: 


„Aşadar, cred că e timpul să-ți accept absenţa, să te las să 
pleci...” 


Urmează o lungă tăcere. Pierre conştientizează că el este cel 
care „o reține”, care nu i-a acceptat încă absența. Multă emoție, 
lacrimi, apoi se linişteşte şi, în sfârşit, o poate lăsa să plece: o vede 
ridicându-se la cer şi o urmăreşte încet cu privirea. 

Faza 4: ritualul 

Pierre s-a separat de Fleur. I-a putut comunica tristeţea şi 
iubirea, a dat curs emoţiilor. Acest proces foarte intim, prin care 
a putut în sfârşit să se exprime, să asculte, să accepte, să ţină 
doliul”, ar fi putut fi suficient într-un alt context, însă mai 
rămăsese de reparat înmormântarea anonimă a surorii lui. Ideea 
ritualului s-a impus rapid şi aşa se face că, împreună cu ceilalți 
membri ai grupului, în calitate de martori, Pierre a putut s-o 
înmormânteze pe Fleur (jucăria de pluş) în acest loc plin de 
linişte şi de pace. 


„Fleur avea în sfârşit un loc al ei, unul potrivit. Încă de la sfârşitul 
ceremoniei, am simtit un sentiment de fericire deplină, parcă în afara 
timpului, de pace şi de linişte sub razele soarelui care apune, 
luminând natura. Mă aflu în comuniune cu această natură, cu viața. 
O mare seninătate, un sentiment de împlinire... Îmi vin în minte 
următoarele cuvinte: «Totul e împlinit, totul e bine.» «Greşeala» pe 
care o simțeam apăsând asupra familiei şi asupra mea a fost 
compensată. O nouă viață poate începe pentru mine, poate că şi 
pentru Fleur la fel. 

Cum să exprim ce anume mi-au adus toate astea? La ora la 
care vorbesc, probabil că n-am evaluat în întregime beneficiile 
acestui proces de reparație; folosesc intenţionat acest cuvânt, căci 
el corespunde exact cu ceea ce simt. După ce a târât după el 
această povară timp de cincizeci de ani, poate că trupul are nevoie 
de timp ca să asimileze, să-şi cicatrizeze rănile. Tot aşa cum 
înmormântarea nu reprezintă sfârşitul doliului, e necesar ca şocul 
emoțional să înceteze să se disipeze. însă nu e mai putin adevărat 
că resimt o mare seninătate, o uşurare. Sentimentele încercate la 
sfârşitul şedinţei rămân foarte prezente şi vii, şi am convingerea că 
am realizat o acțiune justă, necesară, un act de vindecare pentru 
mine şi familia mea, că am reparat trecutul. 

Este semnificativ faptul că am putut să vorbesc despre toate 
astea cu tatăl meu, un lucru de neconceput cu putin timp în urmă... 
atât de îndepărtate sunt aceste „acte terapeutice” de trăirea familială. 

Însă acolo exista o materie concretă, vie, care-l privea pe el, şi a 
înțeles acest lucru. l-am vorbit mai întâi despre travaliul doliului în 
sine, care l-a afectat mult (nu-şi imagina că pierderea lui Fleur ar fi 
putut avea un asemenea impact asupra mea). Apoi, nedându-şi 
seama dacă ştiam, a vorbit din nou despre regretul de a fi suportat 
dictatul bunicii mele. l-am putut vorbi atunci despre ritual şi i-am putut 
împărtăşi sentimentul că făcusem ceea trebuia să fac, reparând 
trecutul. A răspuns spontan: „Dar va trebui să merg s-o văd”, 
întrucât, desigur, eu realizasem reparația pentru mine, dar el nu 
făcuse nimic în acest sens. l-am spus că realizasem reparația pentru 
întreaga familie, că eu eram cel care putea s-o facă şi cred că a 
început să fie convins de asta. După ce a rostit un „gn6thi seauton'3 
plin de subîntelesuri, a făcut câteva confidente şi dezvăluiri (unele 
despre familie, la cererea mea). A doua zi, după ce s-a întors de la 
plimbare, a declarat că s-a rugat pentru şi împreună cu Fleur şi că a 
decis ca, de acum înainte, să spună că a avut şase copii, lucru pe 
care l-a făcut două zile mai târziu.” 


Reparatia necesită timp 

Acest proces al doliului are nevoie de timp pentru a fi 
integrat de inconştient, deoarece afectează zone foarte profunde 
ale fiinţei. La şase săptămâni după ce l-a trăit şi l-a scris, Pierre a 
adăugat acest comentariu. 


Bilanțul lui Pierre 


„Am avut nevoie de timp între prima schiţă din 15 august şi 
acest text definitiv. Recitindu-l, a reapărut emoția şi am retrăit 
anumite părţi ale procesului. (Ce trebuie să cred despre el?) Simt 
că ceva s-a schimbat fundamental în mine. Am mai multă energie. 


15 Cunoaşte-te pe tine însuţi (n.t.). 

Fizic, am senzația că mă aflu în echilibru. În sfârşit, simt un fel de 
excitație interioară foarte profundă, o bucurie de a trăi care până 
acum îmi era străină.” 


Învățarea separării | 

Travaliul doliului*, care ne permite să trăim depresia”, să 
ieşim din ea şi să ne luăm rămas-bun, ne conduce uneori la luarea 
unor decizii concrete de separare, în viața noastră personală sau 
profesională, adesea dificile şi dureroase. E nevoie de curaj ca să 
te separi. În fond, ne-ar plăcea atât de mult ca lucrurile să se 
desfăşoare lin, armonios. Suntem însetati de armonie şi de pace. 
Dar ce fel de armonie? Dacă nu e vorba decât de o aparență, de 
faţadă, pentru a răspunde exigențelor sociale sau valorilor 
familiale, ori nevoii noastre infantile de fuziune, atunci nu e una 
justă. Dacă privim lucrurile mai de aproape, aparenta bună 
înțelegere şi lipsa conflictelor nu lasă fiecăruia dreptul de a exista 
cu libertatea, deosebirile, gusturile, nevoile, dorinţele şi valorile 
sale. Ele ascund probabil o relaţie fuzională foarte puternică, care 
izolează, în cadrul căreia cineva îşi exercită puterea asupra altora: 
un tată sau un bunic, patriarhul exigent şi intransigent, o mamă 
sau o bunică atotputernică ce controlează totul în jurul ei, un 
partener de viaţă care nu ne respectă nici spaţiul, nici timpul, 
nici ritmul nostru, un patron paternalist ce pare deschis, dar care 
nu este mai putin tiranic etc. 

Relaţiile juste îi lasă fiecăruia libertatea de a fi el însuşi şi de 
a avea propriul timp şi spaţiu. Acest proces nu se petrece 
întotdeauna în mod armonios! Pot exista diferende, conflicte, 
nevoia unuia dintre parteneri de a se distanța. Când o astfel de 
necesitate nu poate fi respectată în cuplu, în familie sau în viața 
profesională, atunci poate că e momentul să luăm în calcul o 
separare. Adesea, presimtim că asta ni s-ar potrivi şi încercăm 
dorința profundă de a trece la fapte, însă nu îndrăznim, ne e frică 

să ne separăm, în fond ne e teamă de autonomie, de singurătate, 
ezităm să ne luăm viața în mâini şi să evoluăm. Poate că şi 
vinovăția” întârzie luarea unei decizii. Atunci, preferăm armonia 
şi siguranța aparente. Dar asta înseamnă că alegem să rămânem 
imaturi, că evităm să începem aventura vieţii noastre şi să creăm 
relații mai mature şi mai respectuoase cu ceilalți. Deschidem 
astfel ușa stării depresive, îi dăm frâu liber. Pentru a ne vindeca 
de depresie”, trebuie să ne stimulăm discernământul cu scopul 
de a vedea, auzi şi simţi de cine sau de ce trebuie să ne separăm: 
ce trebuie să lăsăm să moară în interiorul nostru — fără îndoială, 
aşteptări sau iluzii de copil — pentru a avea forța necesară? 

Travaliul doliului şi al separării intrapsihice şi relationale ne 
permite să ne regăsim faţă în faţă cu noi înșine, în momentul 
prezent. El ne eliberează energia. Spaţiul nostru inconştient 
încetează să mai fie stânjenit de legăturile din trecut, care ne 
ţineau prizonieri. El se deschide pentru ca noi să ne dorim 
instalarea în viaţa actuală, având capacitatea de a fi conectaţi 
pozitiv la istoria noastră trecută si de a fi receptivi la ceea ce ne 
va aduce viitorul. 

Marea schimbare este aptitudinea noastră de a trăi în 
prezent, în prezenţa liberă şi continuă a propriei persoane, a 
celorlalți şi a lumii. Învätäm să trăim clipa si să ne conectăm din 
nou la corpul si la inima noastră, la senzațiile si la emoţiile 
noastre. Descoperim gustul fericirii, care, pentru filosofii din 
Antichitate, era o artă de a trăi ce trecea prin cunoaşterea de sine. 

Gustul fericirii 


Despre: | 
e Înţelepciunea epicurianä 
Arta de a savura clipa prezentă 
Elogiu lentorii 
O blândă intimitate cu sine 


Acum 24-25 de secole, vechii greci reflectaserä deja la arta 
de a trăi fericiţi practicând înţelepciunea. „Munca asupra 
sinelui”, aşa cum poate fi ea concepută în epoca noastră, mi se 
pare foarte apropiată de aceste filosofii antice. Socrate îşi asu- 
mase deja maxima gravată pe frontonul templului din Delphi: 
-&nôthi seauton’, „cunoaşte-te pe tine însuţi!”, pe care o putem 
considera o invitaţie de a şti cine suntem în profunzime, un apel 
la a ne naşte noi înşine, dincolo de imaginea socială, de a ne 
descoperi puterea interioară, de a ne crea viața. Nu e acesta 
obiectul psihoterapiei, care stimulează vindecarea psihică, dez- 
voltarea personală, asumarea identității autentice şi a maturității? 

Astăzi îi recitesc cu plăcere pe aceşti autori greci şi latini 
pe care altădată i-am ocolit. Am convingerea că, în timpul 
procesului de căutare a fericirii, femeile şi bărbații din secolul 
XXI pot profita de pe urma unei arte de a trăi elaborate acum 
2.400 de ani. Acolo sunt rădăcinile noastre. Fără îndoială că 
învăţătura lui Epicur este cu precădere propice pentru dezvol- 
tarea aptitudinii de a fi fericit. 

Înţelepciunea epicuriană 

Epicur se naşte în Grecia în 341 î.Hr. În 306, cumpără la 
Atena o grădină unde îşi fondează şcoala, care va deveni 
„grădina lui Epicur”. Scrie numeroase lucrări si se află la 
originea unei filosofii practice, o veritabilă artă de a trăi bazată 
pe cercetarea plăcerii în cadrul stăpânirii de sine, a echili- 
brului şi a seninätätii. 


Omul în armonie cu natura 

Principala lui ambiţie este aceea de a împăca omul cu natura. 
Epicur ne invită astfel să acordăm prioritate senzatiilor noastre, 
căci ele ne arată ce este plăcut şi ce este neplăcut. Ele reprezintă 
criteriul dreptăţii, al binelui şi al adevărului. „Senzația!+ este 
marea mesageră a realului si, totodată, ceea ce ne leagă de ce 
există, care ne ghidează în căutarea a ceea ce ne place, dar şi în 
fuga din fața a ceea ce ne displace.” Epicur vrea să învețe omul 
să păstreze un contact permanent cu realul. Natura constituie 
singura prezență: „Fundamentul și baza tuturor lucrurilor este 
evidența.” Pentru că senzaţia este regula adevărului, în definitiv 
„plăcerea este începutul si sfârșitul vieții fericite” (Diogene 
Laertiu, discipol al lui Epicur). 


Plăcerea, scopul şi sensul vieții 

Pentru Epicur, plăcerea este aşadar un principiu absolut, 
care trebuie să conducă la fericire. Cercetarea sa este însoțită de 
conștiință, de reflecţie si de discernământ, mai ales pentru a evita 
neplăcerile prea legate de angoasă, de teamă sau de durere. 


1+ Extras din cartea lui Jean Brun L'Epicurisme, col. „Que sais-je?”, 
PUF, 1959 (n.a.). 


— 117 — 


DE LA DEPRESIE LA GUSTUL FERICIRII 


„Printre dorințe, unele sunt naturale, altele sunt 
vane. Printre dorințele naturale, unele sunt necesare, 
altele sunt pur si simplu naturale... O viziune clară 
asupra acestor dorințe îţi permite de fiecare dată să 
alegi sau să refuzi ceva, în funcţie de contribuția acelui 
lucru la sănătatea corpului si la seninătatea sufletului, 
întrucât aceste două elemente sunt cele care constituie 
viaţa fericită în perfecțiunea ei.” 


Epicur, Scrisoare către Menoeceus 


Oare această întâietate acordată senzaţiei, şi deci corpului 
nostru, nu este, chiar şi astăzi, baza fericirii? Viaţa citadină ne 
face să pierdem contactul vital cu noi înşine şi poate că şi din 
acest motiv aşteptăm cu atâta nerăbdare perioadele de vacanţă, 
în timpul cărora regăsim legătura cu pământul, cu natura şi cu 
simțurile noastre. 

Pentru Epicur, plăcerea este scopul, dar şi centrul vieții. 
Plăcerea este mai întâi absenţa durerii din corp şi a nelinistii 
din minte. Ea nu are nimic din excitatia şi dereglarea tuturor 
simțurilor, atribuite adesea filosofiei epicuriene. Epicur caută 
„bunăstarea”, este un echilibru care se împlineşte în plăcere, o 
artă de a trăi. Înţelepciunea devine fericire: nu există întelep- 
ciune fără fericire, nu există viață fericită fără înţelepciune. Însă 
cum să treci de la plăcere la înțelepciune? Prin arta de a şti să 
alegi şi să refuzi în cunoştinţă de cauză, arta de a trasa limitele. 


„Filosoful ştie să se bucure de plăcerea de a trăi, 
nelăsând să dispară ceea ce îi aparţine sau, cu ajutorul 
memoriei, ceea ce i-a aparținut. E] nu se pierde pe sine 
într-o rătăcire vană sau în desfrâu. Atunci când reflexia 
se încheie, bucuria este „egală”. Atunci se împlinește 
înțelepciunea binecuvântată, ca printr-o metamorfoză 

a plăcerii care devine «ataraxie»®: nu numai că tulbu- 
rarea este absentă, ci, prin reflecţie, ştim să ne felicităm 
pentru realitatea trecătoare. Trecere, într-o oarecare” 
măsură, de la plăcere la o plăcere îndoită. Seninätatea 
înțeleptului preschimbă limitele plăcerii în supraabun- 
dentä 1.” 


Libertatea, o altä etapä spre fericire 

Pentru Epicur, o altä componentä a fericirii este libertatea. 
Înțeleptul trăieşte libertatea pentru că își este suficient siesi şi 
ştie să ființeze în cea mai mare independenţă posibilă faţă de 
ceilalți. Nu mai este tributar nici zeilor, nici altor ființe în 
privinţa satisfacerii nevoilor sale. Epicur propovăduieşte ideea 
potrivit căreia „zeii nu sunt de temut”. Dintr-odată, omul nu mai 
este total supus întâmplării sau fatalitätii, el se poate elibera de 
aceste superstiții care-l fac nefericit şi dependent. În realitate, 
evenimentele depind mult mai mult de noi înşine. Desigur, nu 
totul depinde de noi, însă epicurismul este sensibil în special la 
„ceea ce depinde de noi”, care nu reprezintă numai o cauză a 
îndatoririlor noastre austere, ci şi a bucuriilor. 

Oare nu există acea idee modernă, dezvoltată de terapiile 
umaniste, potrivit căreia fiecare om este responsabil de viața şi de 
fericirea lui? 


Termenul grecesc „ataraxia” trimite la vocabularul maritim. 
„-taraxia” descrie freamătul valurilor. „A”-ul privativ indică absenţa, 
dar, în mai mare măsură, frumusețea si blândetea atunci când marea 
nu e agitată. Prin urmare, putem traduce ataraxia prin „seninătate” 
(n.a.). 

Scrisoare către Menoeceus, analizată de Pierre Pénisson, Hatier, 
1999 (n.a.). 


16 

Asta însemnă că, atunci când simţim că suntem victimele 
vieţii sau ale altora, în realitate le atribuim acestora puterea 
imensă de a ne face nefericiti sau să suferim. Astfel, atâta vreme 
cât ne simţim victimele depresiei” şi ale evenimentelor care au 
cauzat-o, nu ne putem vindeca cu adevărat. Secretul vindecării” 
constă în a ne asuma responsabilitatea pentru starea noastră 
depresivă, de a asculta ceea ce corpul şi mintea noastră ne 
comunică prin intermediul acestui simptom atât de dureros. 
Asumarea responsabilitätii pentru viaţa noastră nu ne determină 
să negăm sau să tăgăduim suferinţa, ci dimpotrivă, ne face s-o 
primim, să-i dăm un sens. 

Înțeleptul trăieşte aşadar în „autarhie”, pe care am putea-o 
traduce prin „autonomie”. 

În consecință, este el retras şi rupt de lume? De agitația lumii 
şi de mulțime? Fără îndoială, însă Epicur pune cel mai mare pret 
pe prietenie. „Grădina” este un loc de intense schimburi sociale 
şi amicale. „Înțeleptul epicurian nu-şi privește libertatea ca pe o 
posesiune privată, el o realizează oferind-o si utilizând-o prin 
raporturi amicale. De altfel, relațiile umane nu mai sunt necesare, 
ele se situează dincolo de interese sau de pasiune. Ele sunt plăceri 
supraabundente și repetate.” Y 

În cadrul acestei filosofii antice, relația cu celălalt se înde- 
părtează de dependenţă şi de supunere, de putere şi de dominare. 
Celălalt este văzut şi ascultat prin ceea ce este, e acceptat şi 
apreciat cu deosebirile lui cu tot. Câtä modernitate! 


Plăcerea, aici şi acum 


Pentru Epicur, plăcerea se trăieşte aici şi acum, în cotidianul 
existenţei noastre. 


17 Scrisoare către Menoeceus, op. cit. (n.a.). 

„Or, tu, care mâine nu vei mai fi, amâni bucuria. 
Viaţa piere din cauza acestei întârzieri şi murim în 
închisoarea frământărilor noastre... Să nu ruinăm 
prezentul dorind ceea ce este absent.” 


Epicur, Sentinte 


„Înțeleptul trăiește în clipa prezentă şi nu-și face 
griji în legătură cu ziua de mâine, căci, aşa cum amin- 
teste Seneca, o viaţă orientată în întregime spre viitor 
este o viață neliniștită. ” 18 


Această neliniste este numită astăzi anxietate, angoasă sau 
stres. Pentru a ne simţi fericiți, trebuie să transformăm relația cu 
timpul. 


Arta de a savura clipa prezentă 

Am văzut că, în depresie”, există o deplasare în referința 
noastră inconștientă la timp. Trecutul ia locul prezentului, chiar 
şi pe cel al viitorului. Clipa prezentă nu mai are savoare, iar 
viitorul nu mai prezintă atracţie. Însă, uneori, viitorul este cel 
care ia locul prezentului. Trăim, de exemplu, aşteptând perma- 
nent ca obiectivele şi dorinţele noastre să se realizeze, şi de-abia 
ce se întâmplă acest lucru, că avem deja altele. Sau ne temem că 
ele nu se vor realiza şi trăim astfel angoasa nefericirilor ce vor 
veni. Viaţa noastră este plină de neliniște, legată de noi înşine şi 
de alții, şi suntem incapabili să gustăm plăcerile momentului 
prezent, să ne bucurăm cu adevărat de ele. Povestea lui Rosalie 
ilustrează modul în care se împiedica singură să fie fericită. 


18 Jean Brun, op. cit. (n.a.). 

Povestea lui Rosalie 


După divorţ, Rosalie a profitat mai întâi de independenţa şi de 
noul ei statut de „femeie liberă” pentru a trăi mai multe aventuri. La 
încheierea relaţiei fuzionale şi dependente cu soţul ei, a avut nevoie 
de aceste experiențe. Însă avea acum o obsesie: să întâlnească un 
bărbat cu care să-şi refacă viața. S-a concentrat atât de mult asupra 
acesiui obiectiv, încât aştepiarea şi speranţa îi consumau întreaga 
energie. Se gândea la asta zi şi noapte: toate senzațiile, emoțiile şi 
gândurile ei se îndreptau spre viitor şi, foarte curând, comporta- 
mentul ei s-a schimbat şi el si a început să aibă întâlniri pe internet. 
Era absentă din viața ei prezentă, incapabilă să guste orice formă de 
plăcere şi îşi „ruina prezentul dorind un lucru inexistent”. Această 
atitudine însemna un control excesiv şi o luare în posesie a inconsti- 
entului de către conştient: „voia neapărat un bărbat”, iar această 
voință o separa de viata ei şi, fără îndoială, de o posibilă relație de 
cuplu, deoarece bărbaţii pe care-i întâlnea nu reactionau pozitiv. 
Trebuia să stopeze cu fermitate acest proces şi să înveţe să revină 
în prezent, la munca de transformare interioară pe care o avea de 
realizat înainte de a trăi o nouă relaţie. De fiecare dată când se 
simțea „plecând” în viitor, căutând cu orice pret realizarea obiec- 
tivului, trebuia să învețe să regăsească senzațiile clipei prezente, 
să revină la realitatea lui „aici şi acum”. Treptat, a reuşit să dezvolte 
arta receptivitätii şi a deschiderii, să renunte la predominanta Eului 
şi a dorinței, să revină la Sine, să aibă încredere în inconştientul 
său şi în viață. 


Faptul de a-ţi stabili un obiectiv şi de a dori să-l atingi poate 
fi în acelaşi timp o resursă şi o capcană. Astfel, psihoterapeutul 
trebuie să dea dovadă de discernământ şi de simţ clinic pentru a 
determina dacă pacientul trebuie să-şi structureze Eul" şi relația 
cu realitatea, să-şi dezvolte încrederea în el, să înveţe să se afirme 
şi, în acest caz, probabil că e just să-l ajute să stabilească un 
obiectiv, apoi să-l realizeze. Însă, dacă pacientul este mai avansat 
în lucrul asupra lui însuși, faptul de a avea un obiectiv prea 
structurat se poate dovedi antiterapeutic, căci riscă să amplifice 

conflictul intern între Eu şi Sine”. Este mai potrivit să-l ajutăm 
să stabilească sau, mai degrabă, să-l lăsăm să schiteze un 
„meta-obiectiv” — într-un fel, un obiectiv pentru inconştient — 
corespunzător în mai mare măsură cu nevoile de creştere ale 
Sinelui, în comparaţie cu cele ale Eului. 

Astfel, în cazul lui Rosalie, un obiectiv terapeutic precum 
„întâlnirea cu un bărbat” ar fi fost contraindicat. Era preferabil 
să-şi facă timp să aducă la lumină, cu ajutorul psihoterapeutului, 
procesul inconştient care o determina să se proiecteze în viitor, 
împiedicând-o să trăiască în prezent. Ea a învățat să simtă 
plăcerea de a fi acolo, de a-şi trăi pe deplin emoţiile şi senzațiile, 
de a-şi locui corpul, de a-şi oferi dreptul să se bucure de viaţă 
fără să aştepte ca asta să-i parvină de la o altă persoană, dreptul 
de a fi fericită acum, fără „să amâne bucuria”. 

Arta de a savura clipa prezentă trebuie cultivată zi de zi, şi 
asta ne ocupă tot timpul. Poate că trebuie să învăţăm mai întâi să 
încetinim ritmul. 


Elogiu lentorii 


Totul merge repede, prea repede în viața noastră de astăzi. 
Agende pline, prea multe activităţi, prea mult stres. Ducem 
lipsă de timp pentru noi, pentru a trăi, pentru a nu face nimic, 
pentru a ne lăsa purtați de val. Acest ritm de viaţă extrem de 
rapid exercită asupra noastră o presiune continuă și favorizează 
depresia”. Pentru a o vindeca, poate că trebuie să regăsim un 
ritm mai lent. Suntem adesea nerăbdători ca lucrurile să se 
întâmple, însă schimbările profunde sunt lente. Rapiditatea ne 
face să rămânem la suprafață şi-i acordă întreaga putere 
conştientului, controlului. În schimb, adoptând un ritm lent, 
putem fi mai apropiați de noi înşine, de natura noastră, mai 
atenţi la nevoile esenţiale şi la semnalele corpului. Avem timp 
să respirăm, să existăm în senzorialitatea noastră. Când totul 

merge prea repede, cum să mai fie posibil să privim cu adevărat, 
să ascultăm, să-i simțim pe ceilalți şi lumea din jur? Cum mai 
putem gusta atunci viața? 

Micul Prinţ al lui Saint-Exupery ne spune: „Dacă aș avea 
cincizeci și trei de minute, aş merge încet spre o fântână.” 
„Cu alte cuvinte, comentează Thomas d Ansembourg”, mi-as 
face timp să merg încet spre ceea ce mă va adăpa, mă va 
revitaliza. M-aş bucura astfel de prospetimea apei mai înainte 
chiar de a fi gustat din ea, m-aș invigora cu melodia ei mai 
înainte de a-mi fi cufundat mâinile în ea. Mi-as face timp să 
fiu acolo unde viața mă hrănește si îmi potoleşte cu adevărat 
setea.” 

Şi eu am vrut să merg prea repede, să mă proiectez înainte, 
în viitor, unde se află realizarea dorințelor şi nevoilor mele. Am 
ignorat de cât timp, răbdare şi perseverenţă e nevoie pentru a 
lăsa această transformare să aibă loc în mine. Şi mi-am provocat 
o mică entorsă, care m-a obligat să rămân acolo, fără să mă misc, 
fără să fac nimic altceva decât să simt lentoarea timpului care 
trece, să savurez orele care se înşiruie unele după altele. Când 
timpul se opreşte, când noi oprim timpul, acesta devine plin. 
Totul încetineşte şi descoperim cu stupoare şi uimire că avem tot 
timpul, timp să fim acolo, să savurăm clipa, să fim în prezenţa 
noastră şi în cea a lumii. Fericirea de a f acolo. 

Metamorfoza interioară se înscrie în lentoare si eu voiam să 
merg repede pentru că ştiam ce doream să obțin. Încă mai voiam 
să controlez timpul şi viața. Mesajul corpului meu era foarte clar: 
trebuia să mai învăţ puţin să las frâu liber timpului, vieţii, să-mi 
las frâu liber mie însămi. 


19 Thomas d'Ansembourg, Cessez d'être gentil, soyez vrai, Éditions de 


l'Homme, 2001, p. 129 (n.a.). 

Dacă vrem să mergem repede şi să ne umplem prea mult 
timpul, îl pierdem, şi ne pierdem viața. Trecem pe lângă fericire. 
Şi ne justificäm: astăzi n-am timp, însă mai târziu da, atunci când 
voi fi la pensie. Iată o mărturie culeasă de Alain Houziaux%. 


Povestea bătrânului care gustă în sfârşit viața 


„Nu cu multă vreme în urmă, am întâlnit un bătrân țintuit din 
cauza reumatismului într-un fotoliu. Acesta mi-a spus:«Vedeti, a 
trebuit să ating vârsta de 80 de ani pentru a-mi face timp să privesc 
copacul de colo, din fața ferestrei.» Şi a adăugat: «Ştiţi, în viaţa 
mea am pierdut atât de mult timp muncind, apărându-mi cariera, 
am consumat atât de multă energie cu lucruri inutile, izvorâte din 
orgoliu... Ei bine, acum cred că munca, ambiția, prestigiul, toate 
astea înseamnă că omul a găsit cele mai bune mijloace să-şi 
ruineze viața.» După un timp, a continuat: «Da, acum sunt bătrân, 
şi totuşi încep în sfârşit să fac ceva cu viata mea. Acum 0 gust, o 
gust cu adevärat.»” 


O blândă intimitate cu sine 


O altă componentă a plăcerii epicuriene este arta de a-ți 
îngriji corpul şi mintea. Aristotel, un filosof contemporan cu 
Epicur, o numea „grijă de sine”. Fără îndoială că secolele de 
cultură iudeo-creştină scurse între timp ne-au îndepărtat de 
această grijă de noi înşine. Totuşi, eu cred că este un ingredient 
esenţial al fericirii. Cum ne tratăm pe noi înşine? Ştim să ne 
ascultăm corpul, să-i recunoaştem şi să-i respectăm nevoile? 
Suntem atenţi la nevoile sufletului şi minţii noastre? 


2 Alain Houziaux este pastor la biserica reformată din Étoile. 
A coordonat apariţia cărții Peut-on apprendre à être heureux?, 
Albin Michel, 2003. Documente ale conferintelor organizate 
de el (n.a.). 

N-am terminat niciodată să învăţăm să avem grijă de noi 
zilnic, mai ales dacă suferim fizic sau moral. Nu putem da 
întotdeauna un sens suferinței noastre, însă, fără îndoială, una 
dintre funcţiile ei este aceea de a stimula „grija de sine”. Ne 
datorăm nouă înşine atenția acordată zilnic corpului, sufletului 
şi minții noastre, cu toată blândetea şi tandretea de care suntem 
capabili. Oare această iubire de sine nu este cumva egocentrică? 
Cred că e pur şi simplu iubire şi respect pentru viață în sine. Dacă 
celebrăm astfel viața din noi, vom şti s-o respectăm si s-o iubim 
şi în afara noastră, în toate manifestările ei. 

Să înveţi să te iubeşti cu adevărat pe tine, dincolo de imagine 
şi de aparente, este echivalent cu lungul drum al interiorizärii, al 
realizării unei reconcilieri cu toate părțile sinelui. Putin câte 
putin, lăsăm să dispară ruşinea, vinovăția, anxietatea, angoasa, 
exigenţele şi judecätile severe asupra noastră şi a altora, toate 
formele posibile de constrângere si de violență. Atunci, îşi fac 
apariția blândetea si tandretea față de sine, compasiunea. 
Singurătatea nu mai este dureroasă, nu mai trebuie să ne temem 
sau să fugim cu orice pret de ea. Siguranţa noastră interioară s-a 
instalat, ca şi sentimentul că suntem mai împăcaţi. Această 
blândă intimitate cu sine deschide porțile intimitätii adevărate cu 
celălalt, departe de jocurile de putere şi cu cea mai mare justete 
posibilă. 

Receptivitate si deschidere către viață 

Când am întâmpinat depresia, când am înţeles ce are să ne 
spună, când am recreat, putin câte putin, legătura cu noi înşine, 
când am instituit relaţii mai juste cu ceilalți, instalându-se astfel, 
treptat, gustul fericirii, putem conştientiza profunzimea transfor- 
mării noastre. 

Poate că, în fond, s-a petrecut ceva nou, neaşteptat, necu- 
noscut sau surprinzător, adică un nou mod de a fi împreună cu 
noi înşine: conştientul nostru a încetat să ne controleze şi să ne 
dirijeze viaţa, iar noi îi facem acum loc inconştientului, un izvor 
de resurse şi de înțelepciune. 

Depresia a venit pentru că eram descentrati, decalati, privați 
de resursele vitale, de sursa vieţii interioare. Energia noastră era 
mai mult investită în Eu şi în imaginile sale, în mästile lui sociale, 
familiale, profesionale, în defensiva şi în fragilitatea sa, în 
suferinţa şi dificultatea lui de a trăi. Eul, cu temerile şi rigiditätile 
lui, împiedica deschiderea către Sine. 

Or, poate că a sosit tocmai această deschidere: o stare de 
receptivitate interioară, de încredere în sine şi în viaţă, care ne 
invită să ne lăsăm conduşi, să ne lăsăm ghidaţi. Nu se întâmplă 
neapărat ceea ce am prevăzut, dorit şi proiectat. Poate că este o 
experienţă derutantă, bulversantă, o separare de dorinţa de a 
controla totul, o acceptare a vieţii sub toate formele. ei, o mare 
aventură! 

Depresia era manifestarea unei stări interioare imobile, fixe, 
chinuitoare, ca şi cum viaţa nu ar mai fi circulat prin noi, o stare 
de separare între conştient şi inconştient, între Eu şi Sine. 
Regăsind această legătură cu inconştientul, îi permitem vieţii să 

recircule liber prin noi, prin corpul, sufletul şi mintea noastră. 

Regăsim fluiditatea, mişcarea vie. De altfel, nu mai există 
separare, ci o alianţă între conştientul şi inconştientul nostru, 
generatoare de pace interioară şi de creativitate, de justete în 
relația cu noi înşine şi cu ceilalți. 

Nu mai trăim cu teama visceralä şi mai mult sau mai putin 
ascunsă faţă de legătura cu ceilalți, nici cu aşteptarea prea des 
înşelată ca ei să ne recunoască şi să ne iubească. Ne putem 
deschide în deplină siguranță către relație. Drumul care se 
deschide este cel al întâlnirii cu sine si cu celălalt. O întâlnire 
inventată, creată zi de zi, în intensitatea prezentului. Timpul 
nostru nu mai este cel al trecutului, cu cortegiul lui de suferințe, 
nici cel al viitorului, cu aşteptările lui irealiste de a fi iubiţi în 
calitate de copii. Este cel al prezentului, care ne invită să 
întâmpinăm clipa şi s-o savurăm. Nu avem nimic altceva de făcut 
decât să fim receptivi, din ce în ce mai deschişi către viață. 

Fără îndoială că fericirea se naşte dintr-o conştiinţă ampli- 
ficatä, de sine, de ceilalți si de lume. Ea sporeşte pe măsura 
dezvoltării umanităţii noastre. Cu cât suntem mai în acord cu 
noi înşine, mai înrădăcinaţi în identitatea noastră autentică, cu 
atât descoperim mai bine, cu toată umilința, ființa unică şi 
minunată care suntem, ne simțim mai fericiți şi-i suntem recu- 
noscători vieţii că ne aflăm acolo, plini de mulțumire pentru 
ceea ce ne este dat în fiecare clipă, capabili să ne minunăm cu 
o inimă de copil. | 

Personal, cred că ființa umană este făcută pentru a fi fericită. 

Nu este oare fericirea arta de a-mi deschide simţurile şi 
inima în fața universului, de a şti să privesc, să ascult, să simt cu 
toată ființa mea infinita blândete a luminii soarelui ce răsare 
dincolo de dunele de nisip, să ascult vuietul valurilor pe plajă, 
mângâierea senzuală a vântului pe tot corpul? Pământul este 
frumos şi îmi oferă frumuseţea şi abundența lui. Prin această 

prezenţă senzorială în lume, gust plenitudinea timpului prezent, 
consistenţa si fluiditatea lui. Ceea ce mă retinea în toți aceşti ani 
în trecut a dispărut: ranchiuna şi ura, resentimentele şi regretele, 
temerile şi spaimele revoltele, durerile şi suferințele mele. Ceea 
ce mă purta prea repede spre viitor s-a volatilizat: așteptările şi 
proiectele, visurile şi dorinţele, frica de viață si angoasele mele. 
Le-am lăsat să dispară. Acum sunt aici, în întregime în prezent, 
liniştită, unificată, împlinită. 


Redescoperirea legăturii cu sine 

A plecat şi depresia, cu interminabilul ei cortegiu de sufe- 
rinte, durere moralä, obosealä, temeri, disperare, deznädejde. 
Timpul încercării si al transformării se încheie. Depresia a permis 
metamorfoza. Viaţa este aici. Mă simt pe deplin vie. Cu curaj, cu 
răbdare, am ajuns la capătul vindecării. Am atins porţile morții, 
ale nebuniei. Am traversat de la un capăt la altul durerea şi 
suferința imensă a Copilului din trecut. Am primit cu bunăvoință 
aceste părți din mine rănite cu atâta cruzime. Le-am oferit 
îngrijirea, iubirea, infinita blândete si tandrete de care aveau 
nevoie. Le-am uns cu balsamul vieţii. 

Fericirea înseamnă şi să mă simt legată din nou de mine 
însămi, să am certitudinea că nu mă voi mai abandona niciodată. 
Această stare de graţie a întâlnirii mereu reînnoite cu mine 
însămi şi cu lumea mă invită la întâlnirea cu celălalt, la descope- 
rirea alterităţii în gratuitate: nu mai aştept nimic de la altcineva, 
nici să fiu iubită, nici să fiu recunoscută, nici să fiu protejată sau 
înțeleasă. 

Am învățat să mi le ofer singură şi să le primesc de la 
univers. Singurătatea mea a devenit plenitudine. Mă simt liberă 
şi uşoară. Sunt deschisă către ceea ce vine. 

Definiţiile conceptelor de mai jos sunt personale. Ele provin 
din experiența mea profesională şi pot diferi în anumite privințe 
de definițiile propuse în mod obişnuit. Astfel, Eul şi Sinele sunt 
concepte jungiene, însă eu le dau un sens putin diferit de cel 
intenționat de Carl Gustav Jung. În acelaşi fel, practica mea în 
domeniul NLP umaniste nu este întru totul aceeaşi cu cea a altor 
şcoli de NLP. 


Afirmare de sine 

A dezvolta afirmarea de sine este un lucru „foarte” pozitiv. 
Trebuie să învăţăm să rostim şi să arătăm cine suntem, care sunt 
dorinţele, nevoile şi sentimentele noastre. Trebuie să învăţăm să 
exprimăm cereri şi să acceptăm refuzul celorlalți fără că asta să ne 
facă să ne simțim rău. Uneori, o afirmare de sine în exces ne 
conduce pe calea atotputerniciei şi riscăm să ne exercităm 
puterea asupra unei alte persoane impunându-i supunerea”. 


Asociere 

Când suntem ,asociati” cu noi înşine, ne aflăm în contact cu 
emoțiile senzațiile şi corpul nostru. Asistăm la ceea ce se petrece 
în noi şi în afara noastră. Această prezenţă senzorială are o 
influență asupra modului de a gândi, de a analiza şi de a evalua 
realitatea, precum şi asupra comportamentelor noastre. Gândirea 
şi acțiunea noastră nu mai sunt deconectate, ci în legătură cu 
inconştientul” şi, deci, mult mai adaptate şi mai juste. Una dintre 
caracteristicile NLP umaniste“ — indiferent de domeniul 
profesional în care o utilizăm — constă în asistarea celor care 
urmează să se conecteze din nou la resursele inconştientului lor, 
să se „asocieze”, creând astfel o alianţă fructuoasä între toate 
părțile sinelui, conştiente şi inconștiente. 

Copilul interior 

Este fetița sau băieţelul care am fost cândva, cu bucuriile şi 
necazurile, cu eșecurile şi cu reuşitele sale. Acest copil a suferit 
poate pentru că n-a fost suficient recunoscut, respectat, iubit, 
protejat... El ne cere azi să-i procurăm ceea ce i-a lipsit în trecut 
şi să creăm între noi o legătură puternică. Dacă nu-l înțelegem, 
îl facem să sufere din nou din cauza lipsei de îngrijire si de aten- 
tie, din cauza maltratării, a abandonului gi a violenței pe care le-a 
suferit deja. Dacă îl primim şi îl protejăm, îi vindecăm rănile, iar 
el va putea deveni un copil fără griji si fericit, îşi va putea dez- 
volta respectul de sine, încrederea în sine, în ceilalți şi în viață. 
Să-ţi iubeşti copilul interior înseamnă să te iubeşti pe tine însuţi. 


Depresie 

Termen general utilizat în cartea de față din dorinţa de 
simplificare. Există nenumărate forme de depresii şi de stări 
depresive, de la deprimarea pasageră, asemănătoare tristeţii, la 
depresia gravă şi cronică. 


Devalorizare de sine 

Fiecare ființă umană este unică si plină de resurse. În loc să 
ne criticăm, să ne devalorizăm, putem învăța să descoperim şi să 
iubim fiinţa care suntem, păstrând totodată conştiinţa clară a 
limitărilor şi limitelor noastre! 

Disociere 

Disocierea este starea în care ne aflăm atunci când ne rupem 
de emoţiile şi senzațiile noastre, adică de resursele inconstien- 
tului. Energia noastră este investită atunci în gând sau în acţiune. 


Doliu 

Aptitudinea de a ţine doliu dopi evenimente, situații şi 
persoane este una dintre învățăturile fundamentale ale vieţii, 
oricât de dificilă ar fi ea. Doliul este determinant în procesul de 
accedere la maturitate. Faptul de a şti să ne separăm, să ne luăm 
rämas-bun ne permite să fim din ce în ce mai vii. 

Emoti 

Reprezintă seva noastră vitală, iar separarea de ele ne lasă 
complet uscați.. Există şase emoţii de bază: dorința, plăcerea, 
iubirea, teama, furia, tristețea. Acestea sunt surse de informare 
foarte prețioase despre ceea ce se petrece în noi, în ceilalți sau în 
diverse situaţii şi ne pot ghida comportamentul. Când simțim că 
suntem agasati sau furiosi, corpul ne transmite că ceva nu ne 
convine. Despre ce este vorba? E oare just să-mi exprim furia 
acum şi cum anume o pot face pentru ca ea să fie cât mai bine 
înţeleasă şi pentru ca situația care o declanşează să se poată 
schimba? Cum stau lucrurile în cazul celuilalt? Emotiile ne invită 
să cugetăm, apoi să actionäm în modul cel mai just cu putinţă, 
atât pentru noi înşine, cât şi pentru celălalt. 


Milton Erickson 

Psihiatru şi psihoterapeut american (1901-1980), fondatorul 
hipnozei ericksoniene. A revoluţionat psihiatria refuzând toate 
formele de etichetare, diagnosticare şi planificare a tratamentului.. 
Pentru el, fiecare ființă umană este unică şi cere să fie înțeleasă si 
recunoscută prin modul ei unic de a fi, chiar dacă, la o primă 
abordare, e mai degrabă ciudată şi derutantă! A fost pasionat de 
descoperirea lumii inconştientului şi de aducerea la lumină a 
numeroaselor modalități de a comunica cu el în calitate izvor de 
resurse infinite. Lucrarea sa Vocea mea te va însoți, uşor de citit, 
ne prezintă modul în care lucra cu pacienţii, utilizând simultan 
intuiţia, bunul-simt, creativitatea şi iubirea față de ființa umană. 


Eu 

Eul este acea parte din noi formată în copilărie pentru a 
răspunde cât mai bine datelor vieții cotidiene. El a învăţat, foarte 
devreme, să se adapteze exigenţelor impuse de „persoanele cu 
autoritate”: părinţi, bunici, învăţători, educatori etc. Eul a reuşit, 
de exemplu, să dobândească excelenta facultate de a ghici nevoile 
celorlalți si de a răspunde la ele mai înainte ca acestea să fi fost 

formulate. Am putut dezvolta această însuşire dacă am avut o 
mamă depresivă sau infantilă, incapabilă. să-şi asume respon- 
sabilitatea. Eul nostru s-a structurat în aşa fel încât să ia asupra 
lui problemele celuilalt, cu toate aspectele pozitive ale acestei 
atitudini în termeni de devotament, generozitate, dăruire de sine 
sau simț al inițiativei. În plus, Eul nostru a învăţat foarte devreme 
că viaţa e dură, că trebuie să te chinuiesti mult şi că nimic nu e 
niciodată uşor. Deşi făceam eforturi, poate că părinţii nu erau 
niciodată satisfäcuti şi aveau pretenţii din ce în ce mai mari. 
Latura pozitivă a acestei părți ar putea fi reprezentată de curaj, 
perseverență, simţul perfecțiunii etc. Eul nostru a devenit astfel 
un loc privilegiat al sistemului nostru de apărare, adică, în fond, 
al sistemului de protecţie. Probabil că această parte din noi căuta 
în mod inconştient să fie iubită, recunoscută, să aibă locul ei, dar 
şi să asigure protecția celeilalte părți, atât de prețioasă, Sinele”. 
Aceste scheme înscrise în Eul nostru de atâta vreme s-au rigidizat 
şi sistematizat, ocupând uneori aproape tot spaţiul interior, 
în defavoarea Sinelui. Conflictele şi raporturile de forță din 
interiorul nostru, între Eu şi Sine, pot fi foarte violente şi, fără 
îndoială, se află la originea unui mare număr de somatizäri”, 
îndeosebi depresia. Eul poate deveni tot mai tiranic şi mai obsedat 
de control în privinţa Sinelui. De exemplu, atunci când ne 
reprimăm emoțiile şi senzațiile corporale şi facem din corpul 
nostru o maşină, când ne extenuăm muncind, când suntem duri 
cu noi înşine, Sinele, esența noastră, este cel pe care-l ucidem 
treptat. Este vorba atunci nu de a ne rupe de Eul nostru, nici de a 
ne debarasa de el, căci asta ar fi o nouă formă de violență la adresa 
noastră, ci de a-l transforma, de a-l „restitui” sub forma unui Eu 
iubitor şi protector faţă de Sine (cf. Retournement du Moi). 


Härtuire morală 

Anumite persoane îşi exercită puterea asupra altora härtuin- 
du-le în viaţa lor privată sau profesională. Este vorba în general de 
narcisisti perversi”. Victimele hărțuirii simt nevoia vitală de a fi 
ajutate să înțeleagă şi să exprime în cuvinte ceea ce li se întâmplă, 

pentru a se putea elibera treptat de sub influența härtuitorului. 
Ele suferă atingeri profunde în ceea ce priveşte respectul de sine, 
care le pot împinge la depresii grave şi, uneori, la sinucidere. 


Identitate 

Viaţa ne invită să pătrundem tot mai mult în identitatea 
noastră, adică să descoperim cine suntem cu adevărat, dincolo 
de adaptările şi supunerile necesare un timp dezvoltării noastre. 
A fi noi înşine, în identitatea noastră autentică, nu este o stare 
stabilă pe care o atingem o dată pentru totdeauna. Este un proces 
viu, aflat mereu în mişcare, o creaţie permanentă şi stimulatoare 
care dă sens vieţii noastre. 


Inconstient 

Inconstientul nostru este, prin însăşi natura sa, dificil de 
definit. Este propriu fiecărei ființe umane, care îl experimentează 
în mod diferit. Potrivit lui Milton Erickson”, putem spune că este 
un izvor de resurse nelimitate, locul celei mai mari profunzimi 
şi al înțelepciunii noastre. Prietenul nostru, aliatul nostru. Poate 
chiar ghidul nostru interior. El se exprimă, în mod privilegiat, 
prin corp, prin senzorialitatea, sensibilitatea, intuiţia şi imagi- 
natia noastră. Comparativ cu conştientul, pare infinit mai apt să 
rezolve problemele vieţii cotidiene. Ştie să ne arate, să ne facă să 
înțelegem şi să simțim ceea ce este just pentru noi. Cu toate 
acestea, educaţia, cultura noastră nu ne îndeamnă să-i facem loc. 
Mult prea adesea, este suprimat, disprețuit, strivit în favoarea 
conştientului. Cred că este în interesul fiecăruia să descopere sau 
să redescopere resursele extraordinare ale inconştientului său, 
fără a-şi neglija totuşi conştientul, stimulând astfel buna lor 
înțelegere şi alianţă. 

Intentie pozitivă a inconştientului 

Este unul dintre conceptele-cheie ale NLP şi unul dintre 
instrumentele majore ale practicii mele. Una dintre presupo- 
ziţiile tehnicii NLP este că „orice comportament e generat de o 

intenţie pozitivă a inconştientului”. Dacă am un comportament 
care mi se pare limitativ, chiar nociv, şi pe care-l consider negativ 
şi caut să scap de el, poate fi interesant să văd, să ascult şi să simt 
acel] lucru pozitiv şi important, poate chiar esenţial sau vital, pe 
care această parte din mine caută să mi-l furnizeze, mie sau siesi, 
atunci când generează un astfel de comportament. Găsirea 
intenţiei pozitive a inconştientului ne invită să reconsiderăm 
această parte din noi şi să descoperim cine este ea cu adevărat, în 
identitatea ei, pentru a o putea ajuta apoi să răspundă la nevoile 
sale vitale altfel decât prin intermediul unui comportament 
limitativ. Acest travaliu ne permite să nu ne mai judecăm sever 
pe noi înșine sau să nu-i mai judecăm şi să nu-i mai etichetăm pe 
ceilalți, oprindu-ne la comportamentele lor. Intenţia pozitivă a 
inconştientului este prezentă mereu. Aducerea ei la lumină 
lărgeşte considerabil câmpul comunicării și al relației cu propria 
persoană şi cu ceilalți. 


Maltratare 

Maltratarea psihologică este uneori mai dificil de identificat 
comparativ cu maltratarea fizică, mai ales când e subtilă si se 
ascunde sub aparenţa stimei sau afecțiunii. Eul"se poate înşela în 
această privință mai ales dacă a trebuit să se adapteze mereu la 
anumite forme de maltratare. Sinele“ este mai lucid, fără îndoială: 
simţim, ştim în forul nostru interior că ceea ce suferim în 
anumite momente nu e drept. Încrederea în Sine ne permite să 
ne eliberăm de maltratarea trecută sau prezentă. 

Manipulare 

A manipula o persoană este un mod de a exercita puterea 
asupra ei. Manipularea poate merge până la a considera că 
persoana respectivă este un obiect a cărui funcţie constă în a ne 
oferi plăcere şi în a ne satisface exigenţele, dorinţele si setea de 
dominare. Strategiile noastre conştiente şi inconştiente sunt 
probabil identice cu cele exercitate în copilărie față de noi înşine 
sau față de apropiați. 

Model despre lume 

Modelul nostru despre lume este modul în care ne repre- 
zentäm realitatea interioară şi exterioară. El este unic şi specific, 
dar nu coincide cu realitatea, ci se apropie de ea mai mult sau 
mai putin. Or, în comunicare şi relaţii, avem tendinţa de a le 
impune celorlalți propriul nostru model — modul de a vedea, de 
a simţi, de a acţiona, valorile, convingerile noastre etc. — în loc 
să-l ascultăm pe al lor. E de preferat însă să descoperim persoana 
din faţa noastră, s-o întâmpinăm necondiţionat, fără a priori, fără 
judecată, fără să intentionäm s-o schimbăm. E bine să-i desco- 
perim modelul despre lume şi structura funcționării inconştien- 
tului pentru a comunica mai bine cu ea. 

Narcisist pervers 

Narcisiştii perverşi au devenit maeştri în arta de a-i manipula 
şi vampiriza pe ceilalți după ce au făcut tot posibilul să-i seducă 
şi să le câştige încrederea. Sunt strălucitori, inteligenți si ştiu din 
instinct să-şi găsească victimele. Acestea, subjugate la început, 
nu sesizează pericolul şi se oferă naiv celui va deveni călăul lor. 
Criticile, devalorizările, judecätile de valoare şi hărţuirea perma- 
nentă distrug respectul de sine uneori într-o măsură atât de mare, 
încât se ajunge la depresie şi la sinucidere. Victimele întâmpină 
dificultăți atunci când vor să se distanteze, deoarece influența 
este foarte puternică, iar narcisiştii perverşi pretind că sunt 
inocenți şi îşi acuză victima că e bolnavă şi/sau nebună. Cade în 
sarcina psihoterapeuţilor să ajute victimele să analizeze şi să 
înțeleagă situația, să se distanteze şi să facă față manipulării sau 
să fugă atunci când pot. 


Negare 

Proces inconştient prin care anulăm în parte realitatea exte- 
rioară sau realitatea noastră interioară (sentimente, emoții, do- 
rinte, nevoi, gânduri etc.), atunci când acestea sunt insuportabile. 

Părinți interiori 

Construcţia intrapsihică a unui tată şi a unei mame inte- 
rioare, iubitoare şi protectoare, este necesară pentru vindecarea 
copilului interior. Avem toată libertatea de a crea aceste părţi 
din noi în funcţie de dorinţele şi de nevoile noastre. Chiar şi 
atunci când copilul nostru interior este vindecat, iar terapia s-a 
încheiat, e foarte plăcut să ne vorbim nouă înşine cu blândete 
şi bunăvoință, ori, dacă e necesar, cu fermitate, sau să ne oferim, 
cu generozitate, susținere şi încurajări. 


Permisivitate 

Eul nostru se agaţă de sistemul de apărare pe care l-a pus la 
punct cândva pentru a se adapta exigenţelor şi personajelor cu 
autoritate, cu scopul de a fi recunoscut cât mai bine posibil şi de 
a-şi proteja astfel Sinele*. Acum se poate relaxa, mlädia, se poate 
deschide către noi modalități de a acţiona si de a fi, lăsând sinele 
să se dezvolte şi să existe în felul său. 


Pierdere a încrederii în sine 

Pierderea încrederii în sine provocată de depresie sau de 
hărțuire poate fi semnul unei lipse de siguranţă interioară. 
Uneori, sentimentul nostru de securitate depinde de situații sau 
de persoane exterioare. Creăm astfel o dependență. Vindecarea 
depresiei ne permite să construim un solid sentiment de 
securitate interioară, generatorul unei adevărate încrederi în 
sine, în ceilalți şi în viaţă. 

Presiune 

Excesul de presiuni exterioare din viața noastră personală şi 
profesională generează atât de multă oboseală şi stres, încât 
suntem perturbati, släbiti, surmenati. Pregătim astfel terenul 
pentru tot felul de maladii, în mod special pentru depresie. Este 
responsabilitatea noastră să facem în aşa fel încât să reducem 
presiunile exterioare sau, cel putin, să învăţăm să ne protejăm 

construind frontiere intrapsihice solide. Aceste frontiere ne 
permit să fim mai puţin afectaţi, dar fără să ne separăm de 
emoțiile noastre. Tot nouă ne revine sarcina de a face să înceteze 
presiunea pe care o exercităm asupra noastră şi care provine 
dintr-un Eu” prea exigent (cf. Retournement du Moi). 


Programare Neurolingvisticä (NLP — acronim 

internațional de la Neuro-linguistic programming) 

Abordare psihologică creată în Statele Unite în anii 1970 de 
Richard Bandler, informatician, si de John Grinder, lingvist. NLP 
ne permite să decodificăm cu rigoare şi precizie modul în care o 
persoană îşi construieşte experienţa legată de lume, de ceilalți şi 
de ea însăşi. NLP îşi găseşte aplicarea în toate domeniile profe- 
sionale, cu condiţia ca practicianul să dea mereu dovadă de 
respect faţă de contextul în care intervine, precum şi față de 
obiectivul ori de ecologia persoanelor în cauză. NLP este arta de 
a comunica corect — cu ceilalți şi cu sine —, la diferite niveluri 
conştiente şi inconştiente, şi de a transforma scheme sau compor- 
tamente limitative în experienţe cu valenţe de resurse. 


NLP umanistă 

Originalitatea NLP umaniste constă în a da prioritate trans- 
formării personale a celui care intervine, indiferent de dome- 
niul în care profesează. Într-adevăr, faptul de a pune accentul pe 
sporirea ştiinţei de a exista îi permite să-şi utilizeze instrumentele 
şi cunoştinţele cu maximum de congruentä, justete şi respect 
față de ceilalți. Integrarea constantă a hipnozei ericksoniene în 
NLP stimulează dezvoltarea comunicării şi a relației cu propriul 
inconştient, cu părțile sinelui — ignorate sau necunoscute —, 
care constituie adesea cea mai mare bogăţie, esența noastră. 
Obiectivul NLP umaniste este acela de a ajunge la reconciliere 
şi la alianța conştientului cu inconştientul”, de a furniza astfel 
o mai mare deschidere, flexibilitate şi coerență personalității 

celui care intervine în NLP. Acesta stie atunci sä stimuleze re- 

sursele inconştiente ale persoanelor cu care lucrează, înțelegând 

mai bine si acceptându-le eventualele blocaje şi rezistenţe. El îşi . 
dezvoltă capacitatea de a evita capcanele jocurilor de putere 

(supunere” şi/sau dominare) şi de a deţine cât mai des posibil o 

„autoritate îndreptățită”, 


Renaștere 

Viaţa ne invită la o renaștere simbolică, adică să ne naștem 
pe noi înşine în identitatea noastră autentică. Această muncă de 
renaştere are loc progresiv, atunci când suntem destul de deschişi 
către ea şi gata să ne repunem în discuţie şi să ne schimbăm. Se 
poate face şi dintr-odată, cu ocazia unei depresii grave, a unei 
confruntări cu moartea sau a oricărui eveniment susceptibil să 
ne determine să ne asumăm responsabilitatea pentru viaţa 
noastră şi să-i dăm un sens. 


Revenirea Eului 

Atunci când Eul" devine excesiv de dominator, de rigid şi 
de tiranic în privinţa Sinelui, până acolo încât Sinele nu mai are 
spaţiu şi nu mai poate exista liber, e vremea să-i stimulăm resur- 
sele pentru a-i permite să se transforme, să-şi „revină”. Această 
parte din noi care acționează ca un părinte autoritar, prea 
exigent, prea sever, trebuie să înveţe să devină binevoitoare, să 
fie de ajutor, deschisă ascultării, primitoare, protectoare, iubi- 
toare, la fel ca un „părinte bun”. Doar cu această condiţie, Sinele 
îşi poate regăsi locul şi poate înflori dezvoltându-şi însuşirile. Eul 
este atunci un fel de grădinar al Sinelui. Are grijă de el zilnic. 
Favorizează exprimarea şi creativitatea Sinelui în toate formele 
posibile. Este şi un vector, un mediator al intrării în contact cu 
ceilalți. Ştie să se adapteze la realitate în mod pozitiv şi eficient. 
Dacă Eul si Sinele nu mai sunt în război în interiorul nostru si 
dacă ştiu să comunice şi să se respecte reciproc, creează o alianţă, 
un izvor de mari resurse. 

Schimbare 


Viaţa ne cheamă la schimbare, iar dacă o refuzăm, dacă ne 
temem de ea, riscăm să ne rigidizäm, să ne închidem în schemele 
noastre limitative. Ne pierdem atunci, putin câte putin, supletea 
adaptării la evenimente şi la persoane, devenind artizanii 
nefericirii noastre. 

Sine 

Sinele este foarte apropiat de ceea ce numim inconștient” în 
conformitate cu concepţia lui Milton Erickson“. Este esența 
noastră, sursa vieţii din fiecare ființă. Prezent încă de la naşterea 
noastră, în stare de germen, eul este solicitat să se dezvolte şi să 
înflorească de-a lungul întregii vieţi. Însă procesul său de 
maturizare poate fi împiedicat dacă nu e suficient recunoscut si 
respectat în copilărie de către persoanele cu autoritate, apoi, la 
maturitate, de către Eu* El riscă atunci să rămână imatur şi să 
genereze comportamenre inadecvate, de pildă diverse depen- 
dente (de alcool, de droguri etc.). De asemenea, Sinele poate 
rămâne atât de ascuns, încât e aproape uitat, ca şi cum ar fi fost 
îngropat. Dacă e liber să se exprime, se poate manifesta foarte 
devreme în viață prin ceea ce numim, în NLP, „geniu personal”, 
adică acea calitate, acel talent care emană din noi atunci când ne 
simţim cu adevărat noi înşine, în identitatea noastră autentică. 
Geniul personal este unic şi nu seamănă cu vreun altul. El face 
parte din esența noastră. 


Singurătate 


Singurătatea este o ucenicie necesară şi benefică. Singuri, : ne 
regăsim față în față cu noi înşine, cu adevărul nostru. Ne recon- 
centrăm asupra a ceea ce este esenţial pentru noi, în vreme ce 
activitățile şi contactele permanente ne îndepărtează de noi 
înşine. Singurătatea nu trebuie totuși confundată cu izolarea, care 
înseamnă ruperea legăturilor cu ceilalți. 

Somatizare 

Corpul nostru este un mesager minunat, care ne semnalează 
rapid că ceva nu este în ordine, nu e corect în relația cu noi înşine 
sau cu ceilalți. Ne dor spatele, stomacul, capul. Avem diverse alte 
stări de rău. Dacă înțelegem aceste mesaje, le dăm un sens şi 
punem în practică schimbările necesare la întoarcerea stării de 
echilibru. Dar dacă ne mulțumim să tratăm simptomul cu 
medicamente, ne asumăm riscul unor somatizări mai importante. 


Supunere 

Suntem supuşi față de alţii atunci când îi lăsăm să-şi exercite 
puterea asupra noastră, să ne controleze, să ne manipuleze, să 
ne trateze ca pe nişte obiecte, să ne maltrateze. Ne simţim inca- 
pabili să rezistăm dominaţiei lor, sau ne temem să nu ne res- 
pingă dacă ieşim din starea de supunere, comportându-ne ca 
nişte copii lipsiţi de mijloace. Viaţa ne invită să ,crestem” şi să 
fim respectați, să părăsim raporturile de forță pentru a dobândi 
o „justă autoritate”. 


Şoc 

Este starea de stupoare şi de confuzie în care ne regăsim 
după un eveniment foarte violent care ne afectează. Șocul apare 
atunci când personalităţile narcisiste perverse îşi scot masca 
seducţiei şi a amabilității şi-şi arată brutal şi neaşteptat adevărata 
față duşmănoasă şi distructivă. 


Trecere initiaticä (spre vârsta adultă) 

Pentru occidentali, trecerea initiaticä spre vârsta adultă se 
face uneori extrem de târziu şi într-un mod destul de sever. 
În cazul anumitor persoane şi în absenţa unui ritual colectiv, 


depresia îmbracă acest caracter de încercare initiaticä indi- 
viduală. 

Vindecare (sau reparare) 

Avem puterea să ne vindecăm noi înşine de rănile din 
copilărie. Este libertatea şi responsabilitatea noastră. Nimeni n-o 
poate face în locul nostru, iar datoria psihoterapeutilor este să ne 
însoţească pe drumul reparatiei si al vindecării. Această „lucrare 
asupra sinelui” se face prin întâmpinarea copilului interior si a 
suferințelor lui, prin crearea unei legături de iubire cu el, prin 
grija şi protecţia pe care i le acordăm astăzi. Obiectivul este acela 
de a ne elibera de trecut şi de a aduce vindecarea şi starea de bine 
în viața noastră din prezent, aptitudinea de a trăi aici şi acum. 


Vinovätie (sentiment de) 

Dacă am greşit faţă de cineva, în mod real si obiectiv, 
sentimentul nostru de vinovăţie este justificat şi ne invită la o 
acţiune de reparaţie. Dacă nu acesta este cazul, atunci e ca o 
otravă ce ne poate face foarte nefericiti și avem astfel interesul să 
aducem la lumina zilei sensul şi funcţia ei. Care este intenţia 
pozitivă inconştientă a acestei părți din noi care se simte 
vinovată? Ce îşi oferă ea, pozitiv şi important, poate esenţial, 
resimtind vinovăţie? Poate că, paradoxal, este vorba de senti- 
mentul valorii, de senzaţia de a fi în locul nostru, de a exista în 
ochii persoanei în cauză. Poate că vom căpăta conştiinţa impor- 
tantei exagerate pe care o acordăm privirii pe care celălalt o 
îndreaptă spre noi şi a amplitudinii stării noastre de supunere”. 
De altfel, cum să ne acordăm nouă înşine această recunoaştere pe 
care am aşteptat-o atât de mult din partea celuilalt? Crearea 
părinţilor interiori“ poate răspunde acestei nevoi. 

Depresia, în diverse grade si sub diferite forme, este o suferință foarte 
răspândită. Totodată, e greu de acceptat: din punct de vedere social, este 
percepută ca o slăbiciune, ca un handicap, iar din punct de vedere 
personal, repune în discuţie imaginea de sine, cea pe care am vrea s-o 
proiectăm în exterior. Or, ieșirea din depresie presupune mai întâi 
abandonarea rezistenţei, astfel încât să fim capabili să regăsim legătura 
cu noi înșine. 

Sprijinindu-se pe exemple vii şi pe experienţa dobândită ca 
psihoterapeut, dar și ca om care a reușit să iasă din această stare, Helene 
Roubeix ne propune o lectură pozitivă a depresiei: ca etapă pe drumul 
spre cunoaștere și acceptare de sine, depresia ne îndrumă pe calea ce 
duce la fericire! Solid argumentată, accesibilă, fiind bine scrisă si 
abordând subiectul cu sensibilitate, lucrarea de faţă le propune 
cititorilor un demers terapeutic eliberator. 


Hélène Roubeix este psihoterapeut și formator. A fondat şi 
în regiunea pariziană Școala de Programare Neurolingvi: 
sunt pregătiți psihoterapeuti. Totodată, este autoarea a ti 
specialitate. 

